സ്മൃതികള്: April 2011\nഒരു ഓശാന ഞായറിന്റെ ഓര്‍മ്മകള്.\nഇന്റെര്‍വെല്ലിനു ബെല്ലടിക്കുന്നത് കേട്ട് ക്ലാസ്സില് നിന്നും സ്റ്റാഫ് റൂമിലേയ്ക്ക് വരുമ്പോഴാണ് ഗേറ്റുകടന്നു വരുന്ന അച്ഛനെ കണ്ടത്. പതിവില്ലാത്ത വരവ്. എന്താണാവോ? ഉള്ളില് മുളയിട്ട ആശങ്കയോടെ ഓടിച്ചെന്നു.\nസാരഹീനമായ ഭാവമാണ് മുഖത്തുള്ളത് . അല്ലെങ്കിലും ഉള്ളിലുള്ള ക്ഷോഭങ്ങള് ഒരിക്കലും പ്രകടമാക്കാത്ത ആളാണ്. താങ്ങാനാകാത്ത ഉത് കണ്ഠയോടെ ചോദിച്ചു.\nഒന്നുമില്ലെന്ന മട്ടിലുള്ള സാധാരണ മറുപടി...\n"അമ്മയ്ക്ക് തീരെ വയ്യാ...ആശുപത്രിയില് വന്നതാ....അപ്പോള് നിന്നെ ഒന്ന്...."\nഅമ്മ എന്നത് അച്ഛന്റെ അമ്മയാണ്. ഞങ്ങളുടെ മുത്തശ്ശി ...എങ്കിലും ഞങ്ങളും അമ്മ എന്ന് തന്നെയാണ് വിളിച്ചു ശീലിച്ചത് .\n"എന്താ അമ്മയ്ക്ക്..?"നെഞ്ചില് വെപ്രാളം തുടികൊട്ടുന്നു.\n"അസുഖം എന്ന് പറയാന് ഒന്നുമില്ല. രാവിലെ എഴുന്നേല് ക്കാന് പറ്റാത്ത എന്തോ ക്ഷീണം...വിളിച്ചിട്ട് മിണ്ടുന്നുണ്ടായിരുന്നില്ല. കാപ്പി കൊടുത്തതും കഴിച്ചില്ല. അതുകൊണ്ട് നേരെ ആശുപത്രിയിലേയ്ക്ക്കൊണ്ടു വന്നു എന്നേ ഉള്ളു..."\n"ഡോക്ടറെ കണ്ടില്ലേ ...?എന്ത് പറഞ്ഞു...?"\n"അഡ്മിറ്റ് ആക്കി. ഗ്ലുക്കോസ് കൊടുത്തുകൊണ്ടിരിക്കുന്നു."\nഒരു നിമിഷം എന്ത് വേണം എന്നറിയാതെ നിന്നു.\n"നീ വരുന്നുണ്ടോ? വണ്ടി കൊണ്ടുവന്നിട്ടുണ്ട്."\nപിന്നെ ആലോചിച്ച് നിന്നില്ല. ഉടന് ഓഫീസിലെത്തി ഹെഡ് മാഷിനോട് അനുവാദം ചോദിച്ചു.\nസാധാരണ അതിനു മറുപടി കിട്ടാന് കാത്തു നില്ക്കേണ്ടതുണ്ട്. പതിവില്ലാത്ത വിധം ഉടന് സമ്മതം തന്നു.\nആസ്പത്രിയില് ചെല്ലും വരെ ഒന്നും മിണ്ടാന് കഴിഞ്ഞില്ല.\nവിവിധ ചിന്തകള് മനസ്സില് അലയടിക്കുകയായിരുന്നു. അവിടെ ഞാന് എന്റെ മുത്തശ്ശിയെ കണ്ടു...ഒടിഞ്ഞു വീണ ആലിന് ചില്ലപോലെ നിശ്ചലയായി....കണ്ണുകള് അടച്ച്...\nഞരമ്പിലൂടെ ഗ്ലൂക്കോസ് തുള്ളിതുള്ളിയായി കയറുന്നുണ്ട്.\nപെയ്യാന് മുട്ടുന്ന ഭാവത്തില് അരികില് നിന്ന സഹോദരിയാണ് കാര്യങ്ങള് വിശദമായി പറഞ്ഞത്...\n"രോഗമൊന്നും ഇല്ല...എന്നാലും ഇവിടുള്ള എല്ലാ മെഷ്യനുകളും പ്രവര്‍ത്തിക്കുന്നുണ്ടോ എന്ന് നോക്കാനുള്ള ടെസ്റ്റുകള് നടത്തു ന്നുണ്ട്. കുത്തി വയ്പ്പിനും മരുന്നിനും ഒരു കുറവും ഇല്ല. ഒരു നേരത്തെ മരുന്നിനുമാത്രം നാനൂറുരൂപയോളം ആകും . എന്തിന് പഞ്ഞിപോലും നമ്മള് വാങ്ങിക്കൊടുക്കണം .ഇങ്ങനെ ദിവസം നാലു നേരത്തെ മരുന്ന്.... അതും...എത്ര നാള് എന്ന് നിശ്ചയമില്ലാതെ..."\nചേച്ചിയെ തടഞ്ഞു കൊണ്ടു തിരക്കി\n"രൂപ എത്രയായാലും വേണ്ടില്ല. അത് നമുക്ക് പിന്നെയും ഉണ്ടാക്കാം. നമ്മുടെ മുത്തശ്ശിയുടെ രോഗം മാറുമെന്നു ഡോക്ടര് പറഞ്ഞോ...?"\nനിമിഷങ്ങളുടെ പിരിമുറുക്കം കുറയ്ക്കാന് ചേച്ചി ഒരുപമ പറഞ്ഞു.\n"പെട്രോള് തീര്‍ന്നാല് പിന്നെ വണ്ടി മുന്നോട്ടു പോകുമോ? ഉന്തിയും തള്ളിയും ചിലപ്പോള് അല്പദൂരം കൂടി പോയേക്കാം....അത് തന്നെ മുത്തശ്ശിയുടെ സ്ഥിതി."\nഒന്നും മിണ്ടാന് കഴിഞ്ഞില്ല.ഇന്ധനം നിറച്ചാല് പിന്നെയും വണ്ടി ഓടും...പക്ഷേ ജീവശ്വാസത്തിന്റെ ഊര്‍ജ്ജം അങ്ങനെ നിറയ്ക്കാന് കഴിയില്ലല്ലോ.\nമരണം മുത്തശ്ശിയുടെ അരികിലെത്തി എന്ന അറിവ് എന്നെ വല്ലാതെ നിരാശപ്പെടുത്തി.\nആ കിടക്കയുടെ അരികിലിരുന്നു മുത്തശ്ശിയുടെ മാറില് കൈ വച്ച് ഞാന് മെല്ലെ വിളിച്ചു.\nആ കണ്ണുകള് തുറന്നില്ല. അധരം വിടര്‍ന്നില്ല. പക്ഷേ ആ ഹൃദയതാള ത്തിന്റെ വേഗത കൂടിയത് എനിക്കറിയാന് കഴിഞ്ഞു. മുത്തശ്ശി എന്റെ സാന്നിദ്ധ്യം അറിഞ്ഞിരിക്കുന്നു. എന്റെ കണ്ണുകള് നിറഞ്ഞു തുളുമ്പി.\nഎനിക്കറിയാം, ഇന്നോളം വിശ്രമം എന്തെന്നറിയാത്ത ആ പാദങ്ങള് അല്പമെങ്കിലും ആയം ഉണ്ടായിരുന്നെങ്കില് ഇങ്ങനെ ചലിക്കാതെ ഇരിക്കില്ലായിരുന്നു...\nസെഞ്ചുറി തികയാന് ഇത്തിരി ഓട്ടം കൂടിയേ ബാക്കിയുണ്ടായിരുന്നുള്ളൂ ...പക്ഷേ .....\nപ്രാരാബ്ധങ്ങളുടെ നാളുകള് അത്യുത്സാഹം പൊരുതിക്കടന്നു പോന്ന ആ ധന്യമായ ജീവിതത്തെക്കുറിച്ച് ഞാന് അപ്പോള് ഓര്‍ത്തുപോയി. സംഭവ ബഹുലമായിരുന്നു ആ ജീവിതം.\nസുഖസുന്ദരമായ ബാല്യകാലം....അത് പക്ഷേ എത്രയോ ഹൃസ്വമായി രുന്നു.\nപന്ത്രണ്ടാമത്തെ വയസ്സില് ഒത്തൊരു ആണിന്റെ ഭാര്യയായി....\nകളിചിരികള് നിന്നു. കഷ്ടകാലത്തിന്റെ തുടക്കം.\nഇന്നും ഇന്നലെയുമല്ല വര്‍ഷങ്ങള്‍ക്കും മുന്പ്....\nകുടുംബത്തിന്റെ അധികാരം കൈയാളുന്നത് ഭര്‍ത്താവിന്റെ അമ്മയായിരുന്നു.\nമൂന്ന് ആണ്മക്കളും ആറു പെണ്മക്കളും ഉള്ള ഒരു വലിയ തറവാട് ....അതില് മൂത്തയാളുടെ ഭാര്യ....\nഅതിനു താഴെയുള്ള നാല് സഹോദരിമാരുടെയും വിവാഹം കഴിഞ്ഞിരുന്നു. അവരാരും ഏറെ ദൂരെ ആയിരുന്നില്ല. ഏതു നേരത്തും അവര് കയറിവരും. അടുപ്പത്ത് തിളയ്ക്കുന്ന ചോറ് കോരി തണുപ്പിച്ചു തിന്നു തിരിച്ച് പോകും. അതിനാല് എന്നും അവര്‍ക്ക് ഭക്ഷണം കരുതണം.പക്ഷേ ഭര്‍തൃ മാതാവ് അളന്നു കൊടുക്കുന്നതില് ഒരു മണി അരി പോലും കൂടുതല് ഉണ്ടാകില്ല. അത് കൊണ്ടു വേണം സദ്യ ഒരുക്കാന് .\nഎല്ലാരും വയറു നിറച്ചു കഴിയുമ്പോള് ഒരു വയര് മാത്രം എന്നും പട്ടിണിയില് എരിഞ്ഞു.\nരാവിലെ ഭക്ഷണം ഒരുക്കിവച്ചാല് പിന്നെ പണിക്കരോടൊപ്പം പാടത്തും പറമ്പിലും പണി എടുക്കണം\nരാത്രിയിലാണ് നെല്ല് കുത്തലും പുഴുങ്ങലും.\nവിശ്രമമില്ല ...വയര് നിറയ്ക്കാന് ആഹാരമില്ല.\nആരും തുണയില്ലാതെ കുത്തുവാക്കുകള് മാത്രം കേട്ട് കഴുതയെപ്പോലൊരു ജന്മം....\nഭര്‍ത്താവിന്റെ സാമീപ്യം പോലും അവര്‍ക്ക് നിഷിദ്ധമായിരുന്നു. ഭര്‍തൃ മാതാവ് മകന്റെ കിടപ്പുമുറിക്ക് മുമ്പില് എപ്പോഴും കാവല് കിടക്കും... പിന്നെങ്ങനെ ഒരു സമാഗമം ...?\nഏഴു വര്‍ഷങ്ങള്‍ക്കു ശേഷമാണ് അവര് ഭര്‍തൃ സുഖം എന്തെന്നറിഞ്ഞത് ....അതിന്റെ പേരില് കേട്ട പഴികള്‍ക്ക് കൈയും കണക്കുമുണ്ടായില്ല.\nഒളിച്ചും പതുങ്ങിയും വല്ലപ്പോഴും മാത്രം ആ സംഗമം.\nഒരിക്കല് പോലും മനസ്സ് തുറക്കാന് സൗകര്യം കിട്ടിയില്ല.\nഎങ്കിലും അധികം വൈകാതെ ഒരു പൊന്നുമോന് അവര്‍ക്കുണ്ടായി.\nദൈവം തന്ന ഭാഗ്യമെന്ന സമാധാനിച്ച് ആ കൊഞ്ചലും ചിരിയും കണ്ട് രണ്ട് വര്‍ഷങ്ങള് കടന്നു പോയി. അപ്പോഴേയ്ക്കും വിധി ഒരു ദുരന്തം അവര്‍ക്കായി കരുതി വച്ചിരുന്നു.\nഅവര് വിധവയായി. ദൈവം എന്തിന് ഇത്ര ക്രൂരത കാണിച്ചു?\nജീവിതം തുടങ്ങിയതേ ഉണ്ടായിരുന്നുള്ളൂ. ഇനിയും ദുരന്തത്തിന്റെ വഴികള് എത്ര താണ്ടണം...!!\nഎങ്കിലും അവര് തരിച്ചു നിന്നില്ല. തളര്‍ന്നു വീണില്ല. അമ്മായിപ്പോരും നാത്തൂന് പോരും അവര് നിറകണ്ണുകളോടെ സഹിച്ചു, മകനെ പുലര്‍ത്താ നായി.\nഎത്ര രാവുകള്...പകലുകള്...എണ്ണം നോക്കിയതേയില്ല.\nമകന്റെ വളര്‍ച്ചക്കായി നിത്യവും അവര് നോയമ്പ് നോറ്റു.\nഇളയച്ഛൻ ധാർഷ്ട്യനായിരുന്നെങ്കിലും ഈ മകനെയും കുറവൊന്നും വരുത്താതെ സ്വന്തം മക്കളോടൊപ്പം പരിപാലിച്ചു. ഇത്രയും പഠിച്ചാല് മതി ഇത്രയും കളിച്ചാല് മതി എന്ന രീതിയായിരുന്നു അദ്ദേഹത്തിന്. എങ്കിലും അദ്ദേഹം ജ്യേഷ്ഠപുത്രന്റെ വിവാഹവും സമയത്ത് തന്നെ നടത്തിക്കൊടുത്ത് കടമ തീര്‍ത്തു .\nഎന്നാല് കൊച്ചു മക്കളുടെ ദാമ്പത്യത്തിനും വിലങ്ങായി അവര്‍ക്കിട യിലും ആ അമ്മായിയമ്മ കാവല് കിടന്നു. മൂന്നരക്കൊല്ലത്തിനു ശേഷ മാണ് ഒരു ദാമ്പത്യജീവിതം ആരംഭിക്കാന് അവര്‍ക്കായത്. അതും അല്പം വിപ്ലവത്തിലൂടെ തന്നെ.\nഅമ്മായിപ്പോരില് നിന്നും തന്റെ പുത്രവധുവിനെ സംരക്ഷിക്കാനും ക്ലേശ ങ്ങള് ഏറെ സഹിക്കേണ്ടിവന്നു എന്റെ പാവം മുത്തശ്ശിക്ക്.\nവീണ്ടും കാലം ഏറെ കഴിഞ്ഞാണ് ഭര്‍തൃ മാതാവ് അരങ്ങൊഴിഞ്ഞത്.\nഅപ്പോഴേയ്ക്കും പൂര്‍ണ്ണമായും ഗൃഹഭരണം ഇളയച്ഛന്റെ കൈയിലായി.\nജ്യേഷ്ഠ പുത്രനായി കുറച്ച് സ്ഥലവും ഒരു കൊച്ചു വീടും കൊടുത്ത് ഇളയച്ചന് തടിയൂരി.\nആ കൈയൊഴിയല് തീരാത്ത വേദനയായി മുത്തശ്ശിക്ക് തോന്നി.\nഅതിനൊക്കെ പരിഹാരമായി ഉള്ളതെല്ലാം വിറ്റു പെറുക്കി മകനോടും ഭാര്യയോടുമൊപ്പം മുത്തശ്ശി മലബാറില് എത്തി.\nകാടുകള് വെട്ടിത്തെളിച്ച് രാപകല് മണ്ണില് പണിയെടുത്തു. കാട്ടാനയോടും കാട്ടു പന്നിയോടും കരടിയോടും കടുവയോടുമൊക്കെ പടവെട്ടി മുന്നേറിയ കുടിയേറ്റ ജീവിതം.\nകിളച്ചു, കൃഷി ചെയ്തു, കള പറിച്ചു. സന്തോഷത്തോടെ....\nജീവിതം കരുപ്പിടിപ്പിക്കാനുള്ള നെട്ടോട്ടമായിരുന്നു പിന്നെ.\nവര്‍ഷങ്ങള് അങ്ങനെ കടന്നു പോയി...\nക്ലേശങ്ങള് വിട്ടൊഴിഞ്ഞു. ജീവിതം ഉത്സവമായി....\nമുത്തശ്ശിക്ക് ഞങ്ങള് അഞ്ചു പൊന് മണികള് ആയിരുന്നു.\nഞങ്ങളും വളര്‍ന്നു. ഓരോവഴിയിലൂടെ യാത്രയായി. ജ്യേഷ്ഠന്മാര് രണ്ടുപേരും വിവാഹംചെയ്തു പുതിയ വീടുകള് തീര്‍ത്ത് താമസമായി.\nസഹോദരിയും ഭര്‍ത്താവും അയല്‍പക്കത്ത് തന്നെ ആയിരുന്നു.\nഞങ്ങള് പട്ടണത്തിലും അനിയത്തിയും ഭര്‍ത്താവും മുംബൈയിലും.\nവിശേഷാവസരങ്ങളില് ഞങ്ങള് എല്ലാവരും തറവാട്ടില് ഒത്തു ചേര്‍ന്ന് ആഹ്ലാദം പങ്കുവച്ചു സന്തോഷത്തോടെ കഴിയുമ്പോഴായിരുന്നു ജ്യേഷ്ഠന്റെ മരണം.\nകോളേജ് വിദ്യാര്‍ഥികള് ആയ മക്കള് .....അവരുടെ അമ്മ വീട്ടില് ഒറ്റയ്ക്ക്.\nമുത്തശ്ശിയുടെ കൈപിടിച്ച് ഏട്ടന് അവസാനമായി ആവശ്യപ്പെട്ടത് തന്റെ ഭാര്യയെയും മക്കളെയും തനിച്ചാക്കരുതെ എന്നായിരുന്നു.\nമെയിന് റോഡിനു ഇരുവശത്തുമാണ് തറവാടും ഏട്ടന്റെ വീടും.\nമുത്തശ്ശിയെ സമ്പന്ധിച്ചിടത്തോളം ഒരിടത്ത് മകനും കുടുംബവും മറ്റേതില് കൊച്ചുമോന്റെ കുടുംബവും. ആരെയും ഒറ്റയ്ക്കാക്കാന് മുത്തശ്ശിക്കായില്ല. അവിടെയും ഇവിടെയും അവര് വിശ്രമമില്ലാതെ സഞ്ചരിച്ചു.\nഅഞ്ചല് ഓട്ടം എന്ന് പറഞ്ഞു പലരും പരിഹസിച്ചിട്ടും മുത്തശ്ശി തന്റെ വാക്ക് നിറവേറ്റി.പക്ഷേ ഇന്ന് കണ്ണു തുറക്കാന് പോലും കഴിയാതെ ജരാനരകള് കട ന്നേറി ആ ശരീരം തളർത്തിയിരിക്കുന്നു.\n"കരഞ്ഞിട്ടെന്ത കാര്യം? " സഹോദരി തോളില് തട്ടി.\n"അനിവാര്യമായത് സ്വീകരിക്കാതെ പറ്റില്ലല്ലോ."\nഗ്ലൂക്കോസ് കുപ്പികള് ഒഴിയുകയും നിറയുകയും ചെയ്തുകൊണ്ടിരുന്നു.\nപെട്ടെന്ന് മുത്തശ്ശി കണ്ണു തുറന്നു.\nആ കൈവിരലുകള് അനങ്ങുന്നത് ഞാന് കണ്ടു. നാവ് കുഴഞ്ഞ് എന്തോ പറയുന്നു.\n"വെള്ളം വേണോ?" ഞാന് ചോദിച്ചു.\nആ തല മെല്ലെ ചലിച്ചു. വേഗം ഒരു സ്പൂണില് വെള്ളം കോരി കൊടുത്തു. അത് മുത്തശ്ശി ഇറക്കി. എനിക്ക് ആശ്വാസം തോന്നി.\n"എന്താ വേണ്ടത്? ഒന്നിരിക്കണോ?"\nസമ്മതം. മെല്ലെ ആ ദേഹം ഉയര്‍ത്തി ചാരിയിരുത്തി.\nഅധിക നേരം വേണ്ടി വന്നില്ല, ആ വിരലനക്കത്തിന്റെ സൂചനപോലും എനിക്ക് മനസ്സിലായി തുടങ്ങി.\nഅച്ഛനെ വിളിക്കണം....അമ്മയെ കാണണം...ആരാ വന്നത് ?\nഎന്താ അവര് പറഞ്ഞത്...?\nആവശ്യങ്ങള് അറിയിക്കാന് മനുഷ്യന് വാക്കുകള് വേണമെന്നില്ലല്ലോ.\nബന്ധുക്കള് എല്ലാവരും വന്നു കണ്ടു പോയി...അസ്വസ്തത കൂടിയും കുറഞ്ഞും ദിവസങ്ങള് പലതു കഴിഞ്ഞു.\n"വേണമെങ്കില് വീട്ടിലേയ്ക്ക് കൊണ്ടു പോകാം. കൂടുതലൊന്നും..."\nപോകാന് മുത്തശ്ശിക്ക് നൂറുവട്ടം സമ്മതം ആയിരുന്നു.\nമുംബൈലുള്ള അനിയത്തി മാത്രമേ എത്താതുള്ളു .\nഉടന് പുറപ്പെടാന് അവര്‍ക്കും സന്ദേശം അയച്ചു.\nഏഴുമാസം ഗര്‍ഭവതിയായിരുന്നു അവള്. കിട്ടിയ ഫ്ലൈറ്റില് അവരും എത്തി.\nഅവര് വന്നതും വിളിച്ചതും മുത്തശ്ശി അറിഞ്ഞു.\nകൈയുയര്‍ത്തി ആ വീര്‍ത്ത വയറില് മുത്തശ്ശി മെല്ലെ തട്ടി.\nകുഞ്ഞിനു ആശിസ്സ് നല്കുകയായിരുന്നിരിക്കണം. അതിനായി കാത്തിരുന്നതുപോലെ ......\nമാര്‍ച്ചുമാസം മുപ്പത്തി ഒന്നാം തിയതി. ഓശാന ഞായര് ....വൈകു ന്നേരം അഞ്ചു മണിയായി. അച്ഛനും ഞാനും മാത്രമേ അപ്പോള് മുത്തശ്ശിയുടെ അരികില് ഉണ്ടായിരുന്നുള്ളൂ.\nഞങ്ങള് പതിവുപോലെ മുത്തശ്ശിയുടെ ശരീരം തുടച്ച്....പൌഡര് ഇട്ടു...\nവിരിപ്പുമാറ്റി. നല്ല വസ്ത്രവും ഉടുപ്പിച്ചു.\nഇടയ്ക്കിടെ വെള്ളം തൊട്ടു കൊടുത്തുകൊണ്ട് ഞാന് മുത്തശ്ശിയുടെ മുഖത്ത് ഉറ്റു നോക്കി ഇരിക്കുകയായിരുന്നു.\nഅപ്പോഴാണ് പതിവ് കുത്തി വയ്പ്പിനു വേണ്ടി ഡോക്ടര് വന്നത്.\nഒരു നിമിഷം !\nമരുന്ന് സിറിഞ്ചിലേയ്ക്ക് എടുക്കുന്ന ഡോക്ടറെ ഞാന് വിളിച്ചു.\nമുത്തശ്ശിയുടെ വായിലേക്കിറ്റിച്ച് കൊടുത്ത വെള്ളം കടവായിലൂടെ ഒഴുകുകയാണ്.\nഅച്ഛന് ആ കണ്ണുകള് തിരുമ്മിയടച്ചു.\nപക്ഷേ കരള് പറിഞ്ഞു പോരുന്ന ഒരു നോവുമാത്രം എന്നില് നിറഞ്ഞു.\nആരെയും ദ്രോഹിക്കാതെ ...ഒന്നുമേ മോഹിക്കാതെ....ഒരു ജന്മസാഗരം നിശ്ശബ്ദമായി തുഴഞ്ഞു തുഴഞ്ഞ്...എന്റെ മുത്തശ്ശി.....!\nഇന്ന് സംവത്സരങ്ങൾ ഒരുപാടു കഴിഞ്ഞു പോയി....\nഎങ്കിലും ഒരു നിറദീപമായി തെളിഞ്ഞു നില്ക്കുന്ന മുത്തശ്ശിയുടെ പാവനസ്മരണയ്ക്ക് മുന്‍പില് ഈ അക്ഷര പുഷ്പങ്ങള് അല്ലാതെ മറ്റെന്താണ് എനിക്ക് നല്കാനാകുക...!!\nPosted by ജന്മസുകൃതം at 1:22 AM 18 comments:


Injaz Public Relations: ശബരിമല വെര്‍ച്വല്-ക്യൂവിൽ രജിസ്റ്റർ ചെയ്യാം !!\nശബരിമല വെര്‍ച്വല്-ക്യൂവിൽ രജിസ്റ്റർ ചെയ്യാം !!\nwww.sabarimalaq.com എന്ന വെബ്‌പോർട്ടൽ സന്ദർശിച്ച് ശബരിമല വെര്‍ച്വല്-ക്യൂവിൽ രജിസ്റ്റർ ചെയ്യാം. ഈ പോർട്ടലിൽ തീർത്ഥാടകരുടെ പേര്, വയസ്സ്, ഫോട്ടോ, വിലാസം, ഫോട്ടോ ഐഡന്റിന്റി കാർഡ് നമ്പർ തുടങ്ങിയ വിവരങ്ങൾ രേഖപ്പെടുത്തിയാണ് രജിസ്റ്റർ ചെയ്യേണ്ടത്. പോർട്ടലിൽ നൽകിയിരിക്കുന്ന കലണ്ടറിൽ നിന്നും ലഭ്യതയ്ക്കനുസരിച്ച് ദർശന ദിവസവും തീയതിയും തെരഞ്ഞെടുക്കാം. ബുക്കിങ് പൂർത്തിയാക്കിയശേഷം ദർശന സമയവും തീയതിയും തീർത്ഥാടകന്റെ പേരും ഫോട്ടോയും മറ്റ് വിവരങ്ങളുമടങ്ങിയ വെര്‍ച്വല്-ക്യൂ കൂപ്പൺ കംപ്യൂട്ടറിലേക്ക് സേവ് ചെയ്ത് പ്രിന്റ് എടുക്കണം. ഈ കൂപ്പൺ ദർശന ദിവസം പമ്പയിലെ വെരിഫേക്കഷൻ കൗണ്ടറിൽ കാണിച്ച് വെര്‍ച്വല്-ക്യൂ സംവിധാനം ഉപയോഗിക്കുന്നതിനുള്ള പ്രവേശന കാർഡ് (Entry Card) കൈപ്പറ്റണം. ഈ പ്രവേശനകാർഡ് കൈവശമുള്ളവർക്ക് മാത്രമെ വെര്‍ച്വല്-ക്യൂ സമ്പ്രദായത്തിന്റെ പ്രയോജനം ലഭിക്കുകയുള്ളൂ. വെര്‍ച്വല്-ക്യൂ കൂപ്പൺ കൈവശമുള്ള തീർത്ഥാടകർ തങ്ങളുടെ ഫോട്ടോ ഐഡന്റിന്റി കാർഡ് കൈവശം കരുതേണ്ടതും വെരിഫിക്കേഷൻ കൗണ്ടറിൽ കാണിക്കേണ്ടതുമാണ്. 18 വയസ്സിൽ താഴെയുള്ളവർക്ക് ഫോട്ടോ ഐഡന്റിന്റി കാർഡ് നിർബന്ധമല്ല. കൂപ്പണിൽ രേഖപ്പെടുത്തിയിരിക്കുന്ന ദിവസം കൃത്യസമയത്ത് പമ്പയിൽ എത്തുന്ന തീർത്ഥാടകർക്ക് മാത്രമെ വെര്‍ച്വല്-ക്യൂ വഴി പ്രവേശനം അനുവദിക്കുകയുള്ളൂ. കേരള പോലീസ് നൽകുന്ന ഈ സേവനത്തിന് ഒരു വിധത്തിലുള്ള ഫീസും ഈടാക്കുന്നില്ല. വെര്‍ച്വല്-ക്യൂ സംവിധാനത്തിൽ ബുക്ക് ചെയ്യാത്തവർക്ക് മുൻവർഷത്തെപ്പോലെ സാധാരണരീതിയിൽ ക്യു നിന്ന് ദർശനം നടത്താവുന്നതാണ്.കഴിഞ്ഞ വർഷം 13.5 ലക്ഷംപേർ ഈ സേവനം ഉപയോഗിച്ചതിൽ 5.6 ലക്ഷംപേർ തമിഴ്‌നാട്ടിൽ നിന്നും 3.3 ലക്ഷംപേർ ആന്ധ്രാപ്രദേശിൽ നിന്നും 2.8 ലക്ഷംപേർ കേരളത്തിൽ നിന്നും 75000 -ത്തോളംപേർ കർണ്ണാടകയിൽ നിന്നും ഉളളവരായിരുന്നു.വെര്‍ച്വല്-ക്യൂ സംവിധാനത്തിൽ ബുക്ക് ചെയ്തുവരുന്നവർക്ക് വേണ്ടി പമ്പയിൽ പത്തും ഗണപതി കോവിലിൽ രണ്ടും വെരിഫിക്കേഷൻ കൗണ്ടറുകൾ സജ്ജീകരിച്ചിട്ടുണ്ട്.കൂടുതൽ വിവരങ്ങൾക്ക് http://www.sabarimalaq.com എന്ന വെബ്‌പോർട്ടൽ സന്ദർശിക്കുകയോ 0471-3243000, 3244000, 3245000 എന്നീ ഹെൽപ്‌ലൈൻ നമ്പരുകളിൽ ബന്ധപ്പെടുകയോ ചെയ്യാവുന്നതാണ്.


പതിവ് ചോദ്യങ്ങൾ - ഹൊന്ഗ്വുഗസ് ഗ്യാസ് ഇതുപയോഗിക്കുന്നത്\nഹൊന്ഗ്വുഗസ് ™ സിസ്റ്റം\nഹൊന്ഗ്വുഗസ് ™ ച്ഷ്പ് ട്യൂബിംഗ്\nഹൊന്ഗ്വുഗസ് ™ ഫിറ്റിംഗ്\nഡിസൈൻ & ഇൻസ്റ്റലേഷൻ\nകാർഡ്ബോർഡ് സ്റ്റെയിൻലെസ്സ് സ്റ്റീൽ ട്യൂബിംഗ് (ച്ഷ്ത്), റസിഡൻഷ്യൽ വാണിജ്യ വ്യവസായ വ്യവസ്ഥകളെ പ്രകൃതി വാതകം, പ്രൊപ്പെയ്ൻ എത്തിക്കാൻ ഉപയോഗിച്ച ഒരു ഇഷ്ടാനുസരണം, സ്റ്റെയിൻലെസ് സ്റ്റീൽ പൈപ്പ് ആണ്.\nഇഷ്ടാനുസരണം ഗ്യാസ് കുഴലൂത്തു ഗുണങ്ങള് എന്തൊക്കെയാണ്?\nവലിയ ഈട് കൊടുക്കുന്നതോടൊപ്പം, ച്ഷ്ത് അത് ചുവരുകളിൽ ചുറ്റും മാത്രം ഓരോ റൺ അറ്റത്ത് ആവശ്യമായ ഫിറ്റിംഗുകളും കൊണ്ട് തടസ്സങ്ങൾ വഴി സ്നകെദ് ചെയ്യാനും അനുവദിക്കുന്ന സങ്കല്പ്പിക്കുക. ഫിറ്റിംഗുകളും എണ്ണം കുറയ്ക്കുക യോനി വേണ്ടി ഘടിപ്പിക്കുക ചെയ്ത് പരിശോധിക്കേണ്ട ഓരോ അധിക സംയുക്ത ആവശ്യങ്ങൾ പോലെ ഗുണം. ഒരു ച്ഷ്ത് ഗ്യാസ് ഇതുപയോഗിക്കുന്നത് കുറവ് സന്ധികൾ അതിനാൽ കുറവ് സാധ്യതയുള്ള ലീക്ക് പാതകളെ ഉണ്ട്, .\nച്ഷ്ത് എന്റെ വീട്ടിൽ ഉപയോഗിക്കുന്നത് സുരക്ഷിതമാണോ?\nശരിയായി ഇൻസ്റ്റാൾ എല്ലാ അംഗീകൃത ഗ്യാസ് കുഴലൂത്തു സിസ്റ്റങ്ങൾ പോലെ, ച്ഷ്ത് സുരക്ഷിതമാണ്. ച്ഷ്ത് ഒരു യോഗ്യതയുള്ള പ്രൊഫഷണൽ അനുസരിച്ചും നിർമ്മാതാവിന്റെ ഡിസൈൻ ഇൻസ്റ്റലേഷൻ (ഡി & ഞാൻ) ഗൈഡ്, സിസ്റ്റം കളയുക ആൻഡ് അടിത്തറയാണ് ഉൾപ്പെടെ അനുസരിച്ച് ഇൻസ്റ്റാൾ ചെയ്യണം.\nനല്ലനല്ല അടിത്തറയാണ് എന്താണ്?\nബോണ്ടിങ്: ഇലക്ട്രിക്കൽ തുടർച്ച, ചാലകത സ്ഥാപിക്കാൻ ബന്ധിപ്പിക്കുന്നു മെറ്റാലിക് സംവിധാനങ്ങൾ.\nഅടിത്തറയാണ്: നിലത്തു അല്ലെങ്കിൽ നിലത്തു കണക്ഷൻ കൂടി ഒരു ചാലക ശരീരം കണക്റ്റുചെയ്യുന്നു.\nഫോൺ: +86 (0) 574 63928152\nദേശീയ അസോസിയേഷൻ സംസ്ഥാന ഫയർ മര്ശല്സ് ഓഫ് (നസ്ഫ്മ്) നാഷണല് മഞ്ഞ ച്ഷ്ത് സുരക്ഷാ കാമ്പയിൻ നസ്ഫ്മ് പ്രോത്സാഹിപ്പിക്കുന്നത്6ദശലക്ഷം ൽ സുരക്ഷാ മെച്ചപ്പെടുത്താൻ വിദ്യാഭ്യാസ ശ്രമങ്ങൾ ഒരു പ്രമേയം പാസിംഗ് അമേരിക്കൻ സെനറ്റ് അപ്പ്ലൌദ്സ് Launches ...\n© ഹൊന്ഗ്വുഗസ് പകർപ്പവകാശം - 2010-2017: എല്ലാ അവകാശങ്ങളും നിക്ഷിപ്തം. - വൈദ്യുതി Globalso.com


വാര്‍ദ്ധക്യത്തിലെ ഹൃദ്രോഗബാധ | JEEVANAADAM official newspaper of Roman catholics (latin rite) of Kerala, owned by KRLCBCJEEVANAADAM official newspaper of Roman catholics (latin rite) of Kerala, owned by KRLCBC\nby admin | March 25, 2019 6:23 am\n65 വയസ് കഴിഞ്ഞവര് ഏറ്റവും കൂടുതല് മരണപ്പെടുന്നത് ഹൃദ്രോഗ ബാധയാലാണ്. വയോധികരായ 37 ശതനമാനം പുരുഷന്മാര്‍ക്കും 26 ശതമാനം സ്ത്രീകള്‍ക്കും ഹൃദ്രോഗം ഉണ്ടാകുന്നു. എന്തൊക്കെയാണ് വയസായ ഹൃദയത്തിന് സംഭവിക്കുന്നത്. ഹൃദയത്തിലെ കോശനാശമാണ് പ്രധാനം. 75 വയസുള്ള ഒരാള്‍ക്ക് 20 വയസുള്ളപ്പോള് ഉണ്ടായിരുന്നതിന്റെ 10 ശതമാനം ഹൃദയകോശങ്ങളേ ഊര്‍ജ്ജസ്വലമായ പ്രവര്‍ത്തനങ്ങള്‍ക്ക് ഉണ്ടാവുകയുള്ളു. സ്വയം ഉത്തേജക കോശങ്ങള്‍ക്കാണ് ഈ അപചയം കൂടുതല് സംഭവിക്കുന്നത്. ഹൃദയഭിത്തികള് അമിതമായി കട്ടിപിടിക്കുകയും പ്രവര്‍ത്തനയോഗ്യമായ കോശങ്ങളുടെ എണ്ണം കുറയുകയും ചെയ്യുന്നു. ധമനികളില് കാല്‍സ്യം കൂടുതലായി പറ്റിപ്പിടിച്ച് ഉള്‍വ്യാസം ചെറുതാകുകയും രക്തപര്യയനം ദുഷ്‌കരമാവുകയും ചെയ്യുന്നു. ഹൃദയത്തെ ഉത്തേജിപ്പിക്കുന്ന അഡ്രിനേര്‍ജിക് സ്വീകരണികള് പ്രവര്‍ത്തനരഹിതമാകുന്നു. അമിതമായ രക്തസമ്മര്‍ദവും പ്രമേഹ ബാധയും വിനയാകുന്നു.\nഹൃദയത്തെ ആവരണം ചെയ്തിരിക്കുന്ന ഓട്ടോണമിക് നാഡിവ്യൂഹത്തിന് ഉണ്ടാകുന്ന അപചയം മൂലം ഹാര്‍ട്ട് അറ്റാക്ക് ഉണ്ടാകുന്നു. അനുഭവപ്പെടേണ്ട നെഞ്ചുവേദന തിരിച്ചറിയാതെ പോകുന്നു. അതുകൊണ്ടാണ് പലപ്പോഴും ഹാര്‍ട്ട് അറ്റാക്ക് ഉണ്ടാകുമ്പോള് കൃത്യമായി ആശുപത്രിയില് എത്താന് സാധിക്കാത്തത്. പിന്നീട് ഏറെ സങ്കീര്‍ണതകളുമായി മാരകാവസ്ഥയിലാണ് ആശുപത്രിയില് പ്രവേശിപ്പിക്കപ്പെടുന്നത്. അപ്പോഴേക്കും പല സുപ്രധാന ചികിത്സകളും നല്‍കേണ്ട സമയം കഴിഞ്ഞിരിക്കും. ഇത് അവരിലെ മരണസാധ്യത വര്‍ദ്ധിപ്പിക്കുന്നു. ചെറുപ്പക്കാര്‍ക്ക് ഉണ്ടാകുന്ന പല രോഗലക്ഷണങ്ങളും ഹൃദ്രോഗികളായ വയോധികര്‍ക്ക് ഉണ്ടായെന്നുവരില്ല. നെഞ്ചുവേദനയ്ക്കുപകരം മറ്റ് രോഗലക്ഷണങ്ങള് ആണ് അനുഭവപ്പെടുക. അവയെ കൃത്യമായി തിരിച്ചറിഞ്ഞ് ഫലപ്രദമായ ചികിത്സ ഉടനടി സംവിധാനം ചെയ്യേണ്ടത് ഭിഷഗ്വരന്റെ കടമതന്നെ. എല്ലാ ഹൃദ്രോഗപരിശോധനകളും ചികിത്സകളും വയോധികരില് അടിച്ചേല്‍പ്പിക്കരുത്. എന്തിനും മിതത്വം പാലിക്കണം. ഇത് യുവതലമുറ ഡോക്ടര്‍മാര്‍ക്ക് അത്ര പരിചയമില്ലതാനും. പ്രായമേറിയ ഹൃദ്രോഗികളെ ചികിത്സിക്കുന്നതും ഒരു കലയാണ്. പരിചയസമ്പത്തും വിവേകവും അനുകമ്പയും കൂടിച്ചേര്‍ന്ന ഒരു കല.\nSource URL: https://jeevanaadam.in/%e0%b4%b5%e0%b4%be%e0%b4%b0%e0%b5%8d%e2%80%8d%e0%b4%a6%e0%b5%8d%e0%b4%a7%e0%b4%95%e0%b5%8d%e0%b4%af%e0%b4%a4%e0%b5%8d%e0%b4%a4%e0%b4%bf%e0%b4%b2%e0%b5%86-%e0%b4%b9%e0%b5%83%e0%b4%a6%e0%b5%8d%e0%b4%b0/


സിറാജിനെതിരായ വംശീയാധിക്ഷേപം; മാപ്പ് പറഞ്ഞ് ക്രിക്കറ്റ് ഓസ്‌ട്രേലിയ, അന്വേഷണം ആരംഭിച്ചു | Cricket Australia appologise for Racial Abuse against Mohammed Siraj\nSydney NSW, First Published Jan 10, 2021, 3:25 PM IST\nഇന്നത്തെ സംഭവം കൃത്യമായി അംപയറെ അറിയിച്ചതിന് ഇന്ത്യന് ടീമിനെ ക്രിക്കറ്റ് ഓസ്‌ട്രേലിയ വക്താവ് സീന് കരോള് നന്ദി പറഞ്ഞു. ഇത്തരം സംഭവങ്ങള് ഒഴിവാക്കപ്പെടേണ്ടതാണെന്നും അദ്ദേഹം പ്രസ്താവനയില് അറിയിച്ചു.\nസിഡ്‌നി: ഇന്ത്യന് പേസര് മുഹമ്മദ് സിറാജിനെതിരായ വംശീയാധിക്ഷേപത്തില് മാപ്പ് പറഞ്ഞ് ക്രിക്കറ്റ് ഓസ്‌ട്രേലിയ. ഇന്ന് പുറത്തുവിട്ട കുറിപ്പിലൂടെയാണ് ക്രിക്കറ്റ് ഓസ്‌ട്രേലിയ ഖേദം പ്രകടിപ്പിച്ചത്. നടത്തിവര്‍ക്കെതിനെ ന്യൂസൗത്ത് വെയ്ല്‍സ് പൊലീസ് അന്വേഷണം ആംരഭിച്ചതായും കുറിപ്പിപ്പില് പറയുന്നുണ്ട്. അതോടൊപ്പം ക്രിക്കറ്റ് ഓസ്‌ട്രേലിയയും ഇക്കാര്യത്തില് അന്വേഷണം നടത്തും.\nഇന്നത്തെ സംഭവം കൃത്യമായി അംപയറെ അറിയിച്ചതിന് ഇന്ത്യന് ടീമിനെ ക്രിക്കറ്റ് ഓസ്‌ട്രേലിയ വക്താവ് സീന് കരോള് നന്ദി പറഞ്ഞു. ഇത്തരം സംഭവങ്ങള് ഒഴിവാക്കപ്പെടേണ്ടതാണെന്നും അദ്ദേഹം പ്രസ്താവനയില് അറിയിച്ചു. ഇന്ന് ഓസ്‌ട്രേലില ബാറ്റ് ചെയ്ത രണ്ടാം സെഷനിലാണ് സിറാജിനെതിരെ വംശീയാധിക്ഷേപമുണ്ടായത്. തുടര്‍ന്ന് മത്സരം നിര്‍ത്തിവെക്കേണ്ടിവന്നു.\nസിഡ്‌നി ടെസ്റ്റില് ബൗണ്ടറി ലൈനില് ഫീല്‍ഡ് ചെയ്യുമ്പോളാണ് താരത്തെ ഓസ്‌ട്രേലിയന് കാണികള് വംശീയമായി അധിക്ഷേപിച്ചത്. ഇക്കാര്യം ക്യാപ്റ്റന് അജിന്‍ക്യ രഹാനെയെ അറിയിച്ചു. അധിക്ഷേപം നടത്തിയവരെ സിറാജ് തന്നെയാണ് ചൂണ്ടികാണിച്ചുകൊടുത്തത്. ഗ്രൗണ്ടിലേക്കിറങ്ങിവന്ന മാച്ച് ഓഫീഷ്യല്‍സും അംപയറും അഞ്ചോ ആറോ പേരെ ഗ്യാലറിയില് നിന്ന് പുറത്താക്കാന് നിര്‍ദേശിച്ചു. തുടര്‍ന്ന് പൊലീസിസെത്തി ഇവരെ പുറത്താക്കുകയായിരുന്നു\nഇവരെ പുറത്താക്കിയ ശേഷമാണ് പിന്നീട് മത്സരം ആരംഭിച്ചത്. കഴിഞ്ഞ ദിവസം ഇത്തരത്തിലുള്ള സംഭവം അരങ്ങേറിയിരുന്നു. ഇന്നലെ സിറാജിനെ കൂടാതെ ജസ്പ്രീത് ബുമ്രയ്‌ക്കെതിരേയും വംശീയാധിക്ഷേപമുണ്ടായിരുന്നു. സംഭവത്തില് ഇന്ത്യന് ടീം ഐസിസി മാച്ച് റഫറി ഡേവിഡ് ബൂണിന് പരാതി നല്‍കി. ഇന്ത്യയുടെ പരാതിയില് ഐസിസി അന്വേഷണം ആരംഭിച്ചിരുന്നു. സിഡ്‌നിയില് മാത്രമല്ല, മെല്‍ബണിലും വംശീയാധിക്ഷേപം നടത്തിയ കാണികളെ പുറത്താക്കിയിരുന്നു.\nവംശീയാധിക്ഷേപങ്ങള് ഒരു തരത്തിലും അംഗീകരിക്കാനാവില്ലെന്നും സംഭവത്തില് ക്രിക്കറ്റ് ഓസ്‌ട്രേലിയയും ഐസിസിയും ഉചിതമായ നടപടിയെടുക്കുമെന്നാണ് പ്രതീക്ഷിക്കുന്നതെന്നും ബിസിസിഐ പ്രതിനിധിയെ ഉദ്ധരിച്ച് വാര്‍ത്താ ഏജന്‍സിയായ എഎന്‍ഐ റിപ്പോര്‍ട്ട് ചെയ്തിരുന്നു.\nLast Updated Jan 10, 2021, 3:26 PM IST\nRacial Abuse in Australia


ഓ… ക്യാപ്റ്റന് • Suprabhaatham\nരാജ്‌കോട്ട്: തന്റെ 100ാം ടി20 മത്സരം അവിസ്മരണീയമാക്കി ഇന്ത്യന് നായകന് രോഹിത് ശര്‍മ. രാജ്‌കോട്ടില് വെടിക്കെട്ട് പൂരം സമ്മാനിച്ച നായകന്റെ മികവില് ഇന്ത്യക്ക് എട്ട് വിക്കറ്റിന്റെ കൂറ്റന് ജയം. ആദ്യം ബാറ്റ് ചെയ്ത ബംഗ്ലാദേശ് ആറു വിക്കറ്റിന് 153 റണ്‍സെടുത്തപ്പോള് മറുപടിക്കിറങ്ങിയ ഇന്ത്യ രണ്ടു വിക്കറ്റിന് 15.4 ഓവറില് ലക്ഷ്യം കണ്ടു. ഇതോടെ ഇന്ത്യ മൂന്ന് മത്സരങ്ങളടങ്ങിയ പരമ്പരയില് 1-1 ന് സമനിലയിലാക്കി. വെറും 43 പന്തില് 85 റണ്‍സെടുത്താണ് ടി20യില് 100 മത്സരം തികയ്ക്കുന്ന ആദ്യ ഇന്ത്യന് പുരുഷ താരമെന്ന റെക്കോര്‍ഡ് രോഹിത് സ്വപ്നതുല്യമാക്കിയത്. താരത്തിന്റെ ബാറ്റില്‍നിന്ന് പിറന്നതാവട്ടെ, ആറ് വീതം കണ്ണഞ്ചിപ്പിക്കും സിക്‌സറും ഫോറുകളും.\nആദ്യ മത്സരത്തില് നിന്ന് പാഠമുള്‍ക്കൊണ്ട് രണ്ടാം മത്സരത്തില് പതിയെ തുടങ്ങിയ ഇന്ത്യക്ക് വേണ്ടി പിന്നീട് രോഹിത് കത്തിക്കയറുന്നതാണ് കണ്ടത്. ആദ്യ ഓവറിലെ നാലും അഞ്ചും പന്തില് ധവാനാണ് വരവറിയിച്ചതെങ്കിലും തുടര്‍ന്ന് രോഹിത് അപകടകാരിയാവുകയായിരുന്നു. രണ്ടാം ഓവറിലെ ഷഫിയുല് ഇസ്‌ലാമിന്റെ ആദ്യ പന്തില് ഫോറടിച്ച് തുടങ്ങിയ നായകന് പിന്നീടുള്ള ഓരോ പന്തും ആസ്വദിച്ച് കളിച്ചു. 10ാം ഓവര് എറിയാനെത്തിയ മുസദ്ദഖ് ഹുസൈനെ മൂന്ന് സിക്‌സറുകളോടെയാണ് രോഹിത് വരവേറ്റത്. ഇതോടെ ഈ ഓവര് അവസാനിച്ചപ്പോള് ഇന്ത്യ 10 ഓവറില് 114 റണ്‍സ്. അടുത്ത 10 ഓവറില് വേണ്ടിയിരുന്നത് 54 റണ്‍സ് മാത്രം. എന്നാല് അടുത്ത ഓവറില് ധവാന് മടങ്ങി. 27 പന്തില് 31 റണ്‍സായിരുന്നു സമ്പാദ്യം. പക്ഷേ, തന്റെ 100ാം മത്സരത്തില് 100 തികയ്ക്കാനായി ബാറ്റ് വീശിയ നായകന് 13ാം ഓവറില് വീണു. ആമിനുല് ഇസ്‌ലാം എറിഞ്ഞ പന്തിനെ ഉയര്‍ത്തിയടിച്ചെങ്കിലും ബൗണ്ടറി ലൈനില് വച്ച് മുഹമ്മദ് മിതുന് പിടിച്ച് പുറത്താക്കി. തുടര്‍ന്നെത്തിയ ശ്രേയസ് അയ്യറും (13 പന്തില് 24) കെ.എല് രാഹുലുമാണ് (8) ടീമിനെ വിജയത്തിലെത്തിച്ചത്. ആമിനുല് ഇസ്‌ലാമിനാണ് രണ്ട് വിക്കറ്റും.\nആദ്യം ബാറ്റ് ചെയ്ത ബംഗ്ലാദേശ് നിരയില് ലിറ്റന് ദാസ് (21 പന്തില് 29), മുഹമ്മദ് നയീം (31 പന്തില് 36), സൗമ്യ സര്‍ക്കാര് (20 പന്തില് 30), മഹ്മൂദുല്ല (21 പന്തില് 30) തിളങ്ങി. ഇന്ത്യക്ക് വേണ്ടി യുസ്‌വേന്ദ്ര ചഹല് രണ്ട് വിക്കറ്റ് വീഴ്ത്തി.


രാജ്യത്ത് പാചകവാതക വില വീണ്ടും കുതിച്ചുയരുന്നു: സിലിണ്ടറിന് പതിനഞ്ച് രൂപ വര്‍ദ്ധിച്ചു | www.vyganews.com\nരാജ്യത്ത് പാചകവാതക വില വീണ്ടും കുതിച്ചുയരുന്നു: സിലിണ്ടറിന് പതിനഞ്ച് രൂപ വര്‍ദ്ധിച്ചു\n00Wednesday,6October 2021\nDomestic LPG price hiked\nന്യൂഡല്‍ഹി: രാജ്യത്ത് പാചകവാതക വില വീണ്ടും കുതിച്ചുയരുന്നു. എല്ലാ വിഭാഗത്തിലുമുള്ള പാചകവാതകങ്ങള്‍ക്ക് 15 രൂപ വീതം വര്‍ദ്ധിപ്പിച്ചു. പെട്രോളിന് 26 മുതല് 30 പൈസ വരെയും ഡീസലിന് 34 മുതല് 37 പൈസ വരെയും വര്‍ദ്ധിപ്പിച്ചിട്ടുണ്ട്.\nസെപ്റ്റംബര് ഒന്നിന് സബ്‌സിഡി ഉള്ളതും ഇല്ലാത്തതുമായ സിലിണ്ടറുകള്‍ക്ക് 25 രൂപ വര്‍ദ്ധിപ്പിച്ചിരുന്നു. ഈ വര്‍ഷം ഇതുവരെ 205 രൂപയാണ് ഒരു സിലിണ്ടറിന് വര്‍ദ്ധിപ്പിച്ചിരിക്കുന്നത്.\nKeywords: LPG price, Hiked, rs.15\nwww.vyganews.com: രാജ്യത്ത് പാചകവാതക വില വീണ്ടും കുതിച്ചുയരുന്നു: സിലിണ്ടറിന് പതിനഞ്ച് രൂപ വര്‍ദ്ധിച്ചു


സൗദിയില് മലയാളി നേഴ്‌സിനെ ആത്മഹത്യ ചെയ്ത നിലയിൽ കണ്ടെത്തി - Bahrain Vartha\nസൗദിയിലെ ദമ്മാം ഹുഫൂഫില് മലയാളി നേഴ്‌സ് ആത്മഹത്യ ചെയ്തു. തിരുവനന്തപുരം പള്ളിക്കല് സ്വദേശിനി പുന്ന വിള വീട്ടില് നീനയാണ് ജീവനൊടുക്കിയത്. കഴിഞ്ഞ ദിവസം ഇവര് താമസിച്ചിരുന്ന സ്ഥലത്ത് ആത്മഹത്യ ചെയ്ത നിലയില് കണ്ടെത്തുകയായിരുന്നു. മൂന്ന് വര്‍ഷമായി അല്‍ഹസ്സയിലെ ഹെല്‍ത്ത് സെന്ററില് നേഴ്‌സായി ജോലി ചെയ്തു വരികയായിരുന്നു. വിവാഹം നിശ്ചയം കഴിഞ്ഞ് കഴിഞ്ഞ മാസമാണ് നീന തിരിച്ചെത്തിയത്. അമ്മക്ക് സുഖമില്ലാത്തതിനാല് നാട്ടില് പോകുന്നതിന് ദിവസങ്ങള്‍ക്ക് മുമ്പ് വീണ്ടും ലീവ് ആവശ്യപ്പെട്ടിരുന്നു നീന. ഹുഫൂഫ് കിംഗ് ഫഹദ് ആശുപത്രിയില് സൂക്ഷിച്ചിരിക്കുന്ന മൃതദേഹം സാമൂഹ്യ പ്രവര്‍ത്തകരുടെ സഹായത്തോടെ നാട്ടില് കൊണ്ടു പോകാനുള്ള ഒരുക്കത്തിലാണിപ്പോള്.


emalayalee.com - ചിരിച്ചും, ചിന്തിപ്പിച്ചും മുറ്റത്ത് ഒരുങ്ങിയ ഒറ്റമരത്തണല്\nEMALAYALEE SPECIAL 06-May-2017\nചിത്രങ്ങള്: എബ്രഹാം മാത്യു ഈസ്റ് ഹാനോവര്\nഅപ്പന്മാരാണെങ്കില് ഇങ്ങനെ വേണം. മകന്റെ കാമുകിക്ക് മകന്റെ കത്തുമായി ഹംസത്തിന്റെ റോളില് പോകാന് മടിയില്ല. കല്യാണം നടക്കില്ലെന്നു വന്നപ്പോള് മകന്റെ കാമുകിയെ ചാക്കില് കെട്ടി എടുത്തു വീട്ടിലേക്ക്. (ഭീഷ്മര് പണ്ട് അംബ, അംബിക, അംബാലികമാരെ അനിയന്മാര്‍ക്കുവേണ്ടി റാഞ്ചിയപോലെ). പക്ഷെ കെട്ടു തുറന്നപ്പോള് അതില് മകന്റെ കാമുകിയുടെ അഛന്!\nആവോളം ചിരിക്കാനും, കുറെ ചിന്തിക്കാനും പുതുമയുള്ള നിമിഷങ്ങള് നല്‍കി 'ഒറ്റമരത്തണല്' നാടകം അരങ്ങേറിയപ്പോള് നാട്ടില് നിന്നുള്ള കലാകാരന്മാര് കാട്ടിക്കൂട്ടുന്ന കോപ്രായങ്ങളേക്കാള് ഒരുപടി മുന്നിലാണെന്നു തോന്നി. പറഞ്ഞിട്ട് എന്താ കാര്യം. മുറ്റത്തെ കലാകാരന്മാര്‍ക്ക് സ്റ്റേജില്ലല്ലോ?\nഇനി ഒരല്‍പ്പം കഥ: കാളവണ്ടിക്കാരനായ പിതാവിന്റെ മെഡിസിനു പഠിക്കുന്ന മകന് മോഹൻ ദാസ് നാട്ടിലെ ധനികന്റെ പുത്രിയുമായി പ്രണയത്തിലാകുന്നു. ഒരു ദരിദ്രവാസി കുടുംബത്തിലേക്ക് മകളെ കൊടുക്കില്ലെന്ന് പിതാവ്. ഒടുവില് തിരിഞ്ഞു മറിഞ്ഞ്പിതാവ് സമ്മതം മൂളി. മകളെ പൊന്നുപോലെ നോക്കാമെന്ന ഉറപ്പില് വിവാഹം കഴിച്ചു കൊടുത്തു.\nയവനിക ഉയരുമ്പോള് മൂന്നു പതിറ്റാണ്ടോളം കടന്നു പോയിരിക്കുന്നു. മരുമകളും അമ്മയിയപ്പനും തമ്മിലുള്ള സ്‌നേഹപൂര്‍ണമായ വാക്‌പോരിലാണ് തുടക്കം. ഇവിടെയും ഹംസത്തിന്റെ റോളിലാണ് അച്ഛന്. കാല് നൂറ്റാണ്ടായി മിണ്ടാതായ കോളജ് പ്രൊഫസറായ മരുമകള്‍ക്കും ഡോക്ക്ടറായ മകനും ഇടയില് നിന്ന് അവര് പറയുന്ന കാര്യങ്ങള് റിലേ ചെയ്യുകയാണ് പ്രധാന ജോലി.\nഅങ്ങനെയിരിക്കെ അവരുടെ ഏക മകന് ഒരു പെണ്ണിനെ വിളിച്ചു കൊണ്ടുവന്നു. ഊരും വീടുമൊന്നും അറിയില്ല. പെണ്ണിന്റെ അപ്പന് വന്നപ്പോള് അതു പഴയ കവി ശിവദാസ്. സുജാതയുടെ വീടുമായി അടുത്ത ബന്ധമുള്ള ആള്.\nഡോ. മോഹന് ദാസിനും സുജാതക്കും കുഞ്ഞുണ്ടായപ്പോള് പലരും പറഞ്ഞു മകന് ശിവദാസിന്റെ മുഖച്ഛായ ആണെന്ന്. അതുകേട്ട ഡോ. മോഹൻ ദാസ് ഭാര്യയോട് ഡി.എന്.എ ടെസ്റ്റ് നടത്തണമെന്ന് ആവശ്യപ്പെട്ടു. അഗ്നിശുദ്ധി വരുത്താന് സീതാ ദേവിയോട് ആവശ്യപ്പെട്ടപോലെ.\nപക്ഷെ ഈ സീത വിസമ്മതിച്ചു. അതോടെ ഇരുവരും മിണ്ടാതായി. ശിവദാസിനെ കണ്ടപ്പോഴാണ് സംശയമൊക്കെ അസ്ഥാനത്തായിരുന്നവെന്ന് വ്യക്തമായത്.\nപിന്നെ പതിവ് പോലെ ഏറ്റുപറച്ചില്, കുമ്പസാരം, രമ്യപ്പെടല്. അതിനിടയില് പ്രൊഫസര്‍ക്ക് ശ്വാസകോശത്തില് കാന്‍സര് അവസാന ഘട്ടത്തില്. പരിണാമ ഗുസ്തി നിയമപ്രകാരം അങ്ങനെയൊക്കെ വേണമല്ലോ?\nഎന്നാലും ഒരു സന്ദേശമുണ്ട്. ജീവിക്കേണ്ട കാലത്ത് ജീവിക്കണം. മാറ്റിവെച്ചാല് അതു നടന്നുവെന്നു വരില്ല. രണ്ടും മൂന്നും ജോലി ചെയ്യുന്ന അമേരിക്കന് മലയാളികള്‍ക്ക് പറ്റിയ സന്ദേശം തന്നെ. (രണ്ടും മൂന്നും ജോലി ചെയ്യുന്നത് ജീവിക്കാന് വേറെ മാര്‍ഗമില്ലാത്തതു കൊണ്ടാണെന്നതു വേറെ കാര്യം)\nഅച്ഛനായി അഭിനയിച്ച റോയ് മാത്യു ആണ് നാടകത്തിന്റെ ജീവനാഡി. കലക്കന് സംസാരം. കലക്കന് പ്രകടനം. കാമുകിയായും മധ്യവയസ്‌കയായും അഭിനയിച്ച സജിനി സഖറിയ പതിവു പോലെ അരങ്ങില് തിളങ്ങി. ജോര്‍ജ് തുമ്പയിലിന്റെ ധനാഢ്യന് ചെറിയ വേഷത്തിലും പണക്കാരന്റെ പണശ്രീ തെളിയിച്ചു.\nകാണാതെ പഠിച്ച സംസാരം ഓര്‍മ്മയില് നിന്നു തന്നെ പറയുന്ന കഥാപാത്രങ്ങള് ഒരുപക്ഷെ ഈ വേദിയിലേ ഉണ്ടാകൂ. കൃത്രിമത്വം ഇല്ലാതെ സാങ്കേതിക മേന്മ കൈവരിക്കാമെന്ന സന്ദേശം കൂടി ഒറ്റമരത്തണല് നല്‍കുന്നുണ്ട്.\nനാടകം മരിച്ചിട്ടില്ലെന്നു നാടകം കണ്ടുകഴിഞ്ഞപ്പോള് തോന്നി. നാട്ടില് അന്യം നില്‍ക്കുകയാണെങ്കിലും ഏറെ സൗകര്യങ്ങളുള്ള മറുനാടന് മണ്ണില് തഴച്ചു വളരാന് പറ്റിയ കലാരൂപമാണ് നാടകമെന്നു വീണ്ടും ബോധ്യമായി. കലാകാരന്മാര്‍ക്ക് കഴിവ് തെളിയിക്കാന് ഇതില്പരം ഒരു കലാരൂപമില്ല.\nമലേഷ്യയില് ആറര പതിറ്റാണ്ട് മുമ്പെത്തി അവിടെ കലാസപര്യ ആരംഭിച്ച പി.ടി. ചാക്കോ അമേരിക്കയില് കൊളുത്തിയ കലാനാളം അണയുകയില്ലെന്നാണ് നടകത്തിന്റെ വിജയം വ്യക്തമാക്കിയത്.\nപതിനഞ്ചാം വാര്‍ഷികത്തില് മുഖ്യാതിഥിയായെത്തിയ സീറോ മലബാര് രൂപതാ സഹായ മെത്രാന് മാര് ജോയി ആലപ്പാട്ട് താന് പാറ്റേഴ്‌സണ് പള്ളി വികാരിയായിരുന്ന കാലം മുതല് ഫൈന് ആര്‍ട്‌സുമായുള്ള ബന്ധം അനുസ്മരിച്ചു.\nസംവിധായകനായ റെഞ്ചി കൊച്ചുമ്മനെ ചടങ്ങില് ആദരിച്ചു. മാര് ജോയ് ആലപ്പാട്ട് പ്രശംസാ ഫലകം നല്‍കി.\nഫൈന് ആര്‍ട്‌സിന്റെ നിറ സന്നിധ്യമായിരുന്ന അന്തരിച്ച ജോസ് കുറ്റോലമഠത്തിനു ആദരാഞ്ജലി അര്‍പ്പിച്ചാണു വാര്‍ഷികാഘോഷം തുടങ്ങിയത്. പായസം, പഴം, കേക്ക് തുടങ്ങി മധുര പലഹാരങ്ങള് നല്‍കിയാണു കാണികളെ സ്വീകരിച്ചത്. അതും പുതുമയായി\nപതിനഞ്ചാം വാര്‍ഷികം പ്രമാണിച്ച് സുവനീറും പ്രകാശനം ചെയ്തു\nസംവിധായകരായ മേജര് രവി, സോഹന് ലാല് എന്നിവരടക്കം പ്രൗഡ സദസ് പങ്കെടുത്തു. ഫൈന് ആര്‍ട്ട്‌സിലെ യുവ കലാകാരികള് നൃത്തവും അവതരിപ്പിച്ചു\nഡാളസ്, ടൊറന്റോ, ഫിലഡല്‍ഫിയ എന്നിവിടങ്ങളില് നാടകം അവതരിപ്പിക്കാന് ക്ഷണം ലഭിച്ചതായും അതിനു തയ്യാറെടുപ്പുകള് നടത്തുന്നതായും പ്രസിഡന്റ് സജിനി സഖറിയ അറിയിച്ചു.\nഫൈന് ആര്‍ട്ട്‌സിന്റെ ഒട്ടേറേ നാടകങ്ങള് സംവിധാനം ചെയ്തത് കൊച്ചുമ്മനാണ്. ജോസ് കാഞ്ഞിരപ്പള്ളി ആയിരുന്നു മറ്റൊരു സംവിധായകന്.\nനാട്ടിലെ ആര്‍ട്‌സ് ക്ലബിലൂടെയാണ് റെഞ്ചി കൊച്ചുമ്മന്റെ തുടക്കം. കേരളാ ഗവണ്‍മെന്റിന്റെ മദ്യവര്‍ജ്ജന പ്രസ്ഥാനത്തിനു വേണ്ടി എം.പി. മന്മഥന് സാറിന്റെ കൂടെ കേരളമങ്ങോളമിങ്ങോളം നാടകവുമായി ഓടി. കേരളാ യൂണിവേഴ്‌സിറ്റി യുവജനോത്സവത്തില് സജീവമായി നാടകരംഗത്തുണ്ടായിരുന്നു. 1982ല് ബസ്റ്റ് ആക്ടര്.\nഅമേരിക്കയിലെത്തിയശേഷം പി.ടി. ചാക്കോയുടെ സഹപ്രവര്‍ത്തകനായി. സ്‌നാപക യോഹന്നാനായി വേഷമിട്ടാണ് തുടക്കം. പിന്നീട് ഫൈന് ആര്‍ട്‌സ് ക്ലബിലൂടെ തിരക്കേറുകയായിരുന്നു.\nനാടകത്തില് വേഷമിട്ടവര് സജിനി സഖറിയ, സണ്ണി റാന്നി, ഷൈനി എബ്രഹാം, ജോര്‍ജ് തുമ്പയില്, റോയി മാത്യു, ടിനൊ തോമസ്,അഞ്ജലി ഫ്രാന്‍സിസ്, ചാക്കോ.ടി. ജോണ്, ഷിബു ഫിലിപ്പ് എന്നിവരാണ്\nഫൈന്‍സ് ആര്‍ട്‌സ് ക്ലബിന് ബീജാവാപം നടത്തിയ വ്യക്തിയാണ് പി.ടി. ചാക്കോ മലേഷ്യ. മലേഷ്യയിലും സിംഗപ്പൂരിലും കലാരംഗത്ത് വെന്നിക്കൊടി പാറിച്ച്, ഓള് അമേരിക്കന് മലയാളി അസോസിയേഷന്റെ (അമ്മ) പ്രസിഡന്റായി സ്തുത്യര്‍ഹമായി സേവനം അനുഷ്ഠിച്ചതിനു ശേഷമാണ് 1992ല് അമേരിക്കയിലെത്തിയത്. സ്ത്രീ വേഷമിട്ടാണ് മലേഷ്യയില് അഭിനയ ജീവിതം തുടങ്ങിയത്. കലാഹൃദയമുള്ളവരെ കണ്ടുപിടിക്കുകയും, അവരില് ഓരോരുത്തരുടേയും അഭിരുചി അനുസരിച്ച് റോളുകള് നല്‍കുകയും ചെയ്ത് അമേരിക്കയില് പുതിയൊരു നാടക പ്രസ്ഥാനത്തിനാണ് പി.ടി. ചാക്കോച്ചന് തുടക്കമിട്ടത്.\nഅണിയറയില് സാം പി എബ്രഹാമിന്റെ നേതൃത്വത്തിലുള്ള പരിചിതരും അനുഭവജ്ഞാനവുമുള്ള ഒരു കൂട്ടം ടെക്‌നീഷ്യന്മാര്. ചാക്കോ ടി. ജോണ്, ജോണ് സക്കറിയ, നോവ ജോസഫ് കുറ്റോലമഠം, ബ്രയൻ തുമ്പയിൽ എന്നിവര്‍ക്കായിരുന്നു നാടകവേദിയുടെ നിയന്ത്രണം. ഓഡിറ്റോറിയം മാനേജ്‌മെന്റിന്റെ ചാര്‍ജ് ഫൈന് ആര്‍ട്‌സ് മുന് പ്രസിഡന്റ് കൂടിയായ ഉണ്ണിക്രുഷ്ണന് നായര്‍ക്കായിരുന്നു\nറീന മാത്യു സംഗീത നിര്‍വ്വഹണം. ജിജി എബ്രഹാം ലൈറ്റിങ്ങ്, എബി വിഷ്വൽ ഡ്രീംസ്, സൗണ്ട്, പബ്ലിക്ക് റിലേഷന്‍സ് ജോര്‍ജ് തുമ്പയില്, ഫ്രണ്ട് ഡസ്ക് എഡിസൺ എബ്രഹാം, സണ്ണി മാമ്പിള്ളി, സാമുവൽ മത്തായി, അഡൈ്വസര് ജോസ് കാഞ്ഞിരപ്പള്ളി എന്നിവരുടെ നേതൃത്വത്തിലുള്ള ഒരു ടീമാണ് നാടകത്തിന് ജീവനും തുടിപ്പുമേകിയത്. പ്രവര്‍ത്തനത്തെ ഏകോപിപ്പിച്ചു പി.ടി ചാക്കോ (മലേഷ്യ) പ്രൊഡ്യൂസറായി.\nഇപ്പോഴത്തെ ഭരണസമിതിയില് പി.ടി ചാക്കോ (രക്ഷാധികാരി), സജിനി സഖറിയ (പ്രസിഡന്റ്), ഷിബു.എസ്.ഫിലിപ്പ് (സെക്രട്ടറി), എഡിസണ് എബ്രഹാം (ട്രഷറര്), സാം പി. എബ്രഹാം, സണ്ണി റാന്നി, ജിജി എബ്രഹാം, ജോര്‍ജ് തുമ്പയില് എന്നിവരാണുള്ളത്. റോയ് മാത്യുവാണു ഓഡിറ്റര്\nപത്മവിഭൂഷണ് ഡോ. കെ.ജെ യേശുദാസ് ഭദ്രദീപം കൊളുത്തി പുതിയൊരു സാംസ്‌കാരിക അധ്യായത്തിന് തുടക്കമിട്ട ക്ലബിന്റെ വളര്‍ച്ച വളരെ പെട്ടെന്നായിരുന്നു. 2001 ഫെബ്രുവരി 24 ന് ആദ്യനാടകമായ പ്രമാണി സ്റ്റേജില് അവതരിപ്പിച്ചു. നാടകം, നൃത്തം, ഗാനം, ചരിത്രാവിഷ്‌ക്കാരം തുടങ്ങി വിവിധ കലാരൂപങ്ങള് സംശുദ്ധവും സുതാര്യവുമായ ശൈലിയില് ആധികാരികതയോടെ, ആസ്വാദക സമക്ഷം സമര്‍പ്പിച്ച ക്ലബിനു സ്വന്തമായി രംഗപടങ്ങള്, ലൈറ്റിങ്ങ്, മേക്കപ്പ് സാമഗ്രികള് എല്ലാം സ്വന്തമാക്കാന് കഴിഞ്ഞു.\nAnother best drama by Fine Arts team. I amaregular attendee at Fine Arts program. One thing I have to say is their timing. Once can correct their watch based on their show timing. Great drama, theme and excellent presentation. Lighting can be better though. All the best in staging at other venues.


ഗ്രേറ്റ് കേരളാ ഷോപ്പിങ്ങ് ഉല്‍സവിന് മികച്ച പ്രതികരണം; ആദ്യ മണിക്കൂറുകളില് 6000 എന്‍ട്രി | Great Kerala Shopping Festival\nഗ്രേറ്റ് കേരളാ ഷോപ്പിങ്ങ് ഉല്‍സവിന് മികച്ച പ്രതികരണം; ആദ്യ മണിക്കൂറുകളില് 6000 എന്‍ട്രി\nസ്വന്തം ലേഖകൻ November 15, 2018 06:27 PM IST\nഗ്രേറ്റ് കേരളാ ഷോപ്പിങ്ങ് ഉല്‍സവിന് മികച്ച പ്രതികരണം. തുടക്ക മണിക്കൂറുകളില് തന്നെ ആറായിരത്തിലധികം എന്‍ട്രികളാണ് ലഭിച്ചത്. ഇന്നുമുതല് ഡിസംബര് 16 വരെയാണ് ഷോപ്പിങ്ങ് ഉല്‍സവം.\nകേരളത്തിലെ മാധ്യമ കൂട്ടായ്മ/ വ്യാപാരി സമൂഹവുമായി കൈകോര്‍ത്താണ് ഗ്രേറ്റ് കേരള ഷോപ്പിങ് ഉല്‍വ് ആരംഭിച്ചത്. ജികെഎസ്‌യുവില് പങ്കെടുക്കുന്നവര്‍ക്ക് നാലു കോടിയിലധികം രൂപയുടെ സമ്മാനങ്ങളാണ് വാഗ്ദാനം. ബംപര് സമ്മാനമായി കല്യാണ് ഗ്രൂപ്പിന്റെ ഒരു കോടി രൂപ വിലയുള്ള ഫ്ലാറ്റ് ലഭിക്കും. ഇതിനുപുറമെ വിവിധ ഓഫറുകളും വ്യാപാരികള് പ്രഖ്യാപിച്ചിട്ടുണ്ട്. ആയിരം രൂപയ്ക്ക് മുകളില് പര്‍ച്ചേസ് ചെയ്യുന്നവര്‍ക്ക് ജികെഎസ്‌യുവില് പങ്കെടുക്കാം.\nവാങ്ങിയ സാധനത്തിന്റെ ബില്ലിന്റെ ഫോട്ടോ 9995811111 എന്ന നമ്പരിലേക്ക് വാട്സാപ്പ് ചെയ്യണം. ഇന്നാരംഭിച്ച ഷോപ്പിങ് മാമാങ്കത്തില് ഉച്ചവരെ ഇത്തരത്തില് ആറായിരം എന്‍ട്രികള് ലഭിച്ചു. 9995811111 എന്ന നമ്പരിലേക്ക് ഉപഭോക്താക്കള് വിളിക്കുകയോ വാട്സാപ്പ് കോള് ചെയ്യുയോ വേണ്ട. ബില്ലിന്റെ ഫോട്ടോ വാട്സാപ്പ് ചെയ്യുന്നയാള് നറുക്കെടുപ്പിലൂടെ വിജയിയാകുന്ന പക്ഷം മാത്രം ജിഎസ്ടി പ്രകാരമുള്ള ബില്ലുമായി നിര്‍ദേശിക്കുന്ന സ്ഥലത്ത് എത്തിയാല് മതി. പ്രളയാനന്തര കേരളത്തിലെ വിപണിക്ക് ഉണര്‍വ് പകരാന് കൂടി ലക്ഷ്യമിട്ടാണ് ഗ്രേറ്റ് കേരളാ ഷോപ്പിങ് ഉല്‍സവ് ആവിഷ്കരിച്ചത്. അതിനിടെ ജികെഎസ്‌യുവിന് സര്‍ക്കാര് എല്ലാ പിന്തുണയും വാഗ്ദാനം ചെയ്യുന്നതായി ധനമന്ത്രി തോമസ് ഐസക് പറഞ്ഞു.


രണ്ട് മാസത്തോളം ആരോടും ഏട്ടന് സംസാരിച്ചില്ല, മാനസയെ രഖില് പരിചയപ്പെട്ടത് മറ്റൊരു പ്രണയം തകർന്ന ശേഷം: സഹോദരന് - Janayugom Online\nരണ്ട് മാസത്തോളം ആരോടും ഏട്ടന് സംസാരിച്ചില്ല, മാനസയെ രഖില് പരിചയപ്പെട്ടത് മറ്റൊരു പ്രണയം തകർന്ന ശേഷം: സഹോദരന്\nജീവിതം തകർന്നെന്ന് രഖിൽ മെസേജ് അയച്ചിരുന്നുവെന്ന് സഹോദരന് രാഹുല്. മാനസയെ രഖിൽ പരിചയപ്പെട്ടത് മറ്റൊരു പ്രണയം തകർന്ന ശേഷമാണ്. പൊലീസ് വിളിപ്പിച്ച ശേഷവും ബന്ധം വിടാൻ രഖിൽ തയ്യാറായിരുന്നില്ല. വിദേശത്ത് പോയി പണമുണ്ടാക്കിയാൽ ബന്ധം തുടരാനാകുമെന്നായിരുന്നു രഖിലിന്റെ പ്രതീക്ഷ. മാനസ തള്ളിപ്പറഞ്ഞത് രഖിലിനെ തളർത്തി. രണ്ട് മാസത്തോളമായി ആരോടും സംസാരിക്കാറില്ലായിരുന്നുവെന്നും സഹോദരൻ ഒരു സ്വകാര്യ മാധ്യമത്തിനോട് പ്രതികരിച്ചു.\nരഖിലിന്റെ അമ്മ കുറച്ച് ദിവസമായി മാനസിക സമ്മർദ്ദത്തിലായിരുന്നുവെന്ന് അയൽവാസിയും പറഞ്ഞു. കല്യാണം ആലോചിക്കുന്നതായും ഇതിനായി ഓൺലൈൻ മാര്യേജ് വെബ്സൈറ്റുകളിൽ പേര് രജിസ്റ്റർ ചെയ്തിരുന്നതായും അമ്മ പറഞ്ഞതായി ഇവർ പറഞ്ഞു. ടിക്കറ്റ് റെഡിയായെങ്കിലും കോവിഡ് പ്രതിസന്ധിയെ തുടര്‍ന്ന് ഇത് നടന്നില്ലെന്നും അയല്‍വാസി പ്രതികരിച്ചു. മാനസയുടെ കോളജിലെ സുഹൃത്തുകളുമായി രാഖിന് ബന്ധം സ്ഥാപിച്ചിരുന്നതായി പൊലീസ് പറഞ്ഞു.\nദന്തല് കോളജ് വിദ്യാര്‍ത്ഥിനിയായ മാനസയുടെ കൊലപാതകത്തില് കൂടുതല് വെളിപ്പെടുത്തല് പുറത്തുവന്നിരുന്നു. മാനസയുടെ നീക്കങ്ങള് സുഹൃത്ത് രഖിൽ നിരീക്ഷിക്കുന്നത് കണ്ടിരുന്നതായി സമീപത്തെ കടയുടമ കാസീം പറഞ്ഞു. താമസിച്ചിരുന്ന മുറിയിൽ നിന്ന് ഇയാൾ വഴിയിലൂടെ പോകുന്ന മാനസയെ നോക്കുന്നത് കണ്ടിരുന്നു. ഇയാളെ പറ്റി വിവരങ്ങളൊന്നു൦ ആ ഘട്ടത്തിൽ അറിഞ്ഞിരുന്നില്ലെന്നും കടയുടമ പ്രതികരിച്ചു.\nഅതേസമയം, രഖിൽ മാനസയെ കൊലപ്പെടുത്താന് ഉപയോഗിച്ച തോക്കിന്റെ ഉറവിടം തേടി പൊലീസ് അന്വേഷണം തുടങ്ങി. രഖിലിന് നാടൻ തോക്ക് എവിടെ നിന്ന് കിട്ടി എന്നതാണ് അന്വേഷിക്കുന്നത്. അന്വേഷണത്തിനായി നാലംഗ പ്രത്യേക സംഘം കണ്ണൂരിലെത്തി. പ്രതി കൊലപാതകത്തിന് ഉപയോഗിച്ചത് 7.62 എം എം റൈഫിൾ ആണെന്ന് കണ്ടെത്തിയിരുന്നു. പ്രതിയുടെ സുഹൃത്തുകളെ ഉടന് ചോദ്യം ചെയ്യും.\nമാനസയുടെയും രഖിലിന്റെയും പോസ്റ്റ്മോർട്ടം ഇന്ന് നടക്കും. കളമശ്ശേരി മെഡിക്കൽ കോളേജ് ആശുപത്രിയിൽ എത്തിച്ചാണ് പോസ്റ്റ്മോർട്ടം നടത്തുക.\nEnglish summary: Manasa murder Followup\nMURDER Manasa Rakhil\nസ്‌പെഷ്യൽ ഓണക്കിറ്റ് വിതരണം; മന്ത്രി ജി ആർ അനിൽ ഉദ്ഘാടനം നിർവ്വഹിച്ചു\nമാനസയെ തിരിച്ച് ജീവിതത്തിലേക്ക് കൊണ്ടുവരണമെന്ന് രഖില് ആഗ്രഹിച്ചിരുന്നു; സുഹൃത്ത് ആദിത്യന്\nരാഷ്ട്രീയം പറഞ്ഞ് മലയോര മണ്ഡലം; ഉറപ്പാണ് നെടുമങ്ങാട്\nകാസര്‍കോട് ജ്വല്ലറിയില് സുരക്ഷാജീവനക്കാരനെ കെട്ടിയിട്ട് കവര്‍ച്ച


ഡോ. ഫിൽ മാക് ഗ്രോ തൊഴിൽ ജാതകവും ഡോ. ഫിൽ മാക് ഗ്രോ ഉദ്യോഗ ജാതകം\nഹോം » സെലിബ്രിറ്റിയുടെ ജാതകം » ഡോ. ഫിൽ മാക് ഗ്രോ 2020 ജാതകം\nഡോ. ഫിൽ മാക് ഗ്രോ 2020 ജാതകം\nപേര്: ഡോ. ഫിൽ മാക് ഗ്രോ\nജനന തിയതി: Sep 01, 1950\nജന്മ സ്ഥലം: Oklahoma\nഅക്ഷാംശം: 97 W 30\nഅക്ഷാംശം: 35 N 28\nഡോ. ഫിൽ മാക് ഗ്രോ ജാതകം\nഡോ. ഫിൽ മാക് ഗ്രോ കുറിച്ച്\nഡോ. ഫിൽ മാക് ഗ്രോ തൊഴിൽ സംബന്ധമയ ജാതകം\nഡോ. ഫിൽ മാക് ഗ്രോ ജനന ജാതകം/ ജനന ചാർട്ട്/ ജാതകം\nഡോ. ഫിൽ മാക് ഗ്രോ മുഖശാസ്ത്രത്തിനുവേണ്ടിയുള്ള ചിത്രങ്ങൾ\nഡോ. ഫിൽ മാക് ഗ്രോ തൊഴിൽമേഖലയെ സംബന്ധിച്ച ജാതകം\nഡോ. ഫിൽ മാക് ഗ്രോ തൊഴിൽ ജാതകം\nഡോ. ഫിൽ മാക് ഗ്രോ സാമ്പത്തിക ജാതകം


തിരൂരില് യുവതിയുടെ ആത്മഹത്യ;സിദ്ധന് അറസ്‌റ്റില് – malabarinews.com\nതിരൂരില് യുവതിയുടെ ആത്മഹത്യ;സിദ്ധന് അറസ്‌റ്റില്\nതിരൂര്: യുവതി ആത്മഹത്യ ചെയത സംഭവത്തില് സിദ്ധനെ പോലീസ് അറസ്‌റ്റ് ചെയ്‌തു. തലക്കടത്തൂര് സ്വദേശിനി കോടതിയില് കുഞ്ഞീന്റെ മകള് ജസീന ആത്മഹത്യ ചെയ്‌ത സംഭവുമായി ബന്ധപ്പെട്ട് പുറത്തൂര് കളൂര് ശിഹാബുദ്ദീനാ(35)ണ് അറസ്റ്റിലായിരിക്കുന്നത്. നിരവധി തട്ടിപ്പുകേസുകളില് പ്രതിയായ ഇയാളെ ഗുണ്ടാ ആക്ടില് ഉള്‍പ്പെടുത്തുമെന്ന് പോലീസ് പറഞ്ഞു.\nകേസിനെ തുടര്‍ന്ന് ഒളിവിലായിരുന്ന പ്രതിയെ നാട്ടുകാര് താനൂര് പൂരപ്പുഴയ്‌ക്ക് സമീപത്തെ ലോഡ്‌ജില് നിന്നും പിടികൂടി തിരൂര് പോലീസിന് കൈമാറുകയായിരുന്നു. നാട്ടുകാര് മര്‍ദ്ദിച്ചെന്നാരോപിച്ച് പ്രതിയെ തിരൂര് ജില്ലാ ആശുപത്രിയില് പ്രവേശിപ്പിച്ചു.\nകഴിഞ്ഞ 13 നാണ് യുവതി വീട്ടിനുള്ളില് തൂങ്ങിമരിച്ചത്. യുവതിയില് നിന്നും മന്ത്രവാദത്തിന്റെ പേരു പറഞ്ഞ് പ്രതി സ്വര്‍ണാഭരണങ്ങള് തട്ടിയെടുത്തിരുന്നു. ആഭരണങ്ങള് തിരികെ ചോദിക്കുമ്പോള് യുവതിയെ ഭീഷണിപ്പെടുത്തിയിരുന്നു. ഇതിലുള്ള മാനസിക പ്രശ്‌നത്തെ തുടര്‍ന്നാണ് യുവതി ആത്മഹത്യ ചെയ്യാന് കാരണമായതെന്നാണ് പോലീസ് പറയുന്നത്. ആത്മഹത്യാ പ്രേരണാകുറ്റം ചുമത്തിയാണ് അറസ്റ്റ് ചെയ്‌തിരിക്കുന്നത്.\nപുറത്തൂര്, ചമ്രവട്ടം, കല്‍പ്പകഞ്ചേരി, താനൂര് തുടങ്ങിയ സ്ഥലങ്ങളില് സിദ്ധന് ചമഞ്ഞ് ഇയാള് തട്ടിപ്പു നടത്തിയിട്ടുണ്ട്. സ്‌ത്രീകളില് നിന്ന് സ്വര്‍ണാഭരണങ്ങള് തട്ടിയെടുക്കലാണ് ഇയാളുടെ പതിവ്. നേരത്തെ രണ്ട് തവണയായി തിരൂര് പോലീസ് അറസ്‌റ്റുചെയ്‌ത് ജാമ്യത്തിലിറങ്ങിയിരുന്നു.\ndeath, suicide, tirur\nPrevious PostPrevious പരപ്പനങ്ങാടിയില് കാറും ഓട്ടോറിക്ഷകളും കൂട്ടിയിടിച്ച് നിരവധി പേര്‍ക്ക് പരിക്ക്\nNext PostNext പരപ്പനങ്ങാടി സബ്‌കോടതി ആവശ്യം പരിഗണിക്കും:ജസ്റ്റിസ് പി ഉബൈദ്


actor krishna kumar says when modi comes for assembly election in kerala bjp mayor will welcome him | നിയമസഭാ തിരഞ്ഞെടുപ്പിന് മോദിയെത്തുമ്പോള് സ്വീകരിക്കുക ബിജെപി മേയര് ആയിരിക്കും: കൃഷ്ണകുമാര് - Malayalam Oneindia\n35 min ago പട്ടാപ്പകലും കാട്ടാന ജനവാസ കേന്ദ്രങ്ങളിലിറങ്ങുന്നു: ആറളം മേഖല ഭീതിയിൽ\n38 min ago തപ്‌സി പന്നുവിനും അനുരാഗ് കശ്യപിനുമെതിരെ ആദായനികുതി വകുപ്പ്, കോടികളുടെ ക്രമക്കേടെന്ന്\n39 min ago തലശേരിയിൽ സ്വതന്ത്രനായി സിഒടി നസീർ: പിൻതുണക്കുന്നതിൽ കോൺഗ്രസിൽ ആശയക്കുഴപ്പം\nUpdated: Mon, Nov 23, 2020, 16:45 [IST]\nതിരുവനന്തപുരം: വരാനിരിക്കുന്ന തദ്ദേശ തിരഞ്ഞെടുപ്പില് ബിജെപി എറ്റവും കൂടുതല് പ്രതീക്ഷ പുലര്‍ത്തുന്ന ജില്ലയാണ് തിരുവനന്തപുരം. കോര്‍പ്പറേഷനില് ഉള്‍പ്പടെ ജില്ലയില് വലിയ തോതില് മുന്നേറ്റം ഉണ്ടാക്കാന് കഴിയുമെന്നാണ് ബിജെപി നേതാക്കള് അവകാശപ്പടുന്നത്. കഴിഞ്ഞ തവണ രണ്ടാം സ്ഥാനത്ത് എത്തിയ കോര്‍പ്പറേഷനില് ഇത്തവണ വിജയം തന്നെയാണ് ബിജെപിയുടെ പ്രതീക്ഷ. ഭരണം പിടിക്കുകയെന്ന ലക്ഷ്യം മാത്രം മുന്‍നിര്‍ത്തിയാണ് പാര്‍ട്ടി ജില്ലാ സെക്രട്ടറി വിവി രാജേഷിനേയും കോര്‍പ്പറേഷനിലേക്ക് മത്സരിപ്പിക്കുന്നത്. പാര്‍ട്ടി നേതാക്കള്‍ക്ക് പുറമെ സിനിമാതാരം കൃഷ്ണകുമാറിനെയടക്കം രംഗത്തിറക്കി പ്രചാരണം കൊഴുപ്പിക്കുകയാണ് ബിജെപി.\nനമ്മള് ജയിക്കും നമ്മള് ഭരിക്കും\nനമ്മള് ജയിക്കും നമ്മള് ഭരിക്കും എന്ന തലക്കെട്ടോടെ പ്രചാരണത്തിന്‍റെ ചിത്രങ്ങള് പങ്കുവെച്ച് കൃഷ്ണകുമാര് നേരത്ത തന്നെ പ്രചാരണ രംഗത്തേക്ക് ഇറങ്ങിയിരുന്നു. ഇതിനോടകം തന്നെ നിരവധി പരിപാടികളിലും അദ്ദേഹം പങ്കെടുത്തുകഴിഞ്ഞു. നടനെന്ന നിലയിലുള്ള കൃഷ്ണകുമാറിന്‍റെ സാന്നിധ്യം തിരഞ്ഞെടുപ്പില് ഗുണകരമാവുമെന്നാണ് ബിജെപിയുടേയും പ്രതീക്ഷ.\nപ്രവർത്തകരുടെ ആവേശവും സദസ്സിന്റെ പ്രതികരണവും സൂചിപ്പിക്കുന്നത് വരുന്ന നിയമ സഭ തിരഞ്ഞെടുപ്പിന് പ്രചാരണത്തിന് നമ്മുടെ ആദരണീയനായ പ്രധാനമന്ത്രി ശ്രി നരേന്ദ്രമോഡി തിരുവനന്തപുരത്തു വരുമ്പോൾ വിമാനത്താവളത്തിൽ സ്വീകരിക്കുന്നത് ബിജെപിയുടെ മേയർ ആയിരിക്കുമെന്നാണ് കൃഷ്ണകുമാര് ഒരു പരിപാടിയില് പങ്കെടുത്തുകൊണ്ട് ഫേസ്ബുക്കില് കുറിച്ചത്.\n'ഇന്നലെ ബിജെപി സ്ഥാനാർഥികളുടെ രണ്ടു വേദികളിൽ പങ്കെടുത്തു. വാഴോട്ട്കൊണവും, പേരൂർക്കടയും. കുമാരി ദേവി കാർത്തികയും, ശ്രീമതി ലാലി ശ്രീകുമാറുമാണ് സ്ഥാനാർഥികൾ. വളരെ നല്ല സ്ഥാനാർഥികൾ. പ്രവർത്തകരുടെ ആവേശവും സദസ്സിന്റെ പ്രതികരണവും സൂചിപ്പിക്കുന്നത് വരുന്ന നിയമ സഭ തിരഞ്ഞെടുപ്പിന്നു പ്രചാരണത്തിന് നമ്മുടെ ആദരണീയനായ പ്രധാനമന്ത്രി ശ്രി നരേന്ദ്രമോഡി തിരുവനന്തപുരത്തു വരുമ്പോൾ വിമാനത്താവളത്തിൽ സ്വീകരിക്കുന്നത് ബിജെപി യുടെ മെയർ ആയിരിക്കും. നമ്മൾ ജയിക്കും നമ്മൾ ഭരിക്കും-കൃഷ്ണകുമാര് ഫേസ്ബുക്കില് കുറിച്ചു.\nകഴിഞ്ഞ തവണ പിടിച്ചെടുക്കാന് കഴിയാതെ പോയ കോര്‍പ്പറേഷനില് ഇത്തവണ താമര വിരിയിക്കുമെന്ന ഉറച്ച വാശിയിലാണ് ബിജെപിയുടെ പ്രവര്‍ത്തനം. ഭരണം പിടിക്കാന് കഴിഞ്ഞില്ലെങ്കില് ശക്തമായ മത്സരമായിരുന്നു കഴിഞ്ഞ തവണ ബിജെപി കോര്‍പ്പറേഷനില് കാഴിചവെച്ചത്. എല്‍ഡിഎഫ് 43 സീറ്റ് നേടി മുന്നിലെത്തിയപ്പോള് 35 സീറ്റുകള് കരസ്ഥമാക്കി രണ്ടാമത് എത്താനായിരുന്നു.\nചില സീറ്റുകള് നിസ്സാര വോട്ടുകള്‍ക്കായിരുന്നു ബിജെപിക്ക് നഷ്ടമായത്. ബിജെപിയുടെ മുന്നേറ്റത്തില് ഏറ്റവും വലിയ തിരിച്ചടിയുണ്ടായത് യുഡിഎഫിനായിരുന്നു. 21 സീറ്റുകള് മാത്രം ലഭിച്ച യുഡിഎഫ് മുന്നാംസ്ഥാനത്തായി. ആര്‍ക്കും കേവലഭൂരിപക്ഷം ലഭിക്കാത്തതിനെ തുടര്‍ന്ന് ഏറ്റവും വലിയ ഒറ്റകക്ഷിയായ ഇടതുമുന്നണിക്ക് ഭരണം ലഭിക്കുകയായിരുന്നു.\nനഗരമേഖലയിലെ ബിജെപി പോക്കറ്റുകളും സാമുദായിക സമവാക്യങ്ങളും ഇത്തരം വിജയം കൊണ്ടുവരുമെന്ന് തന്നെ ബിജെപി ഉറച്ച് വിശ്വസിക്കുന്നു. അതേസമയം, ഭരണം ലഭിച്ചെങ്കിലും സിറ്റിങ് സീറ്റുകള് നഷ്ടപ്പെട്ടത് കഴിഞ്ഞ തവണ ഇടതുമുന്നണിയെ ഞെട്ടിച്ചിരുന്നു. മേയർ സ്ഥാനാർഥിയായി സിപിഎം പ്രഖ്യാപിച്ച സി ജയൻബാബു പാങ്ങോട് വാർഡിൽ പരാജയപ്പെടുകയും ചെയ്തു.\nഈ സാഹചര്യത്തില് അതീവ ജാഗ്രതയോടെയാണ് സിപിഎം കോര്‍പ്പറേഷന് തിരഞ്ഞെടുപ്പിനെ നോക്കിക്കാണുന്നത്. യുവാക്കള്‍ക്കും സ്ഥാനാര്‍ത്ഥി നിര്‍ണ്ണയത്തില് വലിയ പ്രധാന്യം നല്‍കിയിട്ടുണ്ട്. നിലവിലെ മേയർ ശ്രീകുമാർ അടക്കം 13 കൗൺസിലർമാർക്കു വീണ്ടും മത്സരിക്കാൻ അവസരം നൽകിയിട്ടുണ്ട്. തര്‍ക്കങ്ങള് ഉണ്ടായെങ്കിലും സീറ്റ് വീതം വെയ്പ്പ് നേരത്തെ പൂര്‍ത്തിയാക്കാന് ഇടതുമുന്നണിക്ക് സാധിച്ചു.\nനൂറിൽ 70 വാർഡുകളിലാണ് സിപിഎം ഇത്തവണ മത്സരിക്കുന്നത്. 17 ഇടത്ത് സിപിഐയും രണ്ട് വാര്‍ഡുകളില് വീതം ലോക് താന്ത്രിക് ജനതാദളും ജനതാദൾ എസും ഓരോ വാർഡുകളിൽ വീതം കോൺഗ്രസ് എസ്, ഐഎൻഎൽ, എൻസിപി പാർട്ടികളും മത്സരിക്കുന്നു. കോര്‍പ്പറേഷനിലെ നഷ്ടപ്രതാപം തിരിച്ചു പിടിക്കാനുള്ള ശ്രമമാണ് യുഡിഎഫിനുള്ളത്.\nഅതേസമയം, മുന്നണികള്‍ക്ക് ശക്തമായ വെല്ലുവിളിയായി വിമതരും രംഗത്തുണ്ട്. പരമാവധി അനുനയ ശ്രമങ്ങള് നടത്തിയെങ്കിലും പല വാര്‍ഡിലും വിമതര് മത്സര രംഗത്ത് തുടരുകയാണ്. നൂറു വാർഡുകളാണ് തിരുവനന്തപുരം കോർപ്പറേഷനിലുള്ളത്. ആകെ 7,88,197 വോട്ടർമാർ. ഇതിൽ 3,77,535 പേർ പുരുഷന്മാരും 4,10,660 സ്ത്രീകളും. രണ്ടു ട്രാൻസ്ജെൻഡർ വോട്ടർമാരും വോട്ടർപട്ടികയിലുണ്ട്...\nlocal body election bjp k surendran cpm ldf udf തദ്ദേശ തിരഞ്ഞെടുപ്പ് ബിജെപി സിപിഎം എൽഡിഎഫ് politics\nactor krishna kumar says when modi comes for assembly election in kerala bjp mayor will welcome him


ആസ്ഥാനം മാറ്റല്; ടിക് ടോക്കിന് വീണ്ടും തിരിച്ചടി - Keralabhooshanam Daily ആസ്ഥാനം മാറ്റല്; ടിക് ടോക്കിന് വീണ്ടും തിരിച്ചടി\nHome/TECH/ആസ്ഥാനം മാറ്റല്; ടിക് ടോക്കിന് വീണ്ടും തിരിച്ചടി\nലണ്ടന്: ചൈനയ്ക്ക് പുറത്ത് തങ്ങളുടെ ആസ്ഥാനം ഒരുക്കാനുള്ള ടിക് ടോക് നീക്കത്തിന് തിരിച്ചടി. പ്രധാന വിപണിയായ ഇന്ത്യയില് നിരോധനം നേരിടുകയും വിവിധ രാജ്യങ്ങളില് നിരോധ ഭീഷണിയിലുമാണ് ടിക് ടോക്. അതിനിടെയാണ് ലണ്ടനില് തങ്ങളുടെ ആസ്ഥാനം സ്ഥാപിക്കാനുള്ള ടിക് ടോക് മാതൃകമ്പനി ബൈറ്റ് ഡാന്‍സിന്റെ പദ്ധതി ഉപേക്ഷിക്കുന്നത്. നേരത്തെ 3000ത്തോളം പേര്‍ക്ക് ജോലി വാഗ്ദാനം ചെയ്യുന്ന പദ്ധതിയുമായി ബൈറ്റ് ഡാന്‍സ് ബ്രിട്ടീഷ് മന്ത്രാലയവുമായി ചര്‍ച്ചകള് പുരോഗമിക്കുകയായിരുന്നു.\nഎന്നാല് ഇപ്പോള് പുതിയ സാഹചര്യത്തില് ടിക് ടോക് മാതൃകമ്പനി തന്നെ നിലപാടില് നിന്നും പിന്നോട്ട് വലിയുകയാണ്. അടുത്തിടെ ഉടലെടുത്ത ബ്രിട്ടീഷ് ചൈനീസ് വ്യാപാര പ്രശ്‌നങ്ങളാണ് പുതിയ സംഭവത്തിലേക്ക് നയിച്ചത് എന്നാണ് റിപ്പോര്‍ട്ട്. ചൈനീസ് ഇലക്ട്രോണിക്ക് കമ്പനി വാവ്വെയ്ക്ക് കഴിഞ്ഞ ദിവസമാണ് ബ്രിട്ടന് നിരോധനം ഏര്‍പ്പെടുത്തിയത്. അതിന് പിന്നാലെയാണ് ലണ്ടന് ആസ്ഥാന നീക്കം ടിക് ടോക് അവസാനിപ്പിച്ചത്.\nടിക് ടോക്കിന്റെ പ്രദേശിക ആസ്ഥാനം നിലനില്‍ക്കുന്ന ഡബ്ലിന് ആണ് അടുത്തതായി ടിക് ടോക് തങ്ങളുടെ ആസ്ഥാനമാക്കുവാന് ആലോചിക്കുന്നത്. നിലവിലുള്ള അടിസ്ഥാന സൌകര്യങ്ങളും അനുമതികളും ഉള്ളതിനാല് ഈ ആസ്ഥാന മാറ്റം വലിയ ബാധ്യതയുണ്ടാക്കില്ലെന്നാണ് ടിക് ടോക് മാതൃകമ്പനിയുടെ പ്രതീക്ഷ.


പടിയിറങ്ങിയിട്ട് മൂന്ന് പതിറ്റാണ്ട്; പഴയ മുറിതേടി ചീഫ് സെക്രട്ടറി | Madhyamam\ndate_range 12 Sep 2020 6:41 AM GMT\nപടിയിറങ്ങിയിട്ട് മൂന്ന് പതിറ്റാണ്ട്; പഴയ മുറിതേടി ചീഫ് സെക്രട്ടറി\nകൊല്ലം കലക്‌ടറേറ്റിലെ കലക്ടറുടെ പഴയ ചേംബറിന് സമീപത്തെ മുറിയില് അദ്ദേഹം വീണ്ടുമെത്തി\nചീഫ് സെക്രട്ടറി ഡോ. വിശ്വാസ് മേത്ത\nകൊല്ലം: 33 വർഷം കഴിഞ്ഞിട്ടും ചീഫ് സെക്രട്ടറി ഡോ. വിശ്വാസ് മേത്ത സര്‍വിസ് ജീവിതത്തിലെ തുടക്കനാളുകളില് ഉപയോഗിച്ചിരുന്ന മുറി മറന്നില്ല. കൊല്ലം കലക്‌ടറേറ്റിലെ കലക്ടറുടെ പഴയ ചേംബറിന് സമീപത്തെ മുറിയില് അദ്ദേഹം വീണ്ടുമെത്തി.\n'ഇതായിരുന്നു എെൻറ മുറി' എന്നദ്ദേഹം സബ് കലക്ടര് ശിഖാ സുരേന്ദ്രന് ഉൾപ്പെടെ തന്നെ അനുഗമിച്ച ഉദ്യോഗസ്ഥരോട് പറഞ്ഞു. ജില്ലയിലെ കോവിഡ് പ്രതിരോധപ്രവര്‍ത്തനങ്ങള് അവലോകനം ചെയ്യാന് എത്തിയതായിരുന്നു അദ്ദേഹം. അസി. കലക്ടര് ട്രെയിനിയായാണ് 1987ല് അദ്ദേഹം കൊല്ലത്തുവന്നത്. സി.വി. ആനന്ദബോസ് ആയിരുന്നു ജില്ല കലക്ടര്. പിന്നീട് അദ്ദേഹം മാറിയപ്പോള് നീലഗംഗാധരന് എത്തി. ഇവരുടെ കൂടെയാണ് സര്‍വിസിെൻറ തുടക്കനാളുകളില് ജോലി ചെയ്തിരുന്നതെന്ന് ചീഫ് സെക്രട്ടറി പറഞ്ഞു.\nഅന്ന് കലക്‌ടറേറ്റിലെ ക്ലര്‍ക്ക് ആയിരുന്ന ഇന്നത്തെ ഡെപ്യൂട്ടി കലക്ടര് ആര്. സുമീതന്‍പിള്ളയോട് അന്നത്തെ എ.ഡി.എം അബ്ദുല് ലത്തീഫിനെക്കുറിച്ച് ചീഫ് സെക്രട്ടറി ചോദിച്ചു. അന്ന് ക്ലര്‍ക്കായിരുന്ന ഫ്രാന്‍സിസ് ബോര്‍ജിയയെയും ചീഫ് സെക്രട്ടറി ഓര്‍ത്തു. കലക്ടറുടെ പഴയ ചേംബറും ചീഫ് സെക്രട്ടറി സന്ദര്‍ശിച്ചു. കൊല്ലം െറസ്റ്റ് ഹൗസിലെത്തി ഉച്ചഭക്ഷണത്തിനുശേഷം അന്ന് താമസിച്ചിരുന്ന മുറിക്ക് മുന്നില്‍നിന്ന് ഫോട്ടോ എടുത്തശേഷമാണ് ചീഫ് സെക്രട്ടറി മടങ്ങിയത്.\nTAGS:Vishwas Mehta IAS Chief Secretary of kERALA kollam collectrate


അകിര കുറോസാവ, എഴുതിയത് രാജ‌ന് തുവ്വാര , വിഷയം ജീവചരിത്രം , ISBN 9788182676626, Published by Mathrubhumi Books ::: കേരളാ ബുക്ക് സ്റ്റോർ\nISBN : 9788182676626\nBook Name in English : Akira Kurosawa\nകുറോസാവയെ മാതൃകാപുരുഷനെന്നു നിരീക്ഷിക്കുന്നത് അസ്ഥാനത്താകുമെന്നു ഞാന് കരുതുന്നില്ല. ‘കട്ട്’ കളുടെ കാര്യത്തില് ഒരു ആചാര്യനാണ് അദ്ദേഹം.\nലോകത്തിലെ ഏറ്റവും മികച്ച ചലച്ചിത്രകാരനാണ് കുറോസാവ.\n-ഗബ്രിയേല് ഗാര്‍സ്യ മാര്‍കേസ്.\nമിക്ക സംവിധായകരും ഒരു മികച്ച ചിത്രത്തിലൂടെയായിരിക്കും അറിയപ്പെടുക. പക്ഷേ, അകിര കുറോസാവയ്ക്ക് ‘റാഷെമോണ്’ പോലെ അത്തരത്തിലുള്ള എട്ടോ ഒമ്പതോ ചിത്രങ്ങളുണ്ട്.\n-ഫ്രാന്‍സിസ് ഫോര്‍ഡ് കപ്പോള\nലോകസിനിമയിലെ കുലപതി അകിര കുറോസാവയുടെ ജീവിതവും സിനിമയും സമഗ്രമായി പരിചയപ്പെടുത്തുന്ന ജീവചരിത്രഗ്രന്ഥം.\nWrite Your Review about അകിര കുറോസാവ


കേള്‍ക്കാന് തയ്യാറാകാത്ത, പാര്‍ലമെന്റില് വരാത്ത ആള്‍ക്ക് എങ്ങനെ മറുപടിനല്‍കും?; രാഹുലിനോട് മോദി how-do-i-reply-to-person-who-does-not-listen-skips-parliament-pm-modi-hits-back-at-rahul-gandhi\nHomeRahulകേള്‍ക്കാന് തയ്യാറാകാത്ത, പാര്‍ലമെന്റില് വരാത്ത ആള്‍ക്ക് എങ്ങനെ മറുപടിനല്‍കും?; രാഹുലിനോട് മോദി how-do-i-reply-to-person-who-does-not-listen-skips-parliament-pm-modi-hits-back-at-rahul-gandhi\nwebdesk February 03, 2022\nന്യൂഡല്‍ഹി: ഇന്ത്യ-ചൈന അതിര്‍ത്തി തര്‍ക്കം, തൊഴിലില്ലായ്മ തുടങ്ങിയ വിഷയങ്ങളില് പാര്‍ലമെന്റില് കൃത്യമായ മറുപടി പറയാന് തയ്യാറാകുന്നില്ലെന്ന് വിമര്‍ശിച്ച കോണ്‍ഗ്രസിനെതിരെ പ്രധാനമന്ത്രി. കേള്‍ക്കാന് തയ്യാറാകാത്ത, പാര്‍ലമെന്റില് വരാത്ത ആള്‍ക്ക് താനങ്ങനെ മറുപടി നല്‍കുമെന്ന് പ്രധാനമന്ത്രി ചോദിച്ചു.[www.malabarflash.com]\nലോക്‌സഭയില് രാഹുല് ഗാന്ധി ഉന്നയിച്ച ചോദ്യങ്ങള്‍ക്ക് മോദി മറുപടി പറഞ്ഞില്ലെന്ന വിമര്‍ശനങ്ങളോട് പ്രതികരിക്കുകയായിരുന്നു പ്രധാനമന്ത്രി. വാര്‍ത്ത ഏജന്‍സിയായ എ.എന്.ഐക്ക് നല്‍കിയ അഭിമുഖത്തിലാണ് പ്രധാനമന്ത്രിയുടെ പ്രതികരണം.\nചോദ്യങ്ങളില് വിശദമായ ഉത്തരങ്ങള് അതത് മന്ത്രാലയങ്ങള് നല്‍കിയിട്ടുണ്ടെന്നും ആവശ്യമുള്ളപ്പോഴെല്ലാം ചില സമയങ്ങളില് താന് തന്നെ സംസാരിച്ചിട്ടുണ്ടെന്നും പ്രധാനമന്ത്രി പറഞ്ഞു.\nപാര്‍ലമെന്റില് നടക്കുന്ന ചര്‍ച്ചകളെ സ്വാഗതം ചെയ്യുന്നതായി പറഞ്ഞ പ്രധാനമന്ത്രി താനും തന്റെ സര്‍ക്കാരും ആരേയും ആക്രമിക്കുന്നില്ലെന്നും ചര്‍ച്ചയില് വിശ്വസിക്കുന്നുവെന്നും പറഞ്ഞു.\n'ആരെയെങ്കിലും അക്രമിക്കാനുള്ള ഭാഷ എനിക്കറിയില്ല. അത് എന്റെ സ്വഭാവത്തിലും ഇല്ല. എന്നാല് യുക്തിയുടേയും വസ്തുതകളുടേയും അടിസ്ഥാനത്തില് മാധ്യമങ്ങള് സഭയിലെ എന്റെ വാക്കുകള് വ്യാഖ്യാനിച്ച് ചില വിവാദങ്ങള് ഉണ്ടാക്കിയേക്കാം'.\nചോദ്യങ്ങള്‍ക്ക് മറുപടി പറയാതെ കോണ്‍ഗ്രസിനെ കടന്നാക്രമിച്ചുവെന്ന ആരോപണത്തിനാണ് പ്രധാമന്ത്രിയുടെ ഈ മറുപടി.\n'ഞങ്ങള് ആരേയും അക്രമിക്കുന്നില്ല. പകരം ചര്‍ച്ചകളും സംവാദങ്ങളും നടത്തുന്നതിലാണ് ഞങ്ങള് വിശ്വസിക്കുന്നത്. ചില സമയത്ത് വാദപ്രതിവാദങ്ങളാകും. പാര്‍ലമെന്റില് ചില തടസ്സപ്പെടുത്തലുകള് ഉണ്ടായേക്കും. ഈ വിഷയങ്ങളിലൊന്നും എനിക്ക് അസ്വസ്ഥയുണ്ടാകാന് ഒരു കാരണവുമില്ല. എല്ലാ വിഷയങ്ങളിലും ഞാന് വസ്തുതകള് നല്‍കുകയും വസ്തുതകളുടെ അടിസ്ഥാനത്തില് എല്ലാ വിഷയങ്ങളിലും സംസാരിക്കുകയും ചെയ്തിട്ടുണ്ട്. ചില വിഷയങ്ങളില് നമ്മുടെ വിദേശകാര്യ മന്ത്രാലയവും പ്രതിരോധ മന്ത്രാലയവും വിശദമായ ഉത്തരങ്ങള് നല്‍കിയിട്ടുണ്ട്. ആവശ്യമുള്ളിടത്തെല്ലാം ഞാനും സംസാരിച്ചിട്ടുണ്ട്. സഭയില് ഇരിക്കാന് തയ്യാറാകാത്ത, കേള്‍ക്കാന് തയ്യാറാകാത്ത ഒരു വ്യക്തിയോട് ഞാനെങ്ങനെ മറുപടി പറയും' പ്രധാനമന്ത്രി ചോദിച്ചു.\nലോക്‌സഭയില് നടത്തിയ പ്രസംഗത്തില് പ്രധാനമന്ത്രിക്കെതിരെ രൂക്ഷ വിമര്‍ശനമാണ് രാഹുല് ഗാന്ധി നടത്തിയിരുന്നത്. പണപ്പെരുപ്പം, തൊഴിലില്ലായ്മ, ഇന്ത്യ-ചൈന അതിര്‍ത്തി തര്‍ക്കം തുടങ്ങിയ വിഷയങ്ങളില് ഊന്നിയായിരുന്നു രാഹുലിന്റെ കടന്നാക്രമണം. എന്നാല് ചോദ്യങ്ങളെ അഭിമുഖീരിക്കുന്നതില് ഭയപ്പെടുന്ന മോദി കോണ്‍ഗ്രസിനെ വിമര്‍ശിക്കുന്നതിലാണ് ശ്രദ്ധ കേന്ദ്രീകരിക്കുന്നതെന്നും രാഹുല് വിമര്‍ശിച്ചിരുന്നു.\nNarendra-modi National News Rahul\nഅസുഖത്തെ തുടർന്ന് ചികിത്സയിലായിരുന്നു യുവതി മരിച്ചു\nമട്ടന്നൂരിലെ സ്ഫോടനം: മരണം രണ്ടായി; മരിച്ചത് ആക്രി വിറ്റ് ഉപജീവനം കണ്ടെത്തിയ പിതാവും മകനും\nമുന് ഉദുമ എം.എല്.എ. പി. രാഘവന് അന്തരിച്ചു\nബോവിക്കാനത്തെ പത്താം ക്ലാസ് വിദ്യാര്‍ഥിനിയുടെ ആത്മഹത്യ; യുവാവ് അറസ്റ്റില്\nഡോളര് കടത്ത് തര്‍ക്കം; കാസറകോട് പ്രവാസി യുവാവിനെ തട്ടിക്കൊണ്ടുപോയി കൊലപ്പെടുത്തി ആശുപത്രിയില് ഉപേക്ഷിച്ചു\nനാട്ടിലേക്ക് മടങ്ങവെ യുവാവ് വിമാനത്തില് നിര്യാതനായി\nവാഹനം മരുഭൂമിയില് കുടുങ്ങി; ദാഹിച്ചു വലഞ്ഞ പിതാവും ഏഴു വയസ്സുകാരനും മരിച്ചു\nഫുട്‌ബോള് മത്സരത്തിനിടെ സംഘര്‍ഷം; 30 പേര്‍ക്കെതിരെ കേസ്


ഗര്‍ഭകാലത്ത് സ്വകാര്യഭാഗത്ത് നീലനിറമെങ്കില് | How Pregnancy Changes Private Part Of Woman - Malayalam BoldSky\nഗര്‍ഭകാലത്ത് പല മാറ്റങ്ങളും ഗര്‍ഭിണിയില് കാണുന്നതു സാധാരണയാണ്. ഇതെല്ലാം ഗര്‍ഭകാല മാറ്റങ്ങള് കൂടിയാണ്. സ്വാഭാവികമായ മാറ്റങ്ങള് എന്നു പറയാം. ചിലരില് അസാധാരണ മാറ്റങ്ങളുണ്ടാകുമെങ്കിലും.\nഗര്‍ഭകാലത്ത് സ്ത്രീയുടെ സ്വകാര്യ ഭാഗത്ത് വ്യത്യാസങ്ങളുണ്ടാകുന്നതും സാധാരണയാണ്. ഇതിന് കാരണമായി പറയാവുന്നത് ഹോര്‍മോണുകളിലുണ്ടാകുന്ന വ്യത്യാസമാണ്. ഗര്‍ഭകാലത്ത് എച്ച്‌സിജി പോലുള്ള പല പ്രധാന ഹോര്‍മോണുകളും സ്ത്രീ ശരീരത്തില് ഉല്‍പാദിപ്പിയ്ക്കപ്പെടുന്നുണ്ട്. ഇതെല്ലാം തന്നെ വജൈനല് ഭാഗത്തെ നിറ വ്യത്യാസത്തിനു കാരണമാണ്.\nഗര്‍ഭകാലത്ത് വജൈനല് ഭാഗത്തുണ്ടാകുന്ന ചില വ്യത്യാസങ്ങളെക്കുറിച്ചറിയൂ.\nവജൈനല് ഭാഗത്ത് നിറം\nവജൈനല് ഭാഗത്ത് നിറം ചിലപ്പോള് നീലയോ ഇതു കലര്‍ന്ന പര്‍പ്പിളോ ആകാറുണ്ട്. ഈ ഭാഗത്തേയ്ക്കുള്ള രക്തപ്രവാഹം വര്‍ദ്ധിയ്ക്കുന്നതാണ് ഈ നിറ വ്യത്യാസത്തിനുള്ള പ്രധാനപ്പെട്ട കാരണം.വജൈന, ലേബിയ, സെര്‍വിക്‌സ് എന്നിവടങ്ങളിലെല്ലാം തന്നെ ഇത്തരം നിറമാകും. ഇതു ഗര്‍ഭധാരണത്തിന്റെ ആദ്യസൂചനകളിലൊന്നാണ്. ഗര്‍ഭധാരണത്തിന്റെ തുടക്ക ലക്ഷണങ്ങളില് ഒന്നായി കാണാവുന്ന ഒന്നാണിത്. സാധാരണ ഗതിയില് പ്രസവത്തിനു ശേഷം ഈ നിറം തനിയെ പോകുകയും ചെയ്യും.\nചില സ്ത്രീകളില് ഗര്‍ഭകാലത്ത് വജൈനയില് വെരിക്കോസ് വെയിന് പ്രത്യക്ഷപ്പെടാറുണ്ട്. ഇത് ഈ ഭാഗത്തെ കൂടുതല് നീല നിറമാക്കുന്നതിനുള്ള പ്രധാനപ്പെട്ട കാരണമാണ്. സാധാരണ ഗതിയില് ഇവ കാര്യമായ പ്രശ്‌നങ്ങളുണ്ടാക്കില്ലെങ്കിലും ചിലര്‍ക്ക് വീര്‍മതയും വേദനയുമെല്ലാമുണ്ടാകാറുമുണ്ട്. ഇതിനുള്ള പരിഹാരം ഐസ് കംപ്രസ് പോലെയുള്ള വഴികളാണ്. 18-22 ശതമാനം സ്ത്രീകളിലും വെരിക്കോസ് വെയിനുകള് പ്രത്യക്ഷപ്പെടാറുമുണ്ട്. ഇത് അപൂര്‍വമായ ഒന്നല്ലെന്നര്‍ത്ഥം.\nഗര്‍ഭകാലത്തുണ്ടാകുന്ന ഹോര്‍മോണ് മാറ്റങ്ങളുടെ ഫലമായ പിഗ്മെന്റേഷന് പോലുള്ള പല പ്രശ്‌നങ്ങളും വജൈനല് ഭാഗത്തുണ്ടാകാറുണ്ട്. ചര്‍മത്തില് ആകെയുണ്ടാകുന്ന വ്യത്യാസങ്ങളുടെ ഫലമാണിത്. വജൈനല് ഭാഗത്തുണ്ടാകുന്ന പിഗ്മെന്റേഷനും ഗര്‍ഭധാരണ സൂചനയായി കണക്കാക്കാവുന്ന ഒന്നു തന്നെയാണ്.\nവജൈനല് ഭാഗത്ത് അവസാനത്തെ മൂന്നു മാസങ്ങളില് ലൈറ്റനിംഗ് ക്രോച്ച് എന്ന വേദന അനുഭവപ്പെടാറുണ്ട്. ഇത് മുളളു കൊണ്ടു കുത്തുന്നതു പോലുള്ള വേദനയായി അനുഭവപ്പെടുകയും ചെയ്യും. കുഞ്ഞ് നാഡികളില് മര്‍ദമേല്‍പ്പിയ്ക്കുന്നതാണ് ഈ കാരണം.\nവജൈനല് സ്രവം കൂടുതല് പുറപ്പെടുവിയ്ക്കുന്ന ലൂക്കോറിയ എന്നൊരു അവസ്ഥയും ഉണ്ടാകാറുണ്ട്. വജൈനല് സ്രവം ഗര്‍ഭധാരണത്തിന്റെ ഒരു സൂചന കൂടിയാണ്. വജൈനയില് സംഭവിയ്ക്കുന്ന പല മാറ്റങ്ങളില് ഒന്നു മാത്രം. കട്ടി കുറഞ്ഞതും പാല് നിറത്തിലുള്ളതും കാര്യമായ ഗന്ധമില്ലാത്തതുമായ ഇത് ഗര്‍ഭകാലത്ത് കൂടുതല് പശിമയുള്ളതും അളവില് കൂടുതലുമുണ്ടാകും.\nHow Pregnancy Changes Private Part Of Woman\nHow Pregnancy Changes Private Part Of Woman, Read more to know about,


മണികർണികയിൽ കങ്കണയുടേത് ഡമ്മി കുതിര; സോഷ്യൽമീഡിയയിൽ പരിഹാസം : Bollywood News\nമണികർണികയിൽ കങ്കണയുടേത് ഡമ്മി കുതിര; സോഷ്യൽമീഡിയയിൽ പരിഹാസം\nFriday, February 22, 2019 3:59 PM IST\nറിലീസ് ചെയ്യുന്നതിനു മുമ്പേ വലിയ വിവാദങ്ങൾക്കു വഴി വച്ച ചിത്രമായിരുന്നു കങ്കണയുടെ മണികർണിക. സിനിമ റിലീസ് ചെയ്തതിനു ശേഷവും വിവാദങ്ങൾക്ക് ഒട്ടും കുറവില്ലായിരുന്നു. ഇപ്പോഴിത റിലീസ് ചെയ്ത് നാളുകൾ കഴിഞ്ഞിട്ടും ചിത്രം വീണ്ടും വാർത്തകളിൽ നിറയുകയാണ്.\nസിനിമയിലെ ഒരു യുദ്ധരംഗം ചിത്രീകരിക്കുന്നതിന്‍റെ ദൃശ്യങ്ങളാണ് പ്രചരിക്കുന്ന വീഡിയോയിലുള്ളത്. സിനിമകളിൽ യുദ്ധരംഗവും മറ്റും ചിത്രീകരിക്കുന്നതിന് യഥാർഥത്തിലുള്ള കുതിരകളെയാണ് ഉപയോഗിക്കുന്നത്. എന്നാൽ മണികർണികയിൽ യുദ്ധരംഗത്തിൽ കങ്കണ ഇരിക്കുന്ന കുതിര വെറും ഡമ്മിയാണ്.\nകങ്കണയുടെ പിന്നിൽ അണിനിരന്ന പടയാളികളായി വേഷമിട്ടവർ ഇരുന്നത് യഥാർഥ കുതിരയിലുമായിരുന്നു. ഈ വീഡിയോ സോഷ്യൽമീഡിയയിൽ വൈറലായതിനു പിന്നാലെ കങ്കണയെ പരിഹസിച്ച് നിരവധിയാളുകളാണ് രംഗത്തെത്തിയിരിക്കുന്നത്.


ഹാരിസണ് കേസ് നിര്‍ണായക ഘട്ടത്തില്; സര്‍ക്കാര് റവന്യൂ അഭിഭാഷകയെ മാറ്റി | LDF Government\nഹാരിസണ് കേസ് നിര്‍ണായക ഘട്ടത്തില്; സര്‍ക്കാര് റവന്യൂ അഭിഭാഷകയെ മാറ്റി\nJul 15, 2016, 04:40 PM IST\nഹൈക്കോടതിയുടെ പരിധിയിലുളള നിരവധി ഭൂമിയിടപാടുകളുടെ കേസുകളുടെ ചുമതല പത്ത് വര്‍ഷത്തോളമായി സുശീലയ്ക്ക്\nതീരുമാനം ഹാരിസണ് കേസ് നിര്‍ണ്ണായക ഘട്ടത്തിലിരിക്കെ\nഭൂമി ഇടപാടുകളുടെ ചുമതല 10 വര്‍ഷമായി സുശീലയ്ക്ക്\nതിരുവനന്തപുരം: ഹാരിസണ്, കരുണ എസ്റ്റേറ്റ് തുടങ്ങിയ സുപ്രധാന റവന്യൂ കേസുകള് കൈകാര്യം ചെയ്തിരുന്ന പ്രത്യേക അഭിഭാഷക സുശീല ആര്. ഭട്ടിനെ സര്‍ക്കാര് മാറ്റി. ഹാരിസണ് കേസ് നിര്‍ണ്ണായ ഘട്ടത്തിലിരിക്കെയാണ് സുശീല ഭട്ടിനെ തല്‍സ്ഥാനത്ത് നിന്ന് നീക്കിയിരിക്കുന്നത്.\nപുതിയ സര്‍ക്കാര് വന്ന സാഹചര്യത്തിലാണ് ഇവരെ മാറ്റാനുളള തീരുമാനമെടുത്തിരിക്കുന്നത്. കഴിഞ്ഞ ദിവസങ്ങളില് ഇത് സംബന്ധിച്ച കൂടിയാലോചനകള് എല്.ഡി.എഫ് തലത്തില് നടന്നിരുന്നു. ഇതിന്റെ തുടര്‍ച്ചയായിട്ടാണ് സുശീല ഭട്ടിനെ മാറ്റം ചെയ്യാനുളള ഉത്തരവ് സര്‍ക്കാര് പുറപ്പെടുവിച്ചിരിക്കുന്നത്. യു.ഡി.എഫ് സര്‍ക്കാറിന്റെ ഭരണകാലത്ത് പ്രത്യേക ഉത്തരവിലൂടെയാണ് സുശീല ഭട്ടിനെ റവന്യൂ അഭിഭാഷകയായി നിയമിച്ചത്.\nഹൈക്കോടതിയുടെ പരിധിയിലുളള നിരവധി ഭൂമിയിടപാടുകളുടെ കേസുകളുടെ ചുമതല പത്ത് വര്‍ഷത്തോളമായി സുശീല ഭട്ടിനാണ്. ഈ കേസുകളിലെല്ലാം നിര്‍ണ്ണായകമായ ഇടപെടലുകളാണ് സുശീല ഭട്ട് നടത്തിയിരുന്നത്.\nഇവരുടെ ഇടപെടല് കൊണ്ടാണ് ഹാരിസണ് ഭൂമി സര്‍ക്കാര് ഏറ്റെടുക്കുന്നതിന് കലക്ടര് രാജമാണിക്യത്തിന്റെ പിന്തുണയോടെ ഒരു പ്രത്യേക സംഘത്തെ നിയോഗിക്കാന് തീരുമാനമായത്. ഹാരിസണ് ഭൂമിയിടപാടില് സര്‍ക്കാറിനായി കടുത്ത നിലപാടാണ് ഹൈക്കോടതിയില് സുശീല ഭട്ട് എടുത്തിരുന്നത് . കേസ് അവസാനഘട്ടത്തിലിരിക്കെയാണ് സുശീല ഭട്ടിന്റെ ഈ സ്ഥാനമാറ്റം.\nസുശീല ഭട്ടിനെ നീക്കിയ നിലപാട് തെറ്റാണെന്ന് പ്രതിപക്ഷ നേതാവ് രമേശ് ചെന്നിത്തല ആരോപിച്ചു. പിണറായി ഏകാധിപതിയാകാനാണ് ശ്രമിക്കുന്നതെന്നും തീരുമാനം സംസ്ഥാന താത്പര്യത്തിന് എതിരാണെന്നും രമേശ് ചെന്നിത്തല പറഞ്ഞു.


കൊല്ലപ്പെട്ടവന്റെ പിന്നാലെ | Shalom Times Malayalam\nവെളിപാടിന്റെ പുസ്തകം അഞ്ചാം അധ്യായം പന്ത്രണ്ടും പതിമൂന്നും വാചകങ്ങളില് ഇപ്രകാരം രേഖപ്പെടുത്തിയിരിക്കുന്നു: ”കൊല്ലപ്പെട്ട കുഞ്ഞാട് ശക്തിയും ധനവും ജ്ഞാനവും ആധിപത്യവും ബഹുമാനവും മഹത്വവും സ്തുതിയും സ്വീകരിക്കുവാന് യോഗ്യനാണ്.” ”സ്വര്‍ഗത്തിലും ഭൂമിയിലും ഭൂമിയ്ക്കടിയിലും സമുദ്രത്തിലുമുള്ള എല്ലാ സൃഷ്ടികളും ഇങ്ങനെ പറയുന്നത് ഞാന് കേട്ടു. സിംഹാസനസ്ഥനും കുഞ്ഞാടിനും എന്നേക്കും സ്തുതിയും ബഹുമാനവും മഹത്വവും ആധിപത്യവും”\nആരാണ് ഈ കൊല്ലപ്പെട്ട കുഞ്ഞാട്? അത് കര്‍ത്താവായ യേശുതന്നെയാണ്. വിശുദ്ധ സ്‌നാപക യോഹന്നാനാണ് ഈ ദൈവത്തിന്റെ കുഞ്ഞാടിനെ ആദ്യമായി ലോകത്തിന് പരിചയപ്പെടുത്തുന്നത്. യേശു തന്റെ അടുക്കലേക്ക് വരുന്നതുകണ്ട് സ്‌നാപകയോഹന്നാന് ഇപ്രകാരം പറഞ്ഞു: ”ഇതാ ലോകത്തിന്റെ പാപം നീക്കുന്ന ദൈവത്തിന്റെ കുഞ്ഞാട്” (യോഹന്നാന് 1:29). അവന് തുടര്‍ന്നു ”എന്റെ പിന്നാലെ വരുന്നവന് എന്നെക്കാള് വലിയവനാണെന്ന് ഞാന് പറഞ്ഞത് ഇവനെപ്പറ്റിയാണ്.\nകാരണം എനിക്ക് മുമ്പേതന്നെ ഇവനുണ്ടായിരുന്നു. ഞാനും ഇവനെ അറിഞ്ഞിരുന്നില്ല. എന്നാല് ഇവനെ ഇസ്രായേലിന് വെളിപ്പെടുത്തുവാന്‍വേണ്ടിയാണ് ഞാന് വന്ന് ജലത്താല് സ്‌നാനം നല്കുന്നത്. ആത്മാവ് പ്രാവിനെപ്പോലെ സ്വര്‍ഗത്തില്‍നിന്നും ഇറങ്ങിവന്ന് അവന്റെമേല് ആവസിക്കുന്നത് ഞാന് കണ്ടു എന്ന് യോഹന്നാന് സാക്ഷ്യപ്പെടുത്തി” (യോഹന്നാന് 1:30-32). യോഹന്നാന് ഇപ്രകാരം തുടര്‍ന്നു പറഞ്ഞു.\nജലംകൊണ്ട് സ്‌നാനം നല്കാന് എന്നെ അയച്ചവന് എന്നോട് പറഞ്ഞിരുന്നു: ആത്മാവ് ഇറങ്ങിവന്ന് ആരുടെമേല് ആവസിക്കുന്നത് നീ കാണുന്നുവോ അവനാണ് പരിശുദ്ധാത്മാവുകൊണ്ട് സ്‌നാനം നല്കുന്നവന്. ഞാന് അതു കാണുകയും ഇവന് ദൈവപുത്രനാണെന്ന് സാക്ഷ്യപ്പെടുത്തുകയും ചെയ്തിരിക്കുന്നു” (യോഹന്നാന് 1:33-34). വെളിപാടിന്റെ പുസ്തകത്തില് രേഖപ്പെടുത്തിയിരിക്കുന്ന കൊല്ലപ്പെട്ട കുഞ്ഞാട് ദൈവപുത്രനായ യേശുതന്നെയാണെന്ന് മുകളില് ഉദ്ധരിച്ച ദൈവവചനത്തിലൂടെ നമുക്ക് വ്യക്തമാക്കുന്നു.\nകുരിശുമരണംവരെ തന്നെത്തന്നെ താഴ്ത്തിയവന്\nഎന്നാല് സ്‌നാപകയോഹന്നാന് യേശുവിനെ ചൂണ്ടിക്കാണിച്ച് ‘ഇവനാണ് ലോകത്തിന്റെ പാപങ്ങള് നീക്കുന്ന ദൈവത്തിന്റെ കുഞ്ഞാട്’ എന്ന് സാക്ഷ്യപ്പെടുത്തിയ സമയത്ത് യേശുക്രിസ്തു കൊല്ലപ്പെട്ടവനല്ലായിരുന്നു. എന്നാല് അവന്റെ മരണത്തെക്കുറിച്ച് അപ്പസ്‌തോല പ്രവര്‍ത്തനങ്ങളില് ഇപ്രകാരം എഴുതിയിരിക്കുന്നു: ”അവന് ദൈവത്തിന്റെ നിശ്ചിത പദ്ധതിയും പൂര്‍വജ്ഞാനവും അനുസരിച്ച് നിങ്ങളുടെ (യഹൂദരുടെ) കൈകളില് ഏല്പിക്കപ്പെട്ടു.\nഅധര്‍മികളുടെ കൈകളാല് നിങ്ങള് അവനെ കുരിശില് തറച്ചുകൊന്നു” (2:23). അങ്ങനെ അവന് കൊല്ലപ്പെട്ടവനായിത്തീര്‍ന്നു. എന്നാല് തുടര്‍ന്നു വരുന്ന വാചകങ്ങളില് ദൈവം ഇപ്രകാരം അവന്റെ ഉത്ഥാനത്തെക്കുറിച്ച് സാക്ഷ്യപ്പെടുത്തുന്നു. ”എന്നാല് ദൈവം അവനെ മൃത്യുപാശത്തില്‍നിന്നും വിമുക്തനാക്കി ഉയിര്‍പ്പിച്ചു. കാരണം അവന് മരണത്തിന്റെ പിടിയില് കഴിയുക അസാധ്യമായിരുന്നു” (2:24).\nഅങ്ങനെ അവന് കൊല്ലപ്പെട്ടെങ്കിലും ജീവിക്കുന്നവനായി. അങ്ങനെ കൊല്ലപ്പെട്ടിട്ടും ജീവിക്കുന്നവനായ കുഞ്ഞാടാണ് (കര്‍ത്താവായ യേശു). ശക്തിയും ധനവും ജ്ഞാനവും ആധിപത്യവും ബഹുമാനവും മഹത്വവും സ്തുതിയും സ്വീകരിക്കുവാന് യോഗ്യനാണെന്ന് വെളിപാടു പുസ്തകത്തിലെ വരികള് വ്യക്തമാക്കിയിരിക്കുന്നത്.\nക്രൂശിതനായ ക്രിസ്തു (കൊല്ലപ്പെട്ട കുഞ്ഞാട്) എന്റെ ജീവിതത്തില്\nയേശുവിനെ പല രൂപത്തിലും ഭാവത്തിലും പല പ്രായത്തിലും എനിക്ക് അനുഭവിക്കാന് കഴിഞ്ഞിട്ടുണ്ടെങ്കിലും നാളിതുവരെയുള്ള ജീവിതത്തില് ഞാന് ഏറ്റവും അധികം സ്‌നേഹിച്ചതും എന്നെ കൂടുതല് സ്‌നേഹിച്ചതും ക്രൂശിതനായ യേശുവാണെന്ന് എനിക്ക് തോന്നിപ്പോകുന്നു. പൗലോസ് ശ്ലീഹാ പറഞ്ഞതുപോലെ ”നമ്മുടെ കര്‍ത്താവായ യേശുക്രിസ്തുവിന്റെ കുരിശിലല്ലാതെ മറ്റൊന്നിലും മേന്മ ഭാവിക്കാന് എനിക്ക് ഇടയാകാതിരിക്കട്ടെ” (ഗലാത്തിയാ 6:14) എന്ന് കുരിശിന്റെ വഴികളിലൂടെ സ്വജീവിതംകൊണ്ട് നടന്നുനീങ്ങി വിജയം വരിച്ച മറ്റനേകം സാക്ഷികളോടൊപ്പം എനിക്കും പറയാന് കൊതി തോന്നുന്നുണ്ടെന്നത് ഒരു സത്യമാണ്.\nകുറെ വര്‍ഷങ്ങള്‍ക്കുമുമ്പ് എന്റെ ഒരു ആത്മീയ സഹോദരി എനിക്കുവേണ്ടി പ്രാര്‍ത്ഥിച്ചുകൊണ്ടിരുന്നപ്പോള് ഇങ്ങനെയൊരു ദര്‍ശനം കണ്ടു. ക്രൂശിതനായ യേശു എന്നെ ചുംബിക്കുന്നു! പിന്നീടുള്ള എന്റെ ജീവിതയാത്രയില് മെല്ലെ മെല്ലെ ആണെങ്കിലും എന്റെ നാഥനായ ക്രൂശിതനെയും അവന് ചുമന്നതും തൂങ്ങിമരിച്ചതുമായ കുരിശിനെയും ആഴത്തില് സ്‌നേഹിക്കാന് പഠിച്ചു.\nക്രൂശിതനെന്നെ നിരുപാധികം ക്ഷമിക്കാന് പഠിപ്പിച്ചു. സ്‌നേഹിക്കാന് പഠിപ്പിച്ചു, എളിമപ്പെടാന് പഠിപ്പിച്ചു, പരിഹാരം ചെയ്ത് പ്രാര്‍ത്ഥിക്കാന് പഠിപ്പിച്ചു, അനേകരുടെ ആത്മരക്ഷക്കായി പ്രാര്‍ത്ഥിക്കാന് പഠിപ്പിച്ചു. നിത്യരക്ഷയെ ലക്ഷ്യമാക്കി ഓടാന് പഠിപ്പിച്ചു. അനേകരെ ആ ലക്ഷ്യത്തിലേക്ക് നയിക്കാന് പഠിപ്പിച്ചു. ലോകത്തോടും അതിന്റെ സുഖങ്ങളോടും ‘നോ’ എന്നു പറയാന് പഠിപ്പിച്ചു. അങ്ങനെ അങ്ങനെ ഒത്തിരി ഒത്തിരി കാര്യങ്ങള് അവന് (ക്രൂശിതന്) എനിക്കുവേണ്ടി ചെയ്തുതന്നു. ഇപ്പോഴും ചെയ്തുകൊണ്ടിരിക്കുന്നു.\nഒരിക്കല് ഞാന് നീണ്ട പ്രാര്‍ത്ഥനകള്‍ക്കുശേഷം തളര്‍ന്ന് കിടന്ന് ഉറങ്ങുകയായിരുന്നു. നല്ല ഉറക്കത്തിലേക്ക് കടക്കുന്നതിന്റെ തൊട്ടുമുമ്പ് ഏതോ ഒരു പൈശാചികശക്തി എന്നെ ശക്തമായി ആക്രമിച്ച് കീഴ്‌പ്പെടുത്തി ശ്വാസംമുട്ടിച്ച് കൊല്ലുന്നതായി എനിക്ക് അനുഭവപ്പെട്ടു. എന്റെ സര്‍വശക്തിയും ഉപയോഗിച്ച് ഞാന് മനസുകൊണ്ടും ആത്മാവുകൊണ്ടും യേശുവേ യേശുവേ എന്ന് പലവട്ടം വിളിച്ചു കരഞ്ഞു.\nഅപ്പോഴതാ എന്റെ ഉള്ളിലിരുന്നാരോ ക്രൂശിതനായ യേശുവേ, ക്രൂശിക്കപ്പെട്ട യേശുവേ എന്ന് വിളിക്കാന് പറഞ്ഞുതരുന്നു (പരിശുദ്ധാത്മാവായിരിക്കും). ഞാന് അങ്ങനെ വിളിച്ചു കരഞ്ഞു. ക്രൂശിതനായ യേശുവേ, ക്രൂശിക്കപ്പെട്ട യേശുവേ എന്ന് ഞാന് വിളിച്ച നിമിഷത്തില്‍ത്തന്നെ തിന്മയുടെ ആ ദുര്‍ഭൂതം എന്നെ വിട്ട് എവിടെയോ ഓടിമറഞ്ഞു. ഞാന് ഉറക്കത്തില്‍നിന്നും എഴുന്നേറ്റു.\nവിയര്‍ത്തു കുളിച്ചെഴുന്നേറ്റ ഞാന് പുതിയൊരു വെളിപ്പെടുത്തലിന്റെയും വിജയത്തിന്റെയും ആശ്വാസത്തിലായിരുന്നു. ‘യേശുവേ’ എന്ന ഒറ്റവിളിയാല് ലഭിക്കാത്ത വിജയം ക്രൂശിക്കപ്പെട്ട യേശുവേ എന്ന ഒറ്റ വിളിയാല് ലഭിക്കും. കാരണം പിശാചിന്റെ ആധിപത്യത്തെ യേശു നിര്‍വീര്യപ്പെടുത്തിയത് കുരിശിലെ തന്റെ ബലിയാലാണ്. ക്രൂശിക്കപ്പെട്ട യേശുവിന്റെ (കൊല്ലപ്പെട്ട കുഞ്ഞാടിന്റെ) ശക്തി അതാണ്.\nവചനം ഇപ്രകാരം സാക്ഷ്യപ്പെടുത്തുന്നു: ”ആധിപത്യങ്ങളെയും അധികാരങ്ങളെയും അവന് നിരായുധമാക്കി. അവന് കുരിശില് അവയുടെമേല് വിജയം ആഘോഷിച്ചുകൊണ്ട് അവയെ പരസ്യമായി അവഹേളന പാത്രങ്ങളാക്കി” (കൊളോസോസ് 2:15). ‘നിങ്ങളുടെ ഉള്ളിലുള്ളവന് ലോകത്തിലുള്ളവനെക്കാള് വലിയവനാണ്’ എന്ന വചനത്തിന്റെ അര്‍ത്ഥവും ശക്തിയും ഞാന് അനുഭവിച്ചറിഞ്ഞ നിമിഷങ്ങളായിരുന്നു ആ പോരാട്ടത്തിന്റെ നിമിഷങ്ങള്.\nചുരുക്കിപ്പറഞ്ഞാല് കൊല്ലപ്പെട്ട കുഞ്ഞാടിലാണ്, ക്രൂശിതനായ ക്രിസ്തുവിലാണ് ദൈവം മഹത്വവും ശക്തിയും ജ്ഞാനവും ആധിപത്യവും അതിന്റെ പൂര്‍ണതയില് പ്രകടമാകുന്നത് (വെളിപാട് 5:12) എന്ന് ആ പൈശാചിക ആക്രമണത്തിലൂടെ എനിക്ക് മനസിലാക്കിത്തന്നു.\nവിശുദ്ധ പൗലോസ് ശ്ലീഹാ തന്റെ പ്രഘോഷണ ജീവിതകാലയളവില് മുഖ്യമായും പ്രഘോഷിച്ചത് ക്രൂശിതനായ യേശുവിനെക്കുറിച്ചായിരുന്നു. കാരണം ആ പ്രഘോഷണത്തിലാണ് ദൈവത്തിന്റെ ശക്തിയും ജ്ഞാനവും ഏറ്റവും കൂടുതല് പ്രകടമാകുന്നത് എന്ന് പരിശുദ്ധാത്മാവ് അദ്ദേഹത്തെ പഠിപ്പിച്ചു. ജനങ്ങള്‍ക്ക് ഏറ്റവും ആവശ്യമുള്ളതും അതുതന്നെയെന്ന് അദ്ദേഹം മനസിലാക്കി. അദ്ദേഹത്തിന്റെ വാക്കുകള് അതു വ്യക്തമാക്കുന്നു.\n”നിങ്ങളുടെ ഇടയിലായിരുന്നപ്പോള് യേശുക്രിസ്തുവിനെക്കുറിച്ചല്ലാതെ, അതും ക്രൂശിതനായവനെക്കുറിച്ചല്ലാതെ, മറ്റൊന്നിനെക്കുറിച്ചും അറിയേണ്ടതില്ലെന്ന് ഞാന് തീരുമാനിച്ചു” (1 കോറിന്തോസ് 2:2). ”നിങ്ങളുടെ വിശ്വാസത്തിന്റെ അടിസ്ഥാനം മാനുഷിക വിജ്ഞാനമാകാതെ, ദൈവത്തിന്റെ ശക്തി ആകാനായിരുന്നു അത്” (1 കോറിന്തോസ് 2:5). അദ്ദേഹം വീണ്ടും ഇപ്രകാരം തന്റെ പ്രഘോഷണ ജീവിതത്തിന്റെ ശൈലിയെക്കുറിച്ച് വ്യക്തമാക്കുന്നു.\n”യഹൂദര് അടയാളങ്ങള് ആവശ്യപ്പെടുന്നു; ഗ്രീക്കുകാര് വിജ്ഞാനം അന്വേഷിക്കുന്നു. ഞങ്ങളാകട്ടെ യഹൂദര്‍ക്ക് ഇടര്‍ച്ചയും വിജാതീയര്‍ക്ക് ഭോഷത്തവുമായ ക്രൂശിക്കപ്പെട്ട ക്രിസ്തുവിനെ പ്രസംഗിക്കുന്നു. വിളിക്കപ്പെട്ടവര്‍ക്ക് യഹൂദരോ ഗ്രീക്കുകാരോ ആകട്ടെ, ക്രിസ്തു (ക്രൂശിതനായ ക്രിസ്തു) ദൈവത്തിന്റെ ശക്തിയും ദൈവത്തിന്റെ ജ്ഞാനവുമാണ്” (1 കോറിന്തോസ് 22:24).\nക്രൂശിതനായ യേശുവിനെക്കുറിച്ചും യേശുവിന്റെ പീഡാനുഭവങ്ങളെക്കുറിച്ചും കുരിശുമരണത്തെക്കുറിച്ചുമുള്ള പ്രഘോഷണങ്ങള് കുറഞ്ഞു കുറഞ്ഞു വരുന്ന ഒരു കാലഘട്ടത്തിലാണ് നാം ജീവിക്കുന്നത്. എന്നാല് ക്രൂശിതനെക്കുറിച്ചും അവന് നല്കുന്ന രക്ഷയെക്കുറിച്ചും ഉള്ള പ്രഘോഷണങ്ങളല്ലാതെ മറ്റൊന്നും മാനസാന്തരത്തിലേക്കും രക്ഷയിലേക്കും പടുത്തുയര്‍ത്തലിലേക്കും സാധാരണ ജനങ്ങളെ നയിക്കുകയില്ല എന്ന സത്യം നമ്മള് വിസ്മരിച്ചുപോകുന്നു. ”നാശത്തിലൂടെ ചരിക്കുന്നവര്‍ക്ക് കുരിശിന്റെ വചനം ഭോഷത്തമാണ്. രക്ഷയിലൂടെ ചരിക്കുന്ന നമുക്കോ അതു ദൈവത്തിന്റെ ശക്തിയത്രേ!” (1 കോറിന്തോസ് 1:18).\nക്രിസ്തുവിന്റെ പീഡാസഹനങ്ങളെക്കുറിച്ചും കുരിശുമരണത്തെക്കുറിച്ചുമുള്ള ധ്യാനം അനേകം വിശുദ്ധാത്മാക്കളെ വിശുദ്ധിയുടെ ഉന്നത തലങ്ങളില് എത്തിച്ചേരുവാന് സഹായിച്ചിട്ടുണ്ട്. ദൈവം അവര്‍ക്കു നല്കിയ വലിയൊരു കൃപയായിരുന്നു ആ ധ്യാനം.\nവലിയ നോമ്പുകാലത്തെ കുരിശിന്റെ വഴികളിലൂടെ കടന്നുപോകുമ്പോള് നോമ്പുകാലത്തെ നിര്‍ബന്ധിത ഭക്താഭ്യാസമായിമാത്രം അതിനെ കാണാതെ യേശുവിന്റെ പാടുപീഡകളെക്കുറിച്ച് ധ്യാനിച്ചുകൊണ്ട് പാപത്തെയും പാപവഴികളെയും വിട്ടൊഴിയുവാനും ക്രൂശിതന്റെ കൈകള് പിടിച്ചുതൂങ്ങി പുണ്യത്തിന്റെ ചുവടുകള് വച്ച് നിത്യതയുടെ ആനന്ദത്തിലേക്കും ഉയിര്‍പ്പിന്റെ മഹത്വത്തിലേക്കും നടന്നടുക്കുവാനും പരിശുദ്ധാത്മാവ് നമ്മെ സഹായിക്കട്ടെ.


ജാഗ്രതക്കുറവുള്ള മുന്നറിയിപ്പുകള് | Kerala flood 2018\nകൃത്യമായി ആസൂത്രണം ഉണ്ടായെങ്കിലും അപ്രതീക്ഷിതമായ തീവ്രമഴ കണക്കുകൂട്ടലുകള് തെറ്റിച്ചുവെന്നാണ് വൈദ്യുതിബോര്‍ഡിന്റെ വാദം.\n# എസ്.എന്. ജയപ്രകാശ്, തിരുവനന്തപുരം\nPublished: Aug 23, 2018, 11:03 AM IST\nപോരാട്ടം ജീവന് വേണ്ടി....അണക്കെട്ട് തുറന്നതോടെ അപ്രതീക്ഷിതമായി വെള്ളം കയറി തുരുത്തില് അകപ്പെട്ട് 17 മൃഗങ്ങളുടെ ജീവന് രക്ഷിക്കാന് ദേശീയ ദുരന്ത നിവാരണ സേനാംഗത്തിന്റെ ശ്രമം. മാതൃഭൂമി വാര്‍ത്തയെ തുടര്‍ന്നായിരുന്നു ഇത്. ഫോട്ടോ: പിപി ബിനോജ്\nഅണക്കെട്ടുകള് തുറന്നാല് ഒട്ടും ആശങ്കവേണ്ടെന്ന് ആവര്‍ത്തിക്കുകയാണ് പ്രളയത്തിന്റെ തൊട്ടുമുമ്പുവരെ മന്ത്രിമാരെല്ലാം ചെയ്തത്. എല്ലാ ഒരുക്കങ്ങളും നടത്തിയിട്ടുണ്ടെന്നും അവര് ആവര്‍ത്തിച്ചിരുന്നു.\nഎന്നാല്, പ്രകൃതിദുരന്തങ്ങളെ സംബന്ധിച്ച മുന്നറിയിപ്പ് ശാസ്ത്രീയവും വ്യക്തവുമായി നല്‍കുന്ന ശീലം ഇനിയും കേരളത്തിലില്ല. ജാഗ്രതപാലിക്കണമെന്ന് മാത്രമാണ് പറയാറ്. അണക്കെട്ടു തുറന്നാല് നദിയില് എത്ര ഉയരത്തില് വെള്ളം പൊങ്ങുമെന്ന് വ്യക്തമായി പറയാറില്ല.\nവീടുകളില് വെള്ളം പൊങ്ങുമെന്നും ഒഴിഞ്ഞുപോകണമെന്നും തുറന്നുപറയുന്നതിനു പകരം ജാഗ്രതപാലിക്കണമെന്ന ഒഴുക്കന് മുന്നറിയിപ്പാണ് കേരളത്തിന് പരിചിതം. ഇതേസമയം എത്ര മുന്നറിയിപ്പു നല്‍കിയാലും ജനം ഒഴിഞ്ഞുപോകാന് തയ്യാറല്ലാത്ത സാഹചര്യവും കേരളത്തിലുണ്ട്.\nഇടുക്കിയിലെ ഒരുക്കം തുടക്കത്തില് മാത്രം\nഇത്തവണ എടവപ്പാതിയില് അടിക്കടി കനത്തമഴയും ഉരുള്‍പൊട്ടലുമുണ്ടായി. ദുരന്തനിവാരണ അതോറിറ്റി നിരന്തരം ജാഗ്രതാനിര്‍ദേശം പുറപ്പെടുവിച്ചു. ഇതനുസരിച്ചുള്ള ജാഗ്രത അണക്കെട്ട് പരിപാലനത്തില് ഉണ്ടായോ എന്ന സംശയമാണ് ഇപ്പോഴുയരുന്നത്. കൃത്യമായി ആസൂത്രണം ഇക്കാര്യത്തില് ഉണ്ടായെങ്കിലും അപ്രതീക്ഷിതമായ തീവ്രമഴ കണക്കുകൂട്ടലുകള് തെറ്റിച്ചുവെന്നാണ് വൈദ്യുതിബോര്‍ഡിന്റെ വാദം.\nമഴക്കാലത്തിന്റെ തീവ്രത കണക്കിലെടുത്താണ് ഇടുക്കിയിലെ ചെറുതോണി അണക്കെട്ട് തുറക്കുന്നതിന് ജൂലായ് അവസാനം മുന്നൊരുക്കങ്ങള് തുടങ്ങിയത്. ആ മാസം 26-ന് മഴ കുറഞ്ഞതോടെ ഇതെല്ലാം നിര്‍ത്തിവെച്ചു.\n2397 അടിയില് പരിക്ഷണത്തുറക്കല് ഉണ്ടാവുമെന്ന മുന്‍തീരുമാനം മാറ്റിവെച്ചു. 2398 അടിയില്‍മതി പരീക്ഷണത്തുറക്കലെന്നായി പിന്നെ. ഇതേക്കുറിച്ച് മന്ത്രിമാരായ എം.എം. മണിയും മാത്യു ടി. തോമസും തമ്മില് മന്ത്രിസഭായോഗത്തില് അഭിപ്രായവ്യത്യാസവുമുണ്ടായി. നിനച്ചിരിക്കാതെ ഒഴുകിയെത്തിയ വെള്ളം പ്രയോജനപ്പെടുത്തി പരമാവധി വൈദ്യുതി ഉത്പാദിപ്പിക്കാനായി ബോര്‍ഡിന്റെ ശ്രമം.\nഓഗസ്റ്റ് എട്ടുമുതല് പത്തുവരെ അഭൂതപൂര്‍വമായ മഴ വന്നപ്പോള് ബോര്‍ഡിന്റെ കണക്കുകൂട്ടലുകള് തെറ്റി. മഴ ഇത്രയും കനത്തതാവുമെന്ന് പ്രതീക്ഷിച്ചിരുന്നില്ലെന്നാണ് വൈദ്യുതിബോര്‍ഡ് അധികൃതര് പറയുന്നത്. ബോര്‍ഡിന്റെ കണക്കനുസരിച്ച് നൂറുവര്‍ഷത്തെ ഏറ്റവും വലിയ നീരൊഴുക്കാണ് ഇടുക്കിയിലുണ്ടായത്.\nസെക്കന്‍ഡില് 25 ലക്ഷം ലിറ്റര്. ഇതോടെ മുന്‍കരുതലുകള്‍ക്ക് സാവകാശമില്ലാതായി. തുറന്നുവിട്ട മറ്റ് പ്രധാന അണക്കെട്ടുകളുടെയും സ്ഥിതി ഇതുതന്നെ. ഈ ഘട്ടത്തില് അണക്കെട്ടിന്റെ സുരക്ഷയ്ക്ക് മുഖ്യപരിഗണന നല്‍കേണ്ടിവന്നുവെന്ന് അണക്കെട്ട് സുരക്ഷാ അതോറിറ്റി ചെയര്‍മാന് ജസ്റ്റിസ് സി.എന്. രാമചന്ദ്രന് നായര് പറഞ്ഞു.\nഓഗസ്റ്റില് മാത്രം 164 ശതമാനം അധികമഴയാണ് കേരളത്തില് പെയ്തത്. ജൂലായ് അവസാനംതന്നെ നിറഞ്ഞുപോയ അണക്കെട്ടുകള്‍ക്ക് ഈ നീരൊഴുക്ക് ഉള്‍ക്കൊള്ളാനായില്ല. മഴ കനക്കുന്നതിനുമുമ്പേ ഡാമുകളിലെ വെള്ളം ഘട്ടംഘട്ടമായി ഒഴുക്കിവിട്ടിരുന്നെങ്കില് ദുരന്തത്തിന്റെ വ്യാപ്തി കുറയുമായിരുന്നുവെന്ന വിലയിരുത്തലിന്റെ അടിസ്ഥാനം ഇതാണ്.\nഇതാണ് അണക്കെട്ടുകളുടെ അശാസ്ത്രീയ പരിപാലനമാണ് ഈ ദുരന്തത്തിന് കാരണമെന്ന് പരിസ്ഥിതിശാസ്ത്രജ്ഞനായ മാധവ് ഗാഡ്ഗില് ചൂണ്ടിക്കാട്ടിയത്.\nഅണക്കെട്ടില്ലാത്ത 1924-ലെ വെള്ളപ്പൊക്കം\nകേരളത്തിലെ ഇപ്പോഴത്തെ പ്രളയത്തിന് അണക്കെട്ടുകളാണെന്ന വാദം ശരിയല്ലെന്ന് പരിസ്ഥിതി പ്രവര്‍ത്തകനും വിദ്യാഭ്യാസ വിചക്ഷണനുമായ ആര്.വി.ജി. മേനോന് പറഞ്ഞു. 1924-ല് ഇതിനെക്കാള് വലിയ വെള്ളപ്പൊക്കമുണ്ടായപ്പോള് (99-ലെ വെള്ളപ്പൊക്കം) കേരളത്തില് ഒറ്റ അണക്കെട്ടേ ഉണ്ടായിരുന്നുള്ളൂ. മുല്ലപ്പെരിയാര് മാത്രം.\nഇടുക്കി അണക്കെട്ട് വരുന്നതിനുമുമ്പ് പറവൂര് ഭാഗത്ത് എല്ലാവര്‍ഷവും വെള്ളം കയറുമായിരുന്നു. അണക്കെട്ട് വന്നതോടെയാണ് ഇതുനിന്നത്. വെള്ളംപൊങ്ങുമ്പോള് അതിന് ഒഴുകാന് സ്ഥലം വേണം. ആ സ്ഥലങ്ങളെല്ലാം ഇപ്പോള് ജനവാസകേന്ദ്രങ്ങളായി എന്നതാണ് പ്രശ്‌നം. ഇതാണ് തിരുത്തേണ്ടത്. എല്ലാ അണക്കെട്ടുകളും ഒരുമിച്ച് തുറന്നുവെന്ന വാദവും ശരിയല്ല. എല്ലാം ഒരുമിച്ചുനിറഞ്ഞാല് ഒരുമിച്ചുതന്നെ തുറക്കേണ്ടിവരും -അദ്ദേഹം പറഞ്ഞു.\nകേരളത്തെ പുതുക്കിപ്പണിയാം; ജാക്വിലിനൊപ്പം ഹൃത്വിക് റോഷനും\nപ്രളയനാശം: കേന്ദ്രം ഇനിയും തരും 2500 കോടി\n15 ലക്ഷം ഇൻഷുറൻസ് ലഭിക്കാൻ ആറു ലക്ഷം കൈക്കൂലി; സർവേയർ അറസ്റ്റിൽ\nപേമാരി തോര്‍ന്ന നിലമ്പൂര് യുദ്ധം കഴിഞ്ഞ കുരുക്ഷേത്ര ഭൂമി പോലെ


ലെമൺ ഗ്രാസ് പ്രതിരോധശേഷി വർദ്ധിപ്പിക്കാൻ സഹായിക്കുമോ...? | Looking to boost immunity Add lemongrass to your diet\nലെമൺ ഗ്രാസ് പ്രതിരോധശേഷി വർദ്ധിപ്പിക്കാൻ സഹായിക്കുമോ...?\nTrivandrum, First Published 10, Jul 2020, 1:23 PM\n'ഇഞ്ചിപ്പുല്ല്' എന്ന പേരിൽ നമ്മുടെ നാട്ടിൽ അറിയപ്പെടുന്ന ലെമൺ ഗ്രാസ് വിദേശ വിപണിയിൽ വളരെ ഡിമാൻഡ് ഉള്ള ചെടിയാണ്. പ്രതിരോധശേഷി വർദ്ധിപ്പിക്കാൻ മാത്രമല്ല മുറിവുകൾ സുഖപ്പെടുത്തുന്നതിനും അണുബാധ തടയുന്നതിനും പ്രകൃതിദത്ത പരിഹാരമായി ലെമൺ ഗ്രാസ് ഉപയോഗിച്ച് വരുന്നു.\nഈ കൊവിഡ് കാലത്ത് പ്രധാനമായി ശ്രദ്ധിക്കേണ്ട ഒന്നാണ് രോഗപ്രതിരോധശേഷി. ആരോഗ്യത്തോടെയിരിക്കാൻ ശക്തമായ ഒരു രോഗപ്രതിരോധ സംവിധാനം ആവശ്യമാണ്. ഏതെങ്കിലും രോഗാണു ശരീരത്തിൽ കടന്നാൽ നമ്മുടെ രോഗപ്രതിരോധ സംവിധാനം അവയെ നശിപ്പിക്കുന്നു. ആരോഗ്യകരമായ ഒരു ജീവിതശൈലി പിന്തുടരുക എന്നതാണ് പ്രതിരോധ സംവിധാനം ശക്തമാക്കാനുള്ള ഏറ്റവും ഫലപ്രദമായ മാർഗം.\nപ്രതിരോധശേഷി വർദ്ധിപ്പിക്കാൻ പ്രധാനമായി ശ്രദ്ധിക്കേണ്ടത് ഭക്ഷണം തന്നെയാണ്. ആരോഗ്യകരവും പോഷക പ്രധാനവുമായ ഭക്ഷണം കഴിക്കാനുമാണ് ശ്രദ്ധിക്കേണ്ടത്. പ്രതിരോധശേഷി വർദ്ധിപ്പിക്കാൻ ഏറ്റവും മികച്ചതാണ് ലെമൺ ഗ്രാസ് (lemon grass) . 'ഇഞ്ചിപ്പുല്ല്' എന്ന പേരിൽ നമ്മുടെ നാട്ടിൽ അറിയപ്പെടുന്ന ലെമൺ ഗ്രാസ് വിദേശ വിപണിയിൽ വളരെ ഡിമാൻഡ് ഉള്ള ചെടിയാണ്. പാചകാവശ്യത്തിനും ഔഷധ നിര്‍മാണത്തിനുമുപയോഗിക്കുന്ന ഇഞ്ചിപ്പുല്ല് വീട്ടിനകത്ത് പാത്രങ്ങളിലാക്കി വളര്‍ത്താന് സാധിക്കും.\nപ്രതിരോധശേഷി വർദ്ധിപ്പിക്കാൻ മാത്രമല്ല മുറിവുകൾ സുഖപ്പെടുത്തുന്നതിനും അണുബാധ തടയുന്നതിനും പ്രകൃതിദത്ത പരിഹാരമായി ലെമൺ ഗ്രാസ് ഉപയോഗിച്ച് വരുന്നു. ന്യുമോണിയ, രക്തത്തിലെ അണുബാധ, കുടൽ അണുബാധ എന്നിവയ്ക്ക് പ്രതിവിധിയായി ലെമൺ ഗ്രാസ് ഉപയോഗിക്കുന്നുണ്ട്. 1996-ൽ നടത്തിയ ഒരു പഠനമനുസരിച്ച്, നാല് തരം ഫംഗസുകളെ പ്രതിരോധിക്കാൻ ലെമൺ ഗ്രാസിന് സാധിക്കുമെന്ന് കണ്ടെത്തിയിരുന്നു.\nദഹനപ്രക്രിയ എളുപ്പത്തിലാക്കാന് ലെമണ് ഗ്രാസ് സഹായകമാണ്. അസിഡറ്റിയ്ക്ക് മികച്ചൊരു പ്രതിവിധിയാണ് ലെമൺ ഗ്രാസ് എന്ന് ജേണൽ ഓഫ് അഗ്രികൾച്ചർ ആൻഡ് ഫുഡ് കെമിസ്ട്രിയിൽ പ്രസിദ്ധീകരിച്ച പഠനത്തിൽ പറയുന്നു. ഉയർന്ന കൊളസ്ട്രോൾ കുറയ്ക്കുന്നതിനും ഹൃദ്രോഗം നിയന്ത്രിക്കുന്നതിനും പരമ്പരാഗതമായി ലെമൺ ഗ്രാസ് ഉപയോഗിക്കുന്നു.\nകാല്‍മുട്ട് തേയ്മാനവും ജോലിയും തമ്മിലുള്ള ബന്ധമെന്ത്; പഠനം പറയുന്നു...\nLast Updated 10, Jul 2020, 1:26 PM


21 വർഷം മുമ്പ് രജിസ്റ്റർചെയ്ത കേസ്; വടക്കാഞ്ചേരിയിൽ പിടികിട്ടാപ്പുള്ളി അറസ്റ്റില് | Men arrested after 21 years| Vadakkanchery| Palakkad police men arrested\n21 വർഷം മുമ്പ് രജിസ്റ്റർചെയ്ത കേസ്; വടക്കാഞ്ചേരിയിൽ പിടികിട്ടാപ്പുള്ളി അറസ്റ്റില്\nOct 13, 2021, 09:07 PM IST\nവേങ്കോലയിൽ കടകൾ ആക്രമിച്ചതിനാണ് ഇയാൾക്കെതിരെ പോലീസ് കേസെടുക്കുന്നത്. ഒളിവിൽ പോയ ഇയാൾ വിചാരണക്കായി കോടതിയിൽ ഹാജരായിരുന്നില്ല. തുടർന്ന് പിടികിട്ടാപുള്ളിയായി പ്രഖ്യാപിക്കുകയായിരുന്നു.\nതിരുവനന്തപുരം: 21 വർഷം മുമ്പ് രജിസ്റ്റർ ചെയ്ത കേസിൽ ഉൾപ്പെട്ട പിടികിട്ടാപ്പുള്ളിയെ പാലോട് പോലീസ് അറസ്റ്റ് ചെയ്തു. മടത്തറ വേങ്കോല ബ്ലോക്ക് നമ്പർ 186 ശ്രീലത ഭവനത്തിൽ ഗോപാലന്‍റെ മകൻ സജിമോൻ ( 44 ) എന്നയാളെയാണ് അറസ്റ്റ് ചെയ്തത്.\nഇയാൾ പാലോട് പോലീസ് സ്റ്റേഷൻ പരിധിയിൽ 21 വർഷം മുമ്പ് രജിസ്റ്റർ ചെയ്ത കേസിൽ ഉൾപ്പെട്ടിരുന്നു. തുടർന്ന് നാടുവിട്ട ഇയാളെ വടക്കാഞ്ചേരിയിൽ നിന്നാണ് അറസ്റ്റ് ചെയ്തത്. 2000-ല് ആയിരുന്നു കേസിനാസ്പദമായ സംഭവം. വേങ്കോലയിൽ കടകൾ ആക്രമിച്ചതിനാണ് ഇയാൾക്കെതിരെ പോലീസ് കേസെടുത്തത്. ഒളിവിൽ പോയ ഇയാൾ വിചാരണക്കായി കോടതിയിൽ ഹാജരായിരുന്നില്ല. തുടർന്ന് പിടികിട്ടാപുള്ളിയായി പ്രഖ്യാപിക്കുകയായിരുന്നു.\nനാടുവിട്ടതിനു ശേഷം പാലക്കാട്, തൃശ്ശൂർ ജില്ലകളിൽ പല സ്ഥലങ്ങളിലായി താമസിച്ചു. ഇവിടെ നിന്നുതന്നെ വിവാഹം ചെയ്ത് വടക്കാഞ്ചേരിയിൽ താമസിച്ചു വരികയായിരുന്നു.\nപാലോട് സ്റ്റേഷൻ ഇൻസ്പെക്ടർ സി.കെ. മനോജ്, എഎസ്ഐ അനിൽകുമാർ, സിപിഒ വിനീത്, ഡാൻസാഫ് അംഗങ്ങളായ ജിഎസ്ഐ ഷിബു കുമാർ, എഎസ്ഐ സജു എന്നിവരടങ്ങിയ സംഘമാണ് നിരന്തരമായ നിരീക്ഷണത്തിലൂടെ ഒളിവിൽ കഴിഞ്ഞ പ്രതിയെ പിടികൂടിയത്.\nContent Highlights: Men arrested after 21 years in wadakkanchery\nചൂതാട്ടത്തിൽ ഭാഗ്യം കിട്ടാൻ ഡോക്ടർ ഭാര്യയെ മരുന്നുകുത്തിവെച്ച് കൊലപ്പെടുത്തി\nമൊബൈൽസൗഹൃദം: വനിതാസുഹൃത്തിനെ തേടിയെത്തിയ 68-കാരനെ പോലീസ് വണ്ടിക്കൂലി നൽകി പറഞ്ഞുവിട്ടു


ബുദ്ധനും സൈക്കോയും - Boolokam\nHome Entertainment ബുദ്ധനും സൈക്കോയും\nശ്രീബുദ്ധനുമായി ബന്ധപ്പെട്ട കഥകളിൽ ഏറ്റവും മനോഹരമായ ഒരെണ്ണമാണ് അംഗുലീമാലയുടേത്. വാത്മീകിയുടെ ജീവിതവുമായി സാമ്യമുള്ള ഈ കഥയിൽ നിന്ന് പ്രചോദനമുൾക്കൊണ്ട് മിഷ്‌കിൻ രചനയും സംവിധാനവും നിർവഹിച്ച ചിത്രമാണ് സൈക്കോ. ആൽഫ്രെഡ് ഹിച്ച്കോക്കിൻ്റെ പ്രശസ്ത ഹോളിവുഡ് ചിത്രമായ സൈക്കോയുമായി പേരിൽ മാത്രമേ ഇതിനു ബന്ധമുള്ളൂ. കൊലയാളിയുടെ പശ്ചാത്തലവുമായി വേണമെങ്കിൽ ഒരു വിദൂര സാമ്യം ആരോപിക്കാമെന്നു മാത്രം. അംഗുലീമാല നൽകുന്ന സന്ദേശമാണ് സംവിധായകൻ ഇതിൽ പ്രധാനമായും പറയാൻ ശ്രമിക്കുന്നത്. ആ കഥ അറിയാത്തവർക്ക് ചിത്രത്തിലെ ക്ലൈമാക്സ് അത്രയ്ക്ക് ഇഷ്ടമാകാൻ സാധ്യതയില്ല. എന്നാൽ അംഗുലീമാലയുടെ കഥ കേട്ടിട്ടുള്ളവർക്ക് അതിന്റെ മനോഹാരിത ആസ്വദിക്കാനുമാകും. സൈക്കോയിലെ ബുദ്ധ സങ്കല്പങ്ങളെക്കുറിച്ചാണ് ഈ കുറിപ്പ്. ചിത്രം കണ്ടിട്ടുള്ളവർക്കാണ് ഇത് കൂടുതൽ യോജിക്കുക. കാണാത്തവർക്കും വായിക്കാം. കഥാതന്തു ഇതാണെങ്കിലും അതിൻ്റെ ആവിഷ്കരണം തികച്ചും വ്യത്യസ്തമായാണ് അദ്ദേഹം ചെയ്തിരിക്കുന്നത്. അതുകൊണ്ട് സിനിമ ആസ്വദിക്കാൻ ഇതൊരു തടസ്സമാവില്ല എന്ന് തോന്നുന്നു\n⦿ അഹിംസകൻ എന്ന അംഗുലീമാലയുടെ ജനനം :\nകോസല സാമ്രാജ്യത്തിലെ രാജാവായ പസേനാദിയുടെ സദസ്സിലെ രാജപുരോഹിതനായ ഭഗവഗാഗയ്ക്കും ഭാര്യയായ മന്ഥാനിക്കും ഒരു കുട്ടി ജനിച്ചു. എന്നാൽ അവൻ ജനിച്ച സമയത്തെ നിമിത്തങ്ങൾ ശുഭസൂചകമായിരുന്നില്ല. ബ്രാഹ്മണ ദമ്പതികൾക്ക് ജനിച്ച കുട്ടിയാണെങ്കിലും നിമിത്തങ്ങളും ഗ്രഹനിലയും സൂചിപ്പിച്ചത് ഈ കുട്ടി വളർന്നു വലുതാകുമ്പോൾ ലോകം ഭയക്കുന്ന ഒരു കൊള്ളക്കാരനായി മാറുമെന്നാണ്. അവൻ്റെ ജനനസമയത്ത് സവതി നഗരത്തിലെ എല്ലാ ആയുധങ്ങളും ഒരിട മിന്നിത്തിളങ്ങിയത് രാജാവിൻ്റെ ശ്രദ്ധയിലും പെട്ടു. എന്നാൽ ഒന്നും ഭയപ്പെടാനില്ല, തങ്ങളുടെ മകൻ ഒരിക്കലും തെറ്റായ വഴി തെരഞ്ഞെടുക്കാതെ താൻ നോക്കിക്കൊള്ളാം എന്ന് പറഞ്ഞു ഭഗവഗാവ രാജാവിനെ സമാധാനിപ്പിച്ചു. മകന് അവർ അഹിംസകൻ എന്ന് പേരിട്ടു . സൽസ്വഭാവിയും ബുദ്ധിശാലിയുമായ ഒരു ബാലനായി അവൻ വളർന്നു വന്നു. ഏതെങ്കിലും രീതിയിൽ അവനിൽ കടന്നു കൂടാൻ സാദ്ധ്യതയുള്ള എല്ലാ മോശം സ്വഭാവങ്ങളും കൂടുതൽ വിദ്യാഭ്യാസം നേടുന്നതോടെ പൂർണമായും ഇല്ലാതായിക്കോളുമെന്ന് മാതാപിതാക്കൾ ആശ്വസിച്ചു. പൗരാണിക ഭാരതത്തിലെ ഏറ്റവും മികച്ച വിദ്യാ കേന്ദ്രമായിരുന്ന തക്ഷശിലയിൽ അവൻ പഠനത്തിന് ചേർന്നു.\n⦿ ശത്രുക്കൾ രൂപമെടുക്കുന്നു :\nകഠിനാദ്ധ്വാനിയായ ഒരു വിദ്യാർത്ഥിയായിരുന്നു അഹിംസകൻ. ആകർഷകമായ പെരുമാറ്റവും വിനയവും കൊണ്ടയാൾ എല്ലാവരുടെയും മനം കവർന്നു. ഗുരുവിന് ഏറ്റവും ഇഷ്ടമുള്ള വിദ്യാർത്ഥിയായി വളരെപ്പെട്ടെന്നു തന്നെ അഹിംസകൻ മാറി. സ്വാഭാവികമായും ചില സഹപാഠികളിൽ ഇത് അവനോടു അസൂയ ജനിക്കാൻ കാരണമായി. അഹിംസകനെ ഗുരു വെറുക്കാൻ എന്ത് ചെയ്യണമെന്ന് അവർ തലപുകഞ്ഞാലോചിച്ചു. ഒരു പദ്ധതിയുണ്ടാക്കി. ഓരോരോ സംഘമായി മാറി മാറി ചെന്ന് ഗുരുവിനോട് അഹിംസകനെക്കുറിച്ച് ഇല്ലാക്കഥകളും പരാതികളുമൊക്കെ ഓതിക്കൊടുക്കുക എന്നതായിരുന്നു ആ തന്ത്രം. ആദ്യമൊക്കെ ഗുരു അത് വിശ്വസിച്ചില്ലെങ്കിലും ഒരുപാടുപേർ തുടർച്ചയായി വന്ന് ഇത് പോലെ സംസാരിക്കാൻ തുടങ്ങിയപ്പോൾ അദ്ദേഹത്തിൻ്റെ മനസ്സിലും ഒരു ചാഞ്ചല്യമുണ്ടായി. ഗുരുവിനേക്കാൾ മിടുക്കനായ അഹിംസകൻ ഒരുപക്ഷെ അദ്ദേഹത്തെ ആ സ്ഥാനത്തു നിന്ന് തെറിപ്പിക്കാൻ വരെ സാദ്ധ്യതയുണ്ടെന്നു പറഞ്ഞു അവരെല്ലാം കൂടി അദ്ദേഹത്തിൽ വിഷം നിറച്ചു. എന്തിനേറെ, ഗുരുപത്നിയെ വശീകരിക്കാൻ പോലും അവൻ ശ്രമിക്കുന്നു എന്ന നുണക്കഥ കൂടി കേട്ടതോടെ ഗുരുവിൻ്റെ നിയന്ത്രണം നഷ്ടപ്പെട്ടു. തനിക്കേറ്റവും ഇഷ്ടപ്പെട്ട വിദ്യാർത്ഥിയിൽ നിന്ന് തൻ്റെ ഏറ്റവും വലിയ ശത്രുവായി അഹിംസകനെ അദ്ദേഹം കാണാൻ തുടങ്ങി.\n⦿ വിചിത്രമായ ഒരു ഗുരുദക്ഷിണ :\nഅങ്ങനെ തക്ഷശിലയിലെ അവൻ്റെ പഠനം അവസാനിക്കുന്ന സമയമായി. എല്ലാ വിദ്യാർത്ഥികളും തങ്ങളുടെ ഗുരുക്കന്മാർക്ക് ഗുരുദക്ഷിണ നൽകണം. അപ്പോൾ മാത്രമേ അവർ പഠനം പൂർത്തിയാക്കിയതായി കണക്കാക്കുകയുള്ളൂ. അപ്പോളാണ് അവനെ ഞെട്ടിച്ച ആ സംഭവമുണ്ടായത്. ആയിരം മനുഷ്യരുടെ വിരലുകളാണ് ദക്ഷിണയായി ഗുരു അവനോടു ആവശ്യപ്പെട്ടത്. സാത്വികനും വിവേകിയുമായ അഹിംസകന് അതൊരിക്കലും കഴിയില്ലെന്ന് ഗുരുവിന് ഉറപ്പായിരുന്നു. ഗുരുവിന്റെ ആവശ്യം കേട്ട് അഹിംസകൻ അക്ഷരാർത്ഥത്തിൽ ഞെട്ടി. ഭയവും ആശങ്കയും കൊണ്ടുണ്ടായ പരിഭ്രമം താങ്ങാൻ വയ്യാതെ അവൻ അവിടെ നിന്ന് ഒളിച്ചോടി. ഒരു കാട്ടിൽ അഭയം പ്രാപിച്ചു. നാളുകൾ കടന്നു പോയി. ഗുരു ആവശ്യപ്പെട്ടത് കൊടുത്തേ പറ്റൂ, വേറെ വഴിയൊന്നുമില്ല എന്ന തിരിച്ചറിവിൽ അവൻ്റെ സമനില നശിച്ചു.തൻ്റെ വിധിയിൽ നിരാശനും നിസ്സഹായനുമായ അഹിംസകൻ ഗുരുവിൻ്റെ ആവശ്യം സാധിച്ചു കൊടുക്കാൻ തന്നെ തീരുമാനിച്ചു. ആ കാട്ടിൽ കൂടി കടന്നു പോകുന്ന മനുഷ്യരെ അവൻ പതിയിരുന്ന് ആക്രമിക്കാൻ തുടങ്ങി. അവരെ കൊന്നതിന് ശേഷം വിരൽ മുറിച്ചെടുത്തു സൂക്ഷിച്ചെങ്കിലും കാട്ടിലുള്ള മറ്റു മൃഗങ്ങൾ തക്കം കിട്ടിയാൽ അത് കടിച്ചെടുത്തു കൊണ്ട് പോകുന്നത് പതിവായപ്പോൾ ആ വിരലുകൾ ഒരു മാല പോലെ കോർത്ത് സ്വന്തം കഴുത്തിലണിയാൻ തുടങ്ങി അവൻ. അംഗുലികൾ കൊണ്ട് മാല തീർത്ത അവനു അംഗുലീമാല എന്ന് പേരും വന്നു. അവൻ്റെ കുപ്രസിദ്ധി നാട് മുഴുവൻ പരന്നു. എങ്ങനെയും ആയിരം വിരലുകൾ തികയ്ക്കുക എന്ന നിശ്ചയ ദാർഢ്യത്തിൽ അംഗുലീമാല കൊലപാതകങ്ങൾ തുടർന്നുകൊണ്ടിരുന്നു. ആയിരമെത്താൻ ഇനി ഒരേയൊരു വിരൽ കൂടി മതി എന്ന നിലയിലെത്തി. ആരാവും അതിനു വേണ്ടി കാട്ടിലെത്തുക എന്നോർത്ത് അവൻ കാത്തിരുന്നു.\nകാട്ടിൽ പതിയിരുന്നാക്രമിക്കുന്ന ഭീകരൻ്റെ കഥകൾ കേട്ടറിഞ്ഞ ജനങ്ങൾ ആ കാട്ടിൽ കൂടി യാത്ര ചെയ്യുന്നത് ഒഴിവാക്കിയിരുന്നു. ഒരു മനുഷ്യനെ തേടി വഴിയിലേക്ക് കണ്ണ് കൂർപ്പിച്ചു മറഞ്ഞിരുന്ന അംഗുലീമാല ആ കാഴ്ച കണ്ടു. ദൂരെ നിന്ന് ഒരു സ്ത്രീ നടന്നു വരുന്നു. അടുത്തെത്താറായപ്പോളാണ് അത് മറ്റാരുമല്ല, സ്വന്തം ‘അമ്മ തന്നെയാണ് എന്നവൻ തിരിച്ചറിഞ്ഞത്. കാട്ടിലേക്ക് ഒളിച്ചോടിയ തങ്ങളുടെ മകൻ അഹിംസകനാണോ അംഗുലീമാലയെന്ന പേരിൽ ഭയം വിതയ്ക്കുന്ന ആ കാട്ടാളനെന്ന് അമ്മയ്ക്ക് എന്തോ ഒരു സംശയം തോന്നിയിരുന്നു. ജാതകപ്രകാരവും അവൻ അങ്ങനെയായി തീരണമല്ലോ. ആ സംശയം തീർക്കാൻ നേരിട്ടിറങ്ങിപ്പുറപ്പെട്ടതായിരുന്നു അവർ. ഒരുപക്ഷെ അവനാണ് അഹിംസകനെങ്കിൽ തിരികെ വിളിച്ചു കൊണ്ട് വന്നു ഉപദേശിച്ച് അവനെ നന്നാക്കിയെടുക്കുകയായിരുന്നു അവരുടെ ലക്‌ഷ്യം. പക്ഷെ സ്വന്തം അമ്മയെ കൊന്നായാലും സാരമില്ല ഗുരുവിനു കൊടുക്കാൻ ആയിരം വിരലുകൾ തികച്ചാൽ മതി എന്ന ഭ്രാന്തമായ അവസ്ഥയിലെത്തിയിരുന്ന അവൻ അമ്മയെ ആക്രമിക്കാൻ ഒരു ചുവട് മുന്നോട്ടു വച്ചു. എന്നാൽ അതിനിടെ അവൻ വേറൊരു കാഴ്ച കൂടി കണ്ടു.\n⦿ പ്രകാശം പരത്തുന്ന ഒരു മനുഷ്യൻ :\nഅതാ സന്യാസിയെപ്പോലെ തോന്നിക്കുന്ന ഒരാൾ അതേ വഴിയിലൂടെ അമ്മയ്ക്ക് മുന്നിലായി നടന്നു പോകുന്നു. ഇയാളുള്ളപ്പോൾ അമ്മയെ എന്തിനുപദ്രവിക്കണം എന്ന ചിന്തയിൽ അവൻ അയാളുടെ പുറകെ പാഞ്ഞു. എന്നാൽ ഇവിടെ അവന് വിചിത്രമായ ഒരു അനുഭവമുണ്ടായ. സാവധാനം നടന്നുകൊണ്ടിരിക്കുന്ന ആ യുവാവിന് പുറകെ എത്ര വേഗത്തിലോടിയിട്ടും അയാളുടെ അടുത്തെത്താനാവുന്നില്ല. ശക്തി മുഴുവൻ സംഭരിച്ചു ഓടിയിട്ടും ആ യുവാവ് തനിക്കൊരു മുഴം മുന്നിലാണെന്നത് അയാളെ അമ്പരപ്പിച്ചു. നിരാശനും കോപാകുലനുമായ അവൻ ആർത്തു വിളിച്ചു അയാളെ നിർത്തിച്ചു. താൻ പുറകെ ഓടിയിട്ടും അട്ടഹസിച്ചിട്ടും എന്തുകൊണ്ടാണ് നിങ്ങൾ നിൽക്കാതിരുന്നത് എന്നവൻ അയാളോട് ചോദിച്ചു. അയാളെ കാണുമ്പോൾ ഭയന്ന് വിറയ്ക്കുന്ന മറ്റുള്ളവരിൽ നിന്ന് വ്യത്യസ്തമായി സുമുഖനും ശാന്തനും തേജസ്വിയുമായ ആ യുവാവിന്റെ മുഖത്ത് വിരിഞ്ഞത് ഒരു പുഞ്ചിരിയായിരുന്നു. ഒരു മന്ദഹാസത്തോടെ അയാൾ ഇങ്ങനെ പറഞ്ഞു. “അല്ലയോ മനുഷ്യാ, ഞാൻ എന്നെ നിർത്തി, നീ എന്തുകൊണ്ടാണ് നിർത്താത്തത് ? “. ചൊടിപ്പിക്കുന്ന ഈ മറുപടിയിൽ ശരിക്കും അദ്ദേഹം എന്താണ് ഉദ്ദേശിച്ചതെന്ന് ബുദ്ധിമാനായ അംഗുലീ മാലയ്ക്കു മനസ്സിലായി. ഈ കൊലയും അക്രമങ്ങളും ഒക്കെ ഞാൻ എന്നേ നിർത്തി, നീ എന്തുകൊണ്ടാണ് ഇപ്പോളും അത് തുടരുന്നത് എന്നായിരുന്നു ആ യുവാവ് ചോദിക്കുന്നതെന്ന് മനസ്സിലായ അംഗുലീമാല പെട്ടെന്നുണ്ടായ ആ തിരിച്ചറിവിൽ ആ യുവാവിൻ്റെ കാൽക്കൽ വീണു. ആത്മജ്ഞാനത്തിൻ്റെ പ്രകാശം സ്ഫുരിക്കുന്ന മുഖത്തോടു കൂടി അവൻ്റെ മുന്നിൽ നിന്ന ആ യുവാവ് മറ്റാരുമായിരുന്നില്ല , കപിലവസ്തുവിൽ ജനിച്ച് ഒടുവിൽ ലോകത്തിനു തന്നെ സമാധാനത്തിന്റെ മതം സംഭാവന ചെയ്ത സാക്ഷാൽ ശ്രീബുദ്ധനായിരുന്നു അത്. സൗമ്യമായ ആ വാക്കുകളിൽ അതുവരെയുള്ള പാപമെല്ലാം അംഗുലീമാലയിൽ നിന്നൊഴുകിപ്പോയി. താൻ നടന്നുകൊണ്ടിരിക്കുന്ന പാതയുടെ കറുപ്പ് നിറം അവൻ തിരിച്ചറിഞ്ഞു. കണ്ണീരിൽ നനഞ്ഞ മുഖവുമായി അവൻ അദ്ദേഹത്തിന് മുന്നിൽ സ്വയം അർപ്പിച്ചു. അതുവരെ എല്ലാവർക്കും ഒരു പേടിസ്വപ്നമായിരുന്ന അംഗുലീമാല ബുദ്ധശിഷ്യനായി മാറി. പിൽകാലത്ത് എല്ലാവർക്കും മാതൃകയായ ഒരു ബുദ്ധസന്യാസിയായി അയാൾ അറിയപ്പെട്ടു.\n⦿ സൈക്കോ എന്ന സിനിമയിലെ ബുദ്ധാ കണക്ഷൻ\nമുകളിൽ പറഞ്ഞ കഥയിലെ കഥാപാത്രങ്ങളിൽ പലരും അതേ പേരിൽ തന്നെ ഈ സിനിമയിലുണ്ട്. അംഗുലീമാല എന്ന കഥാപാത്രം തന്നെയാണ് ഈ ചിത്രത്തിലെ സീരിയൽ കില്ലർ ( രാജ്‌കുമാർ പിച്ചാമണി ). സിനിമയിൽ അയാളുടെ പേരും അത് തന്നെയാണ് . ഇരകളെ പതിയിരുന്നു തട്ടിയെടുത്തു സ്വന്തം സങ്കേതത്തിൽ കൊണ്ടുവരുന്ന അയാൾ അവരെ കൊലപ്പെടുത്തുന്നത് ശ്രദ്ധിക്കുക. ഒരു വഴിപാട് കഴിക്കുന്നത് പോലെ നിർവികാരമായി ആ ബഞ്ചിൽ കിടത്തുന്നു, കയ്യും കാലും ക്ലിപ്പ് ചെയ്യുന്നു. അറവുകാരൻ ചെയ്യുന്നത് പോലെ യാന്ത്രികമായി ട്രേയിൽ നിന്നൊരു കത്തിയെടുത്ത് തല വെട്ടുന്നു. അംഗുലീമാല വിരലുകൾ സൂക്ഷിക്കുന്നത് പോലെ വെട്ടിയെടുക്കുന്ന തലകൾ ഒരു ഫ്രീസറിലേയ്ക്ക് അലക്ഷ്യമായി ഇടുകയാണയാൾ. സാധാരണ സീരിയൽ കൊലയാളികളിൽ നിന്ന് വ്യത്യസ്തമായി ഓരോ കൊലയിലും എന്തെങ്കിലും തരത്തിലുള്ള ആനന്ദം അയാൾ അനുഭവിക്കുന്നതായി ചിത്രത്തിൽ കാണിക്കുന്നില്ല.\nസിനിമയിലെ നായകനായ അന്ധ കഥാപാത്രത്തിൻ്റെ പേര് ഗൗതം എന്നാണ്. അതാരാണ് എന്ന് വിശദീകരിക്കേണ്ട കാര്യമില്ലല്ലോ. ക്ലൈമാക്സിൽ അയാളെ വകവരുത്താനുള്ള അവസരം കിട്ടിയിട്ടും ഗൗതം എന്തുകൊണ്ടാണ് അങ്ങനെ ചെയ്യാതെ വിടുന്നത് എന്നതും നിങ്ങൾക്ക് പിടികിട്ടിയിട്ടുണ്ടാവും. അന്ധനാണെങ്കിലും നല്ല ഉൾക്കാഴ്ചയുള്ള ഒരാളായിട്ടാണ് അയാളെ അവതരിപ്പിച്ചിരിക്കുന്നത്. മറ്റുള്ളവർ പറയുന്നത് കേട്ടു കൊണ്ട് വാഹനം നിയന്ത്രിക്കാനും ഗന്ധവും ശബ്ദവും ഉപയോഗിച്ച് എല്ലാവരെയും തിരിച്ചറിയാനുമെല്ലാം അയാൾക്ക് കഴിയുന്നുണ്ട്. ഒരു വലിയ പോലീസ് സംഘം അന്വേഷിച്ചിട്ടും കാണാൻ കഴിയാത്ത തെളിവുകളും സൂചനകളും അന്ധനായ അയാൾ കണ്ടുപിടിക്കുന്നതും നൂല് പിടിക്കുന്നത് പോലെ ലക്ഷ്യത്തിലെത്തിച്ചേരുന്നതും ഒരുതരം ആത്മജ്ഞാനം കൊണ്ടാണെന്നു വേണമെങ്കിൽ പറയാം.\nഅദിതി റാവു ഹൈദരി അവതരിപ്പിച്ച നായികാ കഥാപാത്രത്തിന് നൽകിയിരിക്കുന്ന പേര് ഡാഹിനി എന്നാണ്. ബാലരമയിലെ മായാവിയിലെ ദുഷ്ട കഥാപാത്രത്തിൻ്റെ പേരായി മാത്രമേ നിങ്ങൾ ഇത് കേട്ടിട്ടുണ്ടാവൂ. എന്നാൽ നിങ്ങൾക്കറിയാമോ, തിബത്തൻ ബുദ്ധിസത്തിലെ സ്ത്രീ ബിംബ കല്പനയാണ് ഡാകിനികൾ. വജ്രയാന ബുദ്ധിസത്തിൽ രണ്ടു തരം ഡാകിനികളെക്കുറിച്ച് പറയുന്നുണ്ട്. ബോധോദയത്തിലേക്കു നിങ്ങളെ കൂട്ടികൊണ്ടു പോകാൻ കഴിവുള്ള മനോഹരമായ സ്ത്രീ സങ്കല്പമാണ് ഒരെണ്ണമെങ്കിൽ തലയോട്ടികൾ കൊണ്ട് സ്വയം അലങ്കരിച്ച, ദുഷ്ടയായ നീച കഥാപാത്രമാണ് മറ്റേത്. ക്ഷമയും ബുദ്ധിയും ഉപയോഗിച്ച് ഒരു സാധാരണ മനുഷ്യനെ ആത്മജ്ഞാനത്തിലേയ്ക്ക് കൈപിടിച്ചു കൊണ്ട് പോകാൻ സുന്ദരിയായ, ബുദ്ധിശാലിയായ ഡാകിനിക്കു കഴിയുമെന്നാണ് തിബത്തൻ വജ്രയാന ബുദ്ധിസത്തിലെ വിശ്വാസം. ഈ സിനിമയിലെ നായികയായ ഡാകിനി എന്ന റേഡിയോ ജോക്കിയും ആ ഡാകിനിയെ തന്നെയാണ് പ്രതിനിധാനം ചെയ്യുന്നത്. തൻ്റെ കഴുത്തിൽ കൊലയാളിയുടെ കത്തി സ്പർശിക്കുമ്പോളും അറവു മേശയിൽ കിടന്നുകൊണ്ട് അയാളുടെ മുഖത്ത് നോക്കി സംസാരിക്കാൻ അവൾക്ക് കഴിയുന്നു. അവളുടെ മുന്നിലിട്ട് വേറെയും യുവതികളെ നിർദയം കൊന്നു തള്ളുന്ന അയാളുടെ മനസ്സിൽ ചെയ്യുന്നത് തെറ്റാണ് എന്ന ബോധം ജനിപ്പിക്കാൻ അവൾ ശ്രമിക്കുന്നുണ്ട്. തൻ്റെ ഉപദേശം അയാളെ കോപാകുലനാക്കിയേക്കാം എന്നതോ ആ വികാരത്തള്ളിച്ചയിൽ ഒരുപക്ഷെ തൻ്റെ മരണം നേരത്തേയാവുമോ എന്ന ഭയമൊന്നും അവളെ ബാധിക്കുന്നില്ല. കൃത്യ സമയത്തുള്ള അവളുടെ സംഭാഷണങ്ങൾ വികാരരഹിതനായ ആ കൊലയാളിയിൽ പോലും മാറ്റങ്ങൾ സൃഷ്ടിക്കുന്നു. അയാളുടെ പിടിയിൽ നിന്ന് രക്ഷപെട്ടിട്ടും ഒരു കുഞ്ഞിനെ പോലെ ആ കൊലയാളിയോട് വാത്സല്യം തോന്നാൻ ഡാകിനിയെ പ്രേരിപ്പിക്കുന്നതും അയാളുടെ ആ പ്രവർത്തികൾക്ക് പുറകിലുള്ള യഥാർത്ഥ കാരണം അവൾക്കു മനസ്സിലായതുകൊണ്ടാണ്.\nനിത്യാ മേനോൻ അവതരിപ്പിച്ച കമല എന്ന കഥാപാത്രവും ഇതുപോലെ തന്നെയാണെന്ന് തോന്നുന്നു. തൻ്റെ കാമുകിയായ ഡാഹിനിയെ കണ്ടുപിടിക്കാൻ ഗൗതമിനെ സഹായിക്കുന്ന പോലീസ് ഓഫീസറാണ് കമലാ ദാസ് എന്ന കമല. പ്രശസ്ത ജർമൻ സാഹിത്യകാരനായ ഹെർമൻ ഹെസ്സെ ശ്രീബുദ്ധൻ്റെ കഥ പ്രമേയമാക്കി രചിച്ച വിഖ്യാത നോവലാണ് “സിദ്ധാർത്ഥ”. ഈ നോവലിലെ പ്രധാനപ്പെട്ട ഒരു കഥാപാത്രമാണ് കമല എന്ന ഗണിക സ്ത്രീ. എല്ലാ സുഖസ്വകാര്യങ്ങളും വിട്ട് സ്വത്വം അന്വേഷിച്ചിറങ്ങിപ്പുറപ്പെടുന്ന സിദ്ധാർത്ഥൻ യാത്രാമദ്ധ്യേ കണ്ടുമുട്ടുന്ന കമലയ്ക്ക് ആ രാജകുമാരനെ വല്ലാതെ ഇഷ്ടമാകുന്നു. എന്നാൽ ഒരു അഭിസാരികയായ താൻ അയാൾക്ക് കീഴ്പ്പെടണമെങ്കിൽ സിദ്ധാർത്ഥൻ ഒരു ധനികനാവണം എന്നവൾ ആവശ്യപ്പെടുന്നു. അതിനുള്ള വഴിയും അവൾ തന്നെ കാണിച്ചുകൊടുക്കുന്നു. അവളെ നേടാൻ വേണ്ടി അതെല്ലാം അനുസരിക്കുന്ന അയാൾ വീണ്ടും പണക്കാരനാവുകയും അതുവഴി അവളുടെ കാമുകനാവുന്നതും കമലയിൽ സിദ്ധാർത്ഥന് ഒരു മകൻ ജനിക്കുന്നതുമൊക്കെയാണ് ഹെസ്സെ ഈ നോവലിൽ പറയുന്ന കഥ. നോവലിൽ നിന്ന് കുറച്ചൊക്കെ വ്യത്യാസം വരുത്തിയിട്ടുണ്ടെങ്കിലും സിനിമയിലും കമലയാണ് ഡാഹിനിയെ കണ്ടെത്താൻ ഗൗതമിനെ സഹായിക്കുന്നത്. ഒരു അപകടത്തിൽ ശരീരം തളർന്ന് വീൽ ചെയറിൽ സഞ്ചരിക്കുന്ന കമലയെ ഒരു ഉത്തമ സ്ത്രീയായല്ല സംവിധായകൻ അവതരിപ്പിക്കുന്നത്. അസഭ്യ വാക്കുകൾ ഉപയോഗിച്ച് സ്വന്തം വിധിയെ പഴിക്കുകയും സഹായമഭ്യർത്ഥിച്ചു വരുന്ന ഗൗതം സ്വന്തം അന്ധതയെക്കുറിച്ച് പറഞ്ഞു ദുഃഖിതനാവുമ്പോൾ അയാളെ തെറി പറയുകയും കാഴ്ചയില്ലാത്തത് ഒരു കുറവൊന്നുമല്ല, ആദ്യം നിങ്ങൾ എൻ്റെ അവസ്ഥ നോക്കൂ എന്നൊക്കെ പറഞ്ഞ് അയാളെ ഒഴിവാക്കാൻ നോക്കുന്നുണ്ടെങ്കിലും ഒടുവിൽ കമലയാണ് ഗൗതമിനെ ശരിക്കും സഹായിക്കുന്നത്. ഒരു ജോഡി കണ്ണുകളും ഒരു ജോഡി ചെവികളും ഒരു ശരീരം പോലെ പ്രവർത്തിച്ചാണ് അവർ ലക്ഷ്യത്തിലെത്തുന്നത്. കമല എന്ന ഈ കഥാപാത്രത്തെ സൃഷ്ടിക്കാൻ ഹെസ്സെയുടെ നോവലാണോ മിഷ്‌കിന് പ്രേരണയായത് എന്നറിയില്ല.\n⦿ ബുദ്ധനും സൈക്കോയും നൽകുന്ന സന്ദേശം\nഅംഗുലീ മാലയുടെ കഥ നൽകുന്ന സന്ദേശം വളരെ ലളിതവും മനോഹരവുമാണ്. കർമ്മമാണ് ഒരു മനുഷ്യനെ മഹാനും പിശാചുമാക്കി മാറ്റുന്നത്. അപഥ സഞ്ചാരിയായ ഒരാൾ മരണം വരെ അങ്ങനെ തുടരണമെന്നില്ല. അങ്ങനെ വിശ്വസിക്കുന്നത് മൗഢ്യമാണ്. ഉത്തമനായ ഒരു ഗുരുവിന് അങ്ങനെയുള്ള ഒരാളെ പോലും മാറ്റിമറിക്കാൻ കഴിയുമെന്നതിൻ്റെ ഉത്തമ ഉദാഹരണമായാണ് ബുദ്ധമതക്കാർ അംഗുലീമാലയുടെ കഥയെ കാണുന്നത്. കാട്ടാളന് തുല്യമായ ജീവിതം നയിച്ചിരുന്ന ഒരാളെ കരുണ കൊണ്ടും അഭൗമ ശക്തി കൊണ്ടും ഉപദേശങ്ങൾ കൊണ്ടും ശ്രീബുദ്ധൻ മാറ്റിമറിക്കുകയാണിവിടെ. തന്നെ കൊല്ലാൻ കലി പൂണ്ടു നിൽക്കുന്ന അയാളുടെ ശാരീരികമായി ഉപദ്രവിക്കാൻ അദ്ദേഹം ശ്രമിക്കുന്നില്ല. താൻ ജീവിതത്തിൽ എവിടെയാണ് നില്കുന്നത് എന്ന് ഒറ്റ വാചകത്തിലൂടെ അദ്ദേഹം അയാളെ മനസ്സിലാക്കിക്കൊടുക്കുകയാണ്. അതുവരെ ആരും പറഞ്ഞു കൊടുക്കാത്ത ആ കാര്യം ആദ്യമായി ഒരാൾ പറയുന്നത് കേട്ടാണ് എത്ര വലിയ പാപങ്ങളിലാണ് താൻ അഭിരമിക്കുന്നത് എന്ന സത്യം അംഗുലീമാല തിരിച്ചറിയുന്നത്. ഒരു തരത്തിൽ അവിടെ, ആ നിമിഷത്തിൽ അയാൾക്ക് ബോധോദയമുണ്ടാവുകയാണ്. ഈ സിനിമയിലും അതുപോലെ തന്നെ. ക്ലൈമാക്സിലെ കൊലയാളിയുടെ ഭാവമാറ്റത്തിന് പിന്നിലെ രഹസ്യം ഇപ്പോൾ നിങ്ങൾക്കു മനസ്സിലായിട്ടുണ്ടാവും.\n⦿ സൈക്കോ എന്ന സിനിമ\nമിഷ്കിൻ സംവിധാനം ചെയ്ത ചിത്രങ്ങളിൽ ഏറ്റവും കൂടുതൽ വയലൻസുള്ള ചിത്രം ഇതാണെന്നു തോന്നുന്നു. മനം മടുപ്പിക്കുന്ന കൊലപാതകങ്ങളുടെ മറയില്ലാത്ത ആവിഷ്കാരമാണ് ഇതിലെ പല സീനുകളും. ഉദയനിധിയുടെ സിനിമാ ജീവിതത്തിലെ ഏറ്റവും മികച്ച കഥാപാത്രമാണ് ഇതിലെ ഗൗതം. തന്നെക്കൊണ്ടാവുന്ന പോലെയൊക്കെ അദ്ദേഹം അത് ചെയ്തിട്ടുണ്ട്. അദിതിയും നിത്യാ മേനോനും വളരെ നന്നായി തങ്ങളുടെ വേഷങ്ങൾ അവതരിപ്പിച്ചു. ചെറുതെങ്കിലും പ്രധാനപ്പെട്ട വേഷങ്ങളിൽ വരുന്ന ഷാജി ചെന്നൈ ( ഡാഹിനിയുടെ അച്ഛൻ ) , രാം, സിംഗം പുലി, രാജ നായകം എന്നിവരും നന്നായിട്ടുണ്ട്. സാങ്കേതികമായി നല്ല നിലവാരം പുലർത്തുന്ന ചിത്രമാണ്. ഇളയരാജയുടെ മനോഹരമായ സംഗീതം ചിത്രത്തെ നല്ല രീതിയിൽ സഹായിച്ചിട്ടുണ്ട്. ദുർബല മനസ്കർക്ക് യോജിച്ച ചിത്രമല്ല ഇത്. കണ്ടുകൊണ്ടിരിക്കാൻ അത്യാവശ്യം മനസ്സുറപ്പ് വേണം. രണ്ടാം പകുതിയിലെ അപൂർവം ചില നാടകീയ പ്രകടനങ്ങൾ ഒഴിച്ച് നിർത്തിയാൽ മികച്ച ഒരു സിനിമയാണ് സൈക്കോ. തീയറ്ററിൽ തന്നെ കണ്ടാൽ കൂടുതൽ നല്ലത്. ലോ ആംഗിൾ ഷോട്ടുകൾ, വിചിത്രമായ ക്യാമറ ചലനങ്ങൾ എന്നിങ്ങനെയുള്ള സ്ഥിരം ചേരുവകൾ മനഃപൂർവമാകണം, അദ്ദേഹം ഇതിൽ ഒഴിവാക്കിയിട്ടുണ്ട്. ആരാധകരെപോലെ തന്നെ ഹേറ്റേഴ്‌സിനും ഒരു കുറവുമില്ലാത്ത അദ്ദേഹം ഈ ചിത്രത്തിനെ പറ്റിയുള്ള വിമർശനങ്ങൾക്കു ചുട്ട മറുപടി കൊടുക്കുന്ന ചില വിഡിയോകൾ യൂട്യൂബിൽ ഉണ്ട്. ഒരു അന്തവും കുന്തവുമില്ലാതെ ഓരോന്ന് എഴുതി വിടുന്ന ഓൺലൈൻ വിമർശകർ അത് ഒരു തവണയെങ്കിലും കാണുന്നത് നല്ലതാണ്.\nPrevious articleഒരു പ്രസംഗത്തിന്റെ പേരിൽ, മനുഷ്യാവകാശങ്ങളുടെ സകല സീമകളും ലംഘിച്ച് കൊണ്ടാണ് ഷർജീലിനെ അറസ്റ്റ് ചെയ്തിട്ടുള്ളത്\nNext articleസഖാവ് രാജീവ് ചൗധരിയുടെ കൊലയ്ക്കു കാരണം ജാതീയ ഉച്ഛനീചത്വങ്ങൾക്കെതിരെ നിരന്തരം സമരങ്ങൾ സംഘടിപ്പിച്ചതു കൊണ്ട്


ഏഴാം തരത്തിലെ കമ്യുണിസം\nകമ്യൂണിസം ഏത് വഴിക്ക് വന്നാണ് നമ്മുടെ കഞ്ഞികുടി മുട്ടിക്കുകയയെന്ന് ഭയന്നിരിക്കുന്നവര് ഇക്കാലത്തുമുണ്ട്. മരിച്ചുപോയവരുടെ പ്രേതങ്ങള് വന്ന് കഴുത്തിന് പിടിക്കുമോ എന്ന് ഭയന്ന് ഉറക്കം വരാത്തവര് ഉള്ളതുപോലെ. കമ്യൂണിസം തോക്കിന്‍കുഴലിലൂടെ വരും, ബാലറ്റ് പെട്ടിയിലൂടെ വരും എന്നെല്ലാമാണ് ഇക്കാലമത്രയും പേടിപ്പിച്ചിരുന്നത്. ഇപ്പോഴിതാ പുതിയൊരു വഴിക്ക് വരുമെന്ന് ഹിന്ദു-കൃസ്‌ത്യന്-മുസ്ലിം സംഘടനകള് കൂട്ടായി രംഗത്ത് വന്ന് മനുഷ്യനെ ഭീഷണിപ്പെടുത്തുന്നു. പുതിയ വഴി കേട്ടപ്പോഴാണ് മൂക്കത്ത് വിരല് വെച്ചുപോയത്. കമ്യൂണിസം പാഠപുസ്‌തകം വഴി വരാനാണത്രെ ടിക്കറ്റെടുത്തിരിക്കുന്നത്.\nരണ്ടാം മുണ്ടശ്ശേരി വിദ്യാഭ്യാസമന്ത്രിയായത് മുതല് കേരളത്തിലെ മതസംഘടനക്കാരും യൂത്ത് കോണ്‍ഗ്രസ്-യൂത്ത് ലീഗ്- യുവമോര്‍ച്ചാദി അകാലവാര്‍ദ്ധക്യം പ്രാപിച്ചവരും സ്‌കൂള് പാഠപുസ്‌തകം താഴെവെച്ചിട്ടില്ല. അവ ഒന്നൊന്നായി വായിച്ചുതള്ളുകയായിരുന്നു അവര്. വെറുതെയങ്ങ് വായിച്ചാലും പോര. വരികളും വായിക്കണം വരികള്‍ക്കിടയിലും വായിക്കണം. എവിടെയാണ് കമ്യൂണിസത്തിന്റെ വിഷബീജങ്ങള് ഒളിച്ചുവെച്ചിരിക്കുന്നതെന്ന് അറിയാന് പാടില്ലല്ലോ. പള്ളിക്കൂടത്തില് പഠിക്കുന്ന കാലത്ത് ഇതിന്റെ പാതിയെങ്കിലും വായിച്ചിരുന്നെങ്കില് എല്.ഡി.ക്ലര്‍ക്കെങ്കിലും ആയി രക്ഷപ്പെട്ടുപോകുമായിരുന്നു. ഇനി പറഞ്ഞിട്ട് കാര്യമില്ല.\nഎല്.കെ.ജി മുതല് ബി.എ. വരെ ക്ലാസ്സുകള് ഒന്നര ഡസനുണ്ട്. ഓരോന്നിലും ചുമട്ടുതൊഴിലാളിയെ സഹായത്തിന് വിളിക്കാന് പോന്നത്ര എണ്ണത്തിലും വലുപ്പത്തിലും പുസ്‌തകങ്ങളുമുണ്ട്. ഓരോ പുസ്‌തകത്തിലുമുണ്ട് എണ്ണിയാല് തീരാത്തത്ര പാഠങ്ങള്. ഏഴാംതരത്തില് തന്നെ പാഠങ്ങളെത്രയുണ്ടെന്നാണ് വിചാരം ? ഒരൊറ്റ പാഠമാണ് കേരളത്തെയാകമാനം തകിടം മറിക്കാന് പോകുന്നത്. എല്.കെ.ജി മുതല് സര്‍വപാഠങ്ങളും പഠിച്ച് ദൈവഭക്തനും മതവിശ്വാസിയും സാത്വികനും സര്‍വോപരി ജനാധിപത്യവാദിയുമായി വളര്‍ന്നുവന്ന പയ്യനും പയ്യത്തിയും ഏഴാംക്ലാസ്സിലെ സാമൂഹ്യശാസ്‌ത്രത്തിലെ ഒരു പാഠം പഠിച്ചുകഴിയുമ്പോഴേക്ക് മതവിരുദ്ധനും യുക്തിവാദിയും ഭൗതികവാദിയും നിരീശ്വരനും സര്‍വോപരി കമ്യൂണിസ്റ്റുകാരനുമാകും എന്നതാണ് പ്രശ്‌നം. ഇങ്ങനെ ഇടതുമുന്നണി ഭരിക്കുന്ന അഞ്ചുകൊല്ലംകൊണ്ട് കേരളം നിറയെ മതവിരുദ്ധകമ്യൂണിസ്റ്റുകള് നിറഞ്ഞുകവിയം. പിന്നെ കമ്യൂണിസം വരാന് തോക്കിന്‍കുഴലൊന്നും വേണ്ടി വരില്ല, ബാലറ്റ് പെട്ടിതന്നെ മതിയാകും. പേടിക്കേണ്ട സംഗതിതന്നെ.\nനടേപറഞ്ഞ പുരോഗമന മതേതര മതനേതാവ് ഉന്നയിച്ചത് അതിഗൗരവമായ ഒരു പ്രശ്‌നമാണ്. ഏഴാംതരം സാമൂഹ്യശാസ്‌ത്രത്തില് ഒരു കൊടിയ മതവിരുദ്ധ ആശയമുണ്ട്. മതമേതായാലും മനുഷ്യന് നന്നായാല് മതി എന്നതാണ് ആ ആശയം. എന്തൊരു അബദ്ധം ആശയം. ശ്രീനാരായണഗുരു ഇങ്ങനെ പറഞ്ഞില്ലേ എന്നുചോദിച്ച് ഇതിനെ ന്യായീകരിക്കാന് നോക്കരുത്. ശ്രീനാരായണഗുരു ഒരു ജാതി ഒരു മതം ഒരു മനുഷ്യന് എന്ന് പറഞ്ഞില്ലേ ? ഇതംഗീകരിക്കാന് പറ്റുമോ ? പറ്റും- മനുഷ്യര് മുഴുവന് നമ്മുടെ മതത്തില്‍ച്ചേരുകയാണെങ്കില് മാത്രം. എന്നോ മണ്‍മറഞ്ഞ ഗുരു പറഞ്ഞതാണെന്നതുകൊണ്ടും കുറച്ച് ഈഴവര് മാത്രമേ കേള്‍ക്കുകയുള്ളൂ എന്നതു കൊണ്ടും മിണ്ടാതിരുന്നെന്നേ ഉള്ളൂ. പാഠപുസ്‌തകത്തിലാക്കുമ്പോള് കളി മാറും. ശ്രീനാരായണഗുരു പറഞ്ഞത് കേട്ടുകൊണ്ടിരുന്നാല് ഈഴവര് തെണ്ടിപ്പോവുകയേ ഉള്ളൂ എന്ന് ശ്രീനടേശഗുരു തിരുത്തിയിട്ടുമുണ്ട്. അത് വിട്. മതമേതായാലും മനുഷ്യന് നന്നായാല് മതി എന്ന് പഠിപ്പിക്കാനേ പാടില്ല. മനുഷ്യന് നന്നായില്ലെങ്കിലും വേണ്ടില്ല മതം ഡേഷ് തന്നെയാവണം എന്നാണ് യഥാര്‍ഥത്തില് പഠിപ്പിക്കേണ്ടത്. അല്ലെങ്കില്, നന്നാവണമെങ്കില് മനുഷ്യന് ഡേഷ് മതക്കാരന് തന്നെയാവണം എന്നുപഠിപ്പിക്കണം. ശരി ഇവിടെ ഹലാക്കിന്റെ മതേതരത്വമായതുകൊണ്ട് അങ്ങിനെ വേണ്ട എന്ന് സമ്മതിക്കാം. എന്തായാലും മതമേതായാലും മനുഷ്യന് നന്നായാല് മതി എന്ന് പഠിപ്പിക്കാന് പാടില്ല. അതുമതവിരുദ്ധമാണ്, കമ്യൂണിസമാണ്.\nകേരളത്തിലെ മറ്റു പാഠപുസ്‌തകങ്ങള് മതാചാര്യന്മാര് വായിച്ചിട്ടില്ലാത്തതു ഭാഗ്യംഎന്നുകരുതിയാല്‍മതി. സാമൂഹ്യശാസ്‌ത്രം മാത്രമല്ല അസല് ശാസ്‌ത്രം തന്നെ ഇവിടെ പഠിപ്പിക്കുന്നു. അതിലൊരിടത്തുപോലും ദൈവമാണ് ഭൂമിയേയും കോടാനുകോടി നക്ഷത്രങ്ങളെയും ഇക്കണ്ട ജീവജാലങ്ങളെല്ലാറ്റിനേയും സൃഷ്ടിച്ചതെന്ന് പഠിപ്പിക്കുന്നേയില്ല. ഈരേഴുപതിവാലുലോകമുണ്ടെന്ന് പഠിപ്പിക്കുന്നില്ല. ആണിന്റെ വാരിയെല്ലെടുത്താണ് പെണ്ണിനെ സൃഷ്ടിച്ചതെന്ന് പഠിപ്പിക്കുന്നില്ല. പെണ്ണിന്റെ തലച്ചോറിന് ആണിന്റെ തലച്ചോറിനേക്കാള് വലുപ്പം കുറവാണെന്നും തത്‌ഫലമായി പെണ്ണിന് ആണിനേക്കാള് ബുദ്ധി കുറവാണെന്നും പഠിപ്പിക്കുന്നില്ല. ഇതെല്ലാം സഹിക്കാം. മനുഷ്യന് മൃഗങ്ങളില് നിന്ന് പരിണമിച്ചാണ് ഉണ്ടായതെന്നും കുരങ്ങന് മനുഷ്യന്റെ മുത്തച്ഛനാണ് എന്നുമുള്ള ഡാര്‍വിന് സിദ്ധാന്തം പഠിപ്പിക്കുകയും ചെയ്യുന്നു. ഇതെങ്ങനെ സഹിക്കും ? സത്യവിശ്വാസികളായ ടി.എം.ജേക്കബും പി.ജെ.ജോസഫും ഇ.ടി.മുഹമ്മദ് ബഷീറും മന്ത്രിയായിരിക്കുമ്പോഴും പഠിപ്പിക്കുന്നുണ്ടായിരുന്നു ഈ സര്‍വാബദ്ധങ്ങളെല്ലാം എന്നോര്‍ക്കുമ്പോഴാണ് നാസ്‌തികരുടെ സ്വാധീനം എന്തുമാത്രമുണ്ടെന്ന് അറിയുക.\nകേരളത്തില് കമ്യൂണിസ്റ്റുകാരുടെ സി.ഐ.എ പേടിയോട് കിടപിടിക്കാന് കഴിയുന്ന മറ്റൊരു പേടിയേ ഉള്ളൂ. അത് കമ്യൂ വിരുദ്ധരുടെ കമ്യൂണിസ്റ്റ് പേടിയാണ്. രണ്ടുകൂട്ടര്‍ക്കും ഉറക്കമില്ല. സ്‌കൂളില് കമ്യൂണിസം പഠിപ്പിക്കണം എന്ന് കമ്യൂണിസ്റ്റുകാര്‍ക്ക് ആഗ്രഹമില്ലാഞ്ഞിട്ടല്ല. പഠിപ്പിച്ചതുകൊണ്ട് ഒരു പ്രയോജനവും ഇല്ലെന്ന് ബോധ്യമുള്ളതുകൊണ്ടാണ്. മുക്കാല്‍നൂറ്റാണ്ടുകാലം കമ്യൂണിസം മാത്രം പഠിപ്പിച്ചതിന്റെ ഫലമായാണ് സോവിയറ്റ് യൂണിയനില് അത് ഉപ്പുവെച്ച കലം പോലെയായത്. പിന്നെയല്ലേ ഇവിടെ ഏഴാം ക്ലാസ്സില് പഠിപ്പിച്ചിട്ട് അത് രക്ഷപ്പെടാന് പോകുന്നത്. പാഠപുസ്‌തകം വായിച്ചാണ് കുട്ടികള് പഠിക്കുന്നത് എന്നതാണ് വലിയ തെറ്റിദ്ധാരണ. എന്നാണാവോ അതുമാറുക!\nഅനാവശ്യഹര്‍ത്താലുകളും ബന്ദുകളും നാടിന് ദ്രോഹമാണെന്ന് പറഞ്ഞതിന് പാര്‍ലമെന്റംഗമായ അബ്ദുല്ലക്കുട്ടിയെ പാര്‍ട്ടി പരസ്യമായി ശാസിച്ചിരിക്കുന്നു. നാലുമാസക്കാലം തലങ്ങും വിലങ്ങും ആലോചന നടത്തിയാണ് പാര്‍ട്ടി ഇക്കാര്യത്തില് നിലപാടെടുത്തത്. അനാവശ്യബന്ദുകളും ഹര്‍ത്താലുകളും നാടിന് ദ്രോഹകരമല്ല, ഗുണകരമാണ് എന്നാവണം പാര്‍ട്ടിയുടെ നിലപാട്. സുചിന്തിതമായ നിലപാട് എന്നൊക്കെ പറയുന്നത് ഇതിനാണ്.\nപാര്‍ട്ടി ഇണ്ടാസ്സിന് വഴങ്ങിയതായി തുടര്‍ന്ന് അബ്ദുല്ലക്കുട്ടി പരസ്യപ്രസ്‌താവന നടത്തിയിട്ടുണ്ട്. അകത്ത് പറയേണ്ടത് പുറത്തുപറഞ്ഞുപോയി എന്നദ്ദേഹം കുമ്പസ്സരിക്കുകയും ചെയ്‌തു. അനാവശ്യഹര്‍ത്താല് നാടിന് ദ്രോഹം എന്ന് അദ്ദേഹം ഇനി പ്രസംഗിക്കില്ല. അനാവശ്യ ഹര്‍ത്താലും അത്യാവശ്യം എന്നാവാം പറയുക.\nപറയാന് അധികാരമുള്ള കാര്യങ്ങളേ ഓരോരുത്തരും പറയാവൂ. ഭിക്ഷ ചോദിച്ചുവന്നവനോട് ഭിക്ഷയില്ലെന്ന്‌് പറഞ്ഞ കാര്യസ്ഥന്റെ കഥ കേട്ടിട്ടില്ലേ ? പറഞ്ഞപ്പോള് ഭിക്ഷക്കാരനെ തിരിച്ചുവിളിക്കാനാണ് ജന്മി കല്‌പ്പിച്ചത്. എന്നാല് വല്ലതും ഭിക്ഷക്കാരന് കൊടുത്തുവോ ? അതൊട്ടില്ല താനും. ഭിക്ഷതരാന് ഉദ്ദേശ്യമില്ലെന്ന് ജന്മിതന്നെ അറിയിക്കണം എന്നതാണ് ശരിയായ നടപടിക്രമം.\nവിനോദസഞ്ചാരമേഖലയെ ഹര്‍ത്താലില് നിന്നൊഴിവാക്കണം എന്ന് പറയാന് കോടിയേരി ബാലകൃഷ്‌ണന്‍ജന്മിക്ക് അധികാരമുണ്ട്. അതുകേട്ട് അബ്ദുല്ലക്കുട്ടിക്കുടിയാന് കേറി അഭിപ്രായം തട്ടരുത്. ഇങ്ങനെ പോയാല് നോക്കുകൂലി തെറ്റാണെന്നൊക്കെ അബ്ദുല്ലക്കുട്ടിയെപ്പോലുള്ളവര് പറഞ്ഞുകളയില്ലേ? പാര്‍ലമെന്റ് മെമ്പറുടെ പത്രാസും കൊണ്ട് പാര്‍ട്ടിയുടെ തലയില് കേറിയിരിക്കാന് നോക്കേണ്ട മയ്യില് ഏരിയാകമ്മിറ്റി മെമ്പര്.\nകെ.എസ്.യു.ക്കാര് സമരം നടത്തുന്നത് നക്‌സലൈറ്റ് മോഡലില് എന്ന് ആഭ്യന്തരമന്ത്രി കോടിയേരി ബാലകൃഷ്‌ണന്.\nനക്‌സലൈറ്റുകള് എണ്ണത്തില് കുറവേ ഉള്ളൂ എന്നുവെച്ച് എങ്ങനെയും അപമാനിക്കാമെന്ന് ധരിക്കരുത്.


ലോക്ക്ഡൗണില് തൊഴിലില്ല; പ്രവാസികള് പ്രതിസന്ധിയുടെ ആഴക്കടലിലേക്ക്\nThu Oct 28 2021 11:37:58 GMT+0530 (India Standard Time)\nBSR27 March 2020 4:56 PM GMT\nദോഹ: ലോകത്തെ കണ്ണീരണിയിക്കുന്ന കൊവിഡ് 19 വ്യാപനം പ്രവാസികള്‍ക്ക് ഇരുട്ടടിയാവുന്നു. തൊഴില് തേടിയെത്തിയ നാട്ടില് തൊഴിലെടുക്കാനാവാതെ നിത്യജീവിതം പോലും ദുസ്സഹമായവര്, നാട്ടിലെ വായ്പകളും മറ്റും തിരിച്ചടയ്ക്കുന്നതിനെ കുറിച്ചോര്‍ത്ത് ആധിയിലാണ്. ഗള്‍ഫിലും നാട്ടിലും കടുത്ത നിയന്ത്രണങ്ങള് നിലനില്‍ക്കെ നാട്ടിലെത്താനാവാത്തതിനു പുറമെയാണ്, വരുംനാളുകളിലെ കടബാധ്യതകള് പലരെയും മാനസിക സംഘര്‍ഷത്തിലേക്കെത്തിക്കുന്നത്. ബാങ്ക് വായ്പകളുടെ തിരിച്ചടവിന് സംസ്ഥാന സര്‍ക്കാരില് നിന്നോ ബാങ്കുകളുടെ ഭാഗത്ത് നിന്നോ കൃത്യമായ വിശദീകരണം ലഭിക്കാത്തത് പ്രവാസികള്‍ക്കിടയില് കടുത്ത ആശങ്കയുണ്ടാക്കിയിട്ടുണ്ട്.\nഗള്‍ഫ് രാജ്യങ്ങളിലെ ശമ്പളക്കാരല്ലാത്ത ലക്ഷക്കണക്കിന് മലയാളികളാണ് കടുത്ത സാമ്പത്തിക പ്രതിസന്ധി മുന്നില്‍ക്കാണുന്നത്. തങ്ങളുടെ വരുമാനത്തെ മാത്രം ആശ്രയിച്ചുകഴിയുന്ന കുടുംബങ്ങളെയും അതുപോലെ വായ്പാ തിരിച്ചടവുകളുമെല്ലാം വന് പ്രതിസന്ധിയിലേക്കാണ് വിരല്‍ചൂണ്ടുന്നത്. ലിമോസിന് െ്രെഡവര്‍മാര്, ചെയ്യുന്ന ജോലിക്ക് മാത്രം വരുമാനം ലഭിക്കുന്ന മറ്റു തൊഴിലാളികള്, സ്വന്തം നിലയില് ചെറിയ രീതിയില് ബിസിനസ് നടത്തി വരുമാനമുണ്ടാക്കുന്നവര് എന്നിവരെയെല്ലാം നിലവിലെ സാഹചര്യം വന് പ്രതിസന്ധിയിലാക്കിയിട്ടുണ്ട്. ഇവരില് ഭൂരിഭാഗവും ബാങ്കുകളില് നിന്ന് വായ്പയെടുത്താണ് നാട്ടില് വീട് നിര്‍മാണം മുതല് പല കാര്യങ്ങളും പൂര്‍ത്തിയാക്കിയത്. പുതിയ സാഹചര്യത്തില് വായ്പാ തിരിച്ചടവ് മുടങ്ങിയാല് പലിശയും അധിക പലിശയുമൊക്കെയായി വന് തുക നല്‍കേണ്ടി വരുമോ എന്നാണ് ഇവരുടെ ആശങ്ക. ഗള്‍ഫ് രാജ്യങ്ങളിലേത് പോലെ നാട്ടിലും വായ്പാ തിരിച്ചടവുകള്‍ക്ക് സാവകാശം അനുവദിക്കണമെന്നാണ് ഇവരുടെ ആവശ്യം.\nഅതേസമയം, ഇക്കാര്യത്തില് സര്‍ക്കാരില് നിന്ന് യാതൊരു അറിയിപ്പും ഇതിവരെ ലഭിച്ചിട്ടില്ലെന്നാണ് ബാങ്ക് അധികൃതരുടെ വിശദീകരണം. നാട്ടിലെ മന്ത്രിമാരുമായും ഉത്തരവാദപ്പെട്ട രാഷ്ട്രീയ നേതാക്കളുമായും ബന്ധപ്പെട്ടപ്പോഴും പലര്‍ക്കും ഇക്കാര്യത്തില് കൃത്യമായ മറുപടിയില്ല. സര്‍ക്കാരിന് ഇക്കാര്യത്തില് ഒന്നും ചെയ്യാന് കഴിയില്ലെന്നായിരുന്നു മന്ത്രി കെ ടി ജലീലുമായി ബന്ധപ്പെട്ട പ്രവാസി മലയാളിക്ക് ലഭിച്ച മറുപടി.\nവിവിധ ഗള്‍ഫ് രാജ്യങ്ങളില് മണി എക്‌സ്‌ചേഞ്ചുകള്‍ക്ക് കൂടി നിയന്ത്രണം ഏര്‍പ്പെടുത്തിയതോടെ, ഓണ്‍ലൈന് പണമിടപാടുകള് പരിചയമില്ലാത്ത മാസ വേതനക്കാരായ സാധാരണ തൊഴിലാളികളെയും ഇത് പ്രതികൂലമായി ബാധിക്കുന്നുണ്ട്. അതിനാല്‍തന്നെ, പ്രവാസി മലയാളികളുടെ നാട്ടിലെ ബാങ്ക് വായ്പാ തിരിച്ചടവുകളും കുടിശ്ശികയും അടച്ചു തീര്‍ക്കാന് സംസ്ഥാന സര്‍ക്കാര് ഇടപെട്ട് ഉടന് തീരുമാനമുണ്ടാക്കണമെന്നാണ് ഇവരുടെ ആവശ്യം. പ്രവാസികള് നാട്ടിലേക്കയക്കുന്ന പണമാണ് സംസ്ഥാനത്തെ സമ്പദ്‌വ്യവസ്ഥയെ നിലനിര്‍ത്തുന്നതെന്ന് ഇടയ്ക്കിടെ ആവര്‍ത്തിക്കുന്ന ധനമന്ത്രിയില് നിന്നും മുഖ്യമന്ത്രിയില് നിന്നും ഇക്കാര്യത്തില് ഉടന് അനുകൂല തീരുമാനമുണ്ടാവുമെന്ന പ്രതീക്ഷയിലാണ് പ്രവാസികളിലേറെയും കഴിയുന്നത്.\nNo job lockdown Expatriates deep sea of crisis തൊഴിലില്ല പ്രവാസികള് പ്രതിസന്ധി


ആക്ടീവ് കേസുകള് 22,000 കടന്നു; സംസ്ഥാനത്ത് ഇന്ന് 2,786 പേര്‍ക്ക് കോവിഡ്; ടിപിആര് 16.08\nBy സമകാലിക മലയാളം ഡെസ്‌ക് | Published: 19th June 2022 09:29 PM |\nLast Updated: 19th June 2022 09:29 PM | A+A A- |\nതിരുവനന്തപുരം: സംസ്ഥാനത്ത് ഇന്ന് 2,786 പേര്‍ക്ക് കോവിഡ് സ്ഥിരീകരിച്ചു. ടിപിആര് 16.08 ശതമാനമാണ്. എറണാകുളം ജില്ലയിലാണ് കൂടുതല് രോഗികള്. 574 പേര്‍ക്കാണ് വൈറസ് ബാധ. രണ്ടാമത് കൂടുതല് രോഗികള് ഉള്ളത് തിരുവനന്തപുരം ജില്ലയിലാണ്. സംസ്ഥാനത്തെ ആക്ടീവ് കേസുകള് 22,000 കടന്നു.\nഇന്നലെ 12,899 പേര്‍ക്കാണ് കോവിഡ്\nരാജ്യത്ത് കോവിഡ് കേസുകളില് നേരിയ കുറവ്. ഇന്നലെ 12,899 പേര്‍ക്കാണ് കോവിഡ് സ്ഥിരീകരിച്ചത്. കഴിഞ്ഞ മണിക്കൂറുകളില് 15 പേര് വൈറസ് ബാധയെ തുടര്‍ന്ന് മരിച്ചതായി കേന്ദ്ര ആരോഗ്യമന്ത്രാലയ കണക്കുകള് വ്യക്തമാക്കുന്നു.\nകഴിഞ്ഞദിവസം 13000ന് മുകളിലായിരുന്നു പ്രതിദിന കോവിഡ് രോഗികള്. നിലവില് ചികിത്സയില് കഴിയുന്നവരുടെ എണ്ണം 72, 474 ആയി ഉയര്‍ന്നു. ടെസ്റ്റ് പോസിറ്റിവിറ്റി നിരക്ക് 2.73 ശതമാനമാണെന്ന് സര്‍ക്കാര് കണക്കുകള് വ്യക്തമാക്കുന്നു.\nഡല്‍ഹി, മഹാരാഷ്ട്ര, കേരളം ഉള്‍പ്പെടെയുള്ള സംസ്ഥാനങ്ങളില് കോവിഡ് കേസുകള് ഉയരുന്നതാണ് കണക്കില് പ്രതിഫലിക്കുന്നത്. ഡല്‍ഹിയില് ടെസ്റ്റ് പോസിറ്റിവിറ്റി നിരക്ക് 7.71 ശതമാനമാണ്.\nഈ വാര്‍ത്ത കൂടി വായിക്കാം ഒരു കോടിയുടെ ഭാഗ്യശാലി ആര്?; ഫിഫ്റ്റി- ഫിഫ്റ്റി ലോട്ടറി ഫലം പ്രഖ്യാപിച്ചു\ncovid cases in kerala covid cases covid 19 corona virus latest news Latest Kerala news കോവിഡ്


മോട്ടോർ വാഹന വകുപ്പ് ഇനി പേപ്പർ രഹിതം; ഡ്രൈവിംഗ് ലൈസൻസ് ഇനി ഓൺലൈനായി പുതുക്കാം\nഡ്രൈവിംഗ് ലൈസൻസ് പുതുക്കൽ, ടാക്‌സ് അടയ്ക്കൽ എന്നിവയെല്ലാം പൂർണ്ണമായും ഓൺലൈനായി ചെയ്യാം\nPublished on : 31 Dec, 2020 , 4:52 pm\nതിരുവനന്തപുരം: മോട്ടോർ വാഹന വകുപ്പിന്റെ കീഴിലുള്ള എല്ലാ ഓഫീസുകളും നാളെ മുതൽ പേപ്പർ രഹിതമാകും. ഡ്രൈവിംഗ് ടെസ്റ്റ് ഒഴികെയുള്ള എല്ലാ സേവനങ്ങളും ഇനി ഓൺലൈനിൽ ലഭ്യമാകും. ഡ്രൈവിംഗ് ലൈസൻസ് പുതുക്കൽ, ടാക്‌സ് അടയ്ക്കൽ എന്നിവയെല്ലാം പൂർണ്ണമായും ഓൺലൈനായി ചെയ്യാം.\nപ്രവാസികൾക്ക് വിദേശത്ത് ഇരുന്നു കൊണ്ട് തന്നെ ഓൺലൈനായി ലൈസൻസ് പുതുക്കുന്നതിനുള്ള സൗകര്യങ്ങളും ഒരുക്കുന്നുണ്ട്. അതാത് രാജ്യത്തെ അംഗീകൃത ഡോക്ടർമാർ നൽകുന്ന കാഴ്ച്ച, മെഡിക്കൽ പരിശോധനാ റിപ്പോർട്ട് ഓൺലൈനായി സമർപ്പിക്കാം.\nവാഹനങ്ങളുടെ നികുതി അടയ്ക്കാനും പെർമിറ്റ് എടുക്കാനുമെല്ലാം ആളുകൾ ആർടി ഓഫീസുകളിൽ എത്തിയിരുന്നു. ഈ സേവനങ്ങളെല്ലാം ഇനി ഓൺലൈനായി ലഭിക്കും. ആർ ടി ഓഫീസുകളിലെ ആൾത്തിരക്ക് ഒഴിവാക്കുന്നതിനായാണ് പുതിയ സേവനം നടപ്പിലാക്കുന്നത്.